NIKOLA BonNIFAČIĆ Rožin 


PUNTARSKA PREDAJA 
I PUNTARSKE GLAGOLJSKE MATICE 


Jedna puntarska poslovica veli: »Narod čudo zna; ča narod zapameti 
ali nadine, to se tako lahko ne poburavi, aš narod je već od jedan«. U 
narodnoj predaji je elemenat priče istinu izmijenio, ali je zato češće 
jače sačuvao boju vremena i osobitost karaktera. 

Ovdje iznosim one predaje iz mjesta Punat na otoku Krku, kojih 
historičnost potvrđuju glagoljske matice iz toga mjesta. Nekiput se u 
maticama nalazi cijeli zapis, koji se poklapa s predajom, no bude i samo 
jedno ime, koje potvrđuje, da u predaji nije sve izmišljeno. Ima i 
takvih primjera, kojih motivi sile da naslućujemo zbiljske ljude i do- 
gađaje, zapisane u maticama, 

Puntarska je narav bistra i odlučna. Veliki individualizam ne razvija 
se na štetu društvenosti. Poslovična je poduzetnost Puntara, koji su se 
iz tjesnoće svoga doma (kao hobotnica tracima) raširili po cijelom 
otoku. Već ih istarska »Naša sloga«, naziva »zrcalo težaka«. Pod kakvim 
su uvjetima krčili zemlju na Prnibi, govori ironična primjedba nekog 
»šinjora« Krčanina na račun puntarskih kopača: 


Kiselise na burise, 
kruh od mekin, 

pit spod dropin, 
matika prez punte — 
i neka se kopa! 


Susjedi su Puntu dali ove karakteristike: »Punat ima mori most, 
hvalu gromač, anjelov mač 1 šišajdu Merikah«, što znači: Most, koji mu 
je dao ime, propao je u more, koje je Punat brodovima vezalo sa svi- 
jetom. Hvale ga gromače iskrčenog kamenja, na kojem uporno brani 
svoje pravo i slobodu, kao da je uzeo mač anđelu, koji se nalazi na 
grbu puntarske općine. Nesloga i tvrdokornost, koja zna Puntare doma 

na nož zavaditi (dijele se u Jegere i Susediće, škorup i murčinu), u 
tuđini nestaje, i oni se brzo nađu u šišajdi (udrugi), kad se radi o po- 
moći zavičaju, koji je svim iseljenicima, kako kaže izreka, »sve bliže ča 
su mu daje«. 

Puntarske matice (koje obrađujem), počinju god. 1594., a svršavaju 
1832. Do 1793. pisane su glagoljicom, a poslije latinicom i hrvatski, 
osim nekoliko talijanskih vizitatorskih zapisa. Sada se čuvaju u Arhivu 
Jugoslavenske akademije znanosti i umjetnosti u Zagrebu, pod signa- 
turom 252 a,b. Predaju sam skupio u Puntu od Puntara, kojima bilježim 
imena. Ona je samo jedan dio moje veće zbirke (Puntarske poslovice, 
fraze i »štorije«). 


Početak Punta. — Stari judi reku, da je punat prija bil na brigu ozgor 
klanca od Mutruzana. Za sigurnost od mora jimel je dvi straže, jenu 
na Puntadebiji, a drugu na Buki. Kad bi se kadi pokazal ki tuji brod, 
straže su oganj palile za aviz narodu, da priko mosta biži na Prnibu i 
daje va Veju. Na dolinjen kraju, blizu mosta je bila crikva svetoga 
Vida, kadi se je na Vidovu delal samaj. Tamo se je na velo tancalo 
i po mostu ukalo. Judi su bili objidni, pa je na zgrešćeni Punat Bog 
pedepsu poslal. Udelal je strašan neverin. Počelo je grmit i lampat, 
kako da je smak svita. Zatin je udril daž, kako da će nebo na zemju 
past. Silna nalivica od vode z Riconpa počela je zemju kopat i kamenje 
z brigi vajat na selo. Niki pastir s Kras je kričal: »Judi bište, voda će 
vas zatrt«. Voda je vrti pokrila i počela kuće tres. Sve do žala je pri- 
nesla burice zi stana na komunadi. Od straha su se judi razbižali na sve 
strane. Čudo njih je šlo priko mosta va Veju, kadi su po službah ostali, 
kad su videli, da njin je stanje na Punti propalo. 


Drugi su ostali na puntarskon i dvignuli nove kuće kadi su sada 
Jagorika, Galija 1 Kolušin, najstarije kuntrade današnjega Punta. 
Tamo su na brigu, pri kraju poja i daje od mora, bili sigurniji od 
kursari. Ma za sigurnos su i daje delali stražu na Buki. Drugu su 
jimeli podno Klepine, pod selon na mori. Svake noći i na nedije i 
blagdani, kad su judi bili crikvi, ronda je hodela po selu, da ga čuva 
od ognja i lupeži. Tako je niki čovik na Galiji šal, da će volon dat jis 
va mošuni. Obrnul se je na more i videl oganj na straži. Počel je zvat 
rondu, da selo aviza, a lupeži, ki su bili nigdi blizu hranjeni i čekali noć 
za krast, počeli su bižat, aš su misleli, da jih je avertil. On se je dal 
za njimi teć i oni, da lagje ujdu, dali su se na njega i na mesti ga ubili. 


(Kazivao Miko Mrakovčić Šimunić) 


U predaji je mutna uspomena na staro naselje uz most ili ono na, 
Susu, gdje su nađeni rimski grobovi i gdje je možda u ranom srednjem 
vijeku stanovništvo popaljenoga grada Curicuma našlo zaklon, pa se 
poslije, kad su se za bizantinske vladavine prilike sredile, opet vratilo 
na staro ognjište, nazvavši obnovljeni grad Vecla. 

Navrh klanca od Mutruzana ima više razvalina. Okolna mjesta još 
se danas zovu »Seli« i »kraj Punta«. Most (ponte), koji je dao 1481. 
naziv naselju »villa de Ponte«, propao je vrlo rano. Stupovi »babe«, 
na ušću puntarske drage, kaže predaja da su njegovi ostaci. Spominje 
se lokalitet po njima 1592.: »contrada Pernibo alla Ponta appresso 
quella di Postupe« (Fra Felice Bartoli, 1. 270). 


Uspomena na stražu na Buki ostala je u lokalitetu »Stražica« pred 
crkvom sv. Nikole, gdje je sada svjetionik. Možda je sjećanje na tu 
stražu dalo Puntarima ideju, da na svoj općinski grb stave »anjela 
stražanina«, koji se raskoračio nad ulazom u dragu, a ispod nogu prolazi 
mu brod. Sličan grb imala je jedna krčka plemićka obitelj. 

Ubojstvo na Galiji posvjedočuje zapis u maticama: »1761. na 9. jenara 
ubijen bist na varhu klanca na Galiji mošuni Franić Mrakočić po- 
kojnoga Franića, ki je pokopan crikvi sv. Andrije.« Iz obitelji Mrakovčić 
često su bili birani općinski prisežnici kaporonde, neke vrste mjesni 
kapetani: 

U ovom se zapisu prvi put spominje Galija, najstariji dio Punta. 
Tu strmu ulicu na vrhu mjesta spominje i narodna pjesma: 


Kolušin, Galija, cela batarija, 

po dvorih njoj vonja dupla rumenija. 
Kolušine mali, sva si mej stenami, 
ti stara Galijo, sva va ćakolami. 

Ki gazi na Krase, zapuhne od jada, 

a kada gre zdolu po Galiji pada, 

pa klene od muke i na noge skače, 
judi mu se smiju, a on gorko plače. 


Zlatna žica. — Niki Žica z Veje je kopajuć prišal na zlatnu žicu. 
Počel ju je potezat i potezat i dosti je toga potegnul, a njoj još nigdar 
kraja. Već se je strudel potežuć, pa kad je šal z ruku, da će pot otrt, 
je rekal: »Aj k ragu, koliko je toga«, i ta čas se je žica prekinula. Ali 
ono ča je potegnul, je bilo celo bogatstvo, ko ga je dviglo mej prvih 
va Veji. Po zlatnoj žici su ga nazvali Žica, Od njega potiču današnji 


Žici na Punti. 
I Punti (Kazivala Jakomina Maračić Jivićeva) 


U popisu krčkih plemića 1248. spominju se: Andreas de Syzo, 
Milogna de Syzo, obojica iz plemena Tugomirić (Smičiklas: 
Cod. dipl. IV, 357). Obitelj Žic je starinačka u Puntu. Prezime se spo- 
minje u glagoljskim maticama iz Punta već na početku: »1594. na 3. 
decembra Framica hći Matija Kirkovića, poroena od nega ženi Katarine, 
bi kršćena po meni popi Petri Čeperići. Bi kum Zvan Žic, kuma Fane«. 
Da su Žici bili brojni na Puntu, svjedoče i mnogi nadimci, koji su im 
dani, da se lakše razlikuju jedni od drugih. U maticama se spominju 
ovi nadimci, danas iščezli: Maradinić, Šepac, Barbac, Dianić, Dunatić, 
Lukarić, Ujac, Krančić, Lunatić, Toničić. Još žive: Mičeta, Tolan, 
Klačić, Pokojnić, Dunižarić, Frančić, Bravarov, Ivančić. Nadimak 

Mandić je po ženama sačuvan u obitelji Bonifačić, Katušina u obitelji 
Maračić, a Jaković u obitelji Karabaić. 

Iz obitelji Žic je poteklo najviše puntarskih sudaca pa nekoje grane 
još danas imaju nadimak: Suca Mika (Mikulin), suca Jiva (Klačić), suca 
Pera (Antičić). 


= »Tr roguja tr mrkuja.« — Ded od Bravarovih je hodeć kroz Malu 
Krasu videl kraj lokve jenu lipu divojku svu va beli, kako spi na sunci. 
Bilo mu ju je žal, da će ju sunce opalit, pa — da ju ne zbudi — osikal 
je jenu kitinu od jesena i nastavil ju kraj glave od speće, da njoj dela 
blad. Onda je šal po malo na prstih daje i kad je prišal na laz od svoga 
drmuna, najedanput se sprid njega nastavi ona ista divojka i reče mu: 
»Ja san vila, ti si meni udelal velo dobro, ča si mi učinel hlad i zato ti 
se želin zrazit. Jišći ča god ćeš od mene i ja ću ti dat«. Čovik je počel 
mislit ča bi bilo najboje za pitat. Znal je, da ki jima ovac, da jima 
svu potribu kući od mesa, vune i sira, pa je zaželel ovce. A na to mu je 
vila rekla: »Ben, dobro, obrni se i hodi doma i celin puten govori: »Ir 
roguja, tr mrkuja«, ma se ne obrni nazad, sve dok ne prideš va svoj 
dvor«. I leh je to rekla je zginula. Pastir je malo stal, a onda se je 
obrnul doma i počel govorit, kako mu je rečeno: »Tr roguja, tr mrkuja«. 
I kako on govori, tako čuje zada sebe kako se razvaja kamik ali za- 
šušne grm, kako da se je niš z njega stegnulo. Gre on daje, i srce mu 
bahće od veselja, aš sve jače čuje, kako za njin ovce stipju i tepeću. 
Počelo ga mučit, da vidi, koliko jih je, ma zna, da se ne smi obrnut, 
pa se z velu muku sili, da gleda naprida. Ma na jenon uvijaču ni već 
mogal srcu odolit, pa je samo z jenin okon pogledal nazad i videl čudo 
ovac, ke su na jedan mah nestale. Leh jena, ka je ta umetat hodela 
Z gromače, se je na njegov pogled skamenila i tako još do danaska 
PIOJI: (Kazivao Pere Mrakovčić Pavlić) 

U Puntu više rodova tvrdi, da je njihov djed vidio vilu u Maloj 
Krasi. Osim Žic-Bravarovih to su Maračići i Karabaići, koji su prema 
predaji došljaci iz Bosne 1 Dalmacije. »Bravar« je pastir. 


U maticama je zapisano: »1611. kršćen sin Bravarinov«. God. 1741. 
napisano je latinicom »Bravarov« uz glagoljski zapis krštenja »Franiću 
Žicu i ženi Franceski sina Jivana«. Sličan motiv o pastiru i vili nalazi 
se u pjesmi »Mali pastir«, u kojoj pastir rupcem načini hlad zmijama, 
koje su bile vile, pa ga one žele darivati: 


»Ča biš, mali, ti za tvoje mito, 

Ča si onem zmijam hlad napravil?« 
— Niš ne pitam, nego malo ovac, 
Govori mu divojčica mlada: 

»Hodi tamo do te vele škulje, 

i mi zovi ovčice iz škulje. 

Nemoj mi se va škulju ozirat, 
spreda gledaj, nazad se ne ozri 
kad se ozreš, ne te ovce vanka«. 

U pjesmi je taj pastir Kraljević Marko. Stjepan Žiža ju je zabilježio 
od Mata Košare, koji ju je čuo od Ćića Maglice (Istarske narodne pje- 
sme, Zagreb 1924, str. 36.). Motiv i pjevač Ćić daju naslutiti kraj, iz 
koga su neki doseljenici došli u Istru i na otok Krk. 


Štimađur i proso. — Pravja se, da je Filip Brzac bil jako spa- 
metan i pošten čovik, pa su ga judi zibrali za štimadura. Ma njegovoj 
ženi Mari to ni bilo drago, aš se je bojala, da bi štimajuć mogal i ne- 
hoteć pogrišit i tako slabo udelat. Zato ga je počela odgovarat od šti- 
madurije. Ma Filip ju ni habal, leh je daje delal svoj posal i govorel, 
da on dela po duši, pa se ne boji griha. Na to je žena fermala govorit 
i počela mislit, kako bi skušala njegovu štimu. I jene nedije poslala ga 
je samoga na misu va sveti Andrij, aš da jima još posla po kući. Kad 
poredi, da će prit tiskoma za njin. I on je šal po malo, korak po korak. 
A_ od njihove kuće do crikve moralo se je pasat priko celga poja, pa 
kad je žena videla, da njoj je već muž dobrano odmakal po putu, zela 
je va krilo zdelu prosa i šla za njin. Kuda je hodela, tuda je sipala 
proso, pagrišćicu po pagrišćicu. Blizu crikve strunila je zadnje zrna 
s krila i šla na misu. 

Kad je misa finila, malo su se s prijateli poganali sprid crikve i onda 
šli napored doma. Gredu oni puten i Filip najedanput averti proso po 
tlohu. »Oho«, on će »lipo je nikomu proso sipalo«. Gredu daje i proso 
je vavek sprid njih. »Majko božja«, žena će, kako va skrbi, »ovo proso 
peja na našu stran. Da nas ni ki pokral, dok smo bili crikvi«. Brže 
su se maknuli, i kako je Filip videl proso sve do njihove kuće, je rekal 
na vrateh: »Lupeži su u nas bili«. »Koliko su zeli«? zaskuca žena. »A, 
čudo, kad njin se je toliko toga prosipalo«, odgovori muž. 

»A ča mislite, koliko je toga po putu«, žena će šodo. 

»A, koliko? Ja mislin, da je najmanje jena mina prosa prosipana«, 
odgovorel je Filip kako šegur. 

»A, tako! Lipu štimu ste učinel, kad ste od jene zdele prosa udelal celu 
minu«, Mare će smijuć se i pljesne z rukami. Filip ju ni šubito razumel, 
ma kad mu je pravila, ča je udelala, da ga prokuša, videl je, da čovik 
more falit i nehoteć i pustil je štimaduriju, da ne bi kadi slabo udelal. 

A bili su jako bogati i jimeli su junaka Makausa, ki je u njih delal za 
hranu. On se je pomamil na njihovo dobro i jene noći pripejal lupeži, 
ki su Filipa na postiji ubili, njegovoj ženi sikli prsti, da zemu prsteni 
i pokrali sve ča su mogli, pa filali in kaligo. Kuda su bižali, tuda su 
njin slebrne žlice padale, i po njimi su šli judi za njimi. Junaka Ma- 
kausa su ćapali Vrbnici. Prepoznali su ga po gospodarevom kabanu, 
s kin je bil zagrnjen. Žena Filipova se je srićno spasila tako, ča je po 
kunkurati pala konobu, kad su ju lupeži potezali. Ušla je s kuće bosa 
va modrni i šla Pođuniž pomoć jiskat. Kašnje je na Punti zagradila 
kuću zi cekini, ke je jimela zašijene va počvu od modrne. Va njoj je 
do smrti bila zatvorena, smućena od tuge i nesriće. 


(Kazivao Frane Bomijačić Barić) 

U puntarskim maticama spominje se već na početku 17. stoljeća 
obitelj Brzac. Filip je rođen: »7647. krsti pop Blažić Ilić Antonu Brscu 
i ženi Mari sina Filipa Jakova. Kum Ivan Rebenigo i kuma Funka 
žena Ivana Rebeniga«. Mati mu je bila rođena Ričić iz Baške. Oženio 
se: »1669. sveti matrimomij Filip Brsca i Margarite hćeri Dumića Žica 
po meni popi Šimuni Matanići kuratu od Punta. Svedoci Gargur Žic i 
Mikula Blagdan i Žakan Ivan Čarvarić«. Kao viđeni čovjek Filip Brzac 
se često spominje na piru i krstitkama. Tako je 1687. vjenčani kum 
Katarini, kćeri Matije Žica od Punta, kad se udala za Barića, sina 
Antona Bonafačića od Baške. Cijelu je nesreću u maticama ukratko 
zabilježio puntarski kurat: »1713. na 10. maja ubiše 1 porobiše lupeži u 
kući Filipa Barsca bogata človika«. Pokopan je u franjevačkom samo- 
stanu na Košljunu, gdje se 1719. dala pokopati i njegova žena Mar- 
garita. Matice je spominju i kao Mare Filipanka. 

Kuću, koju je nakon nesreće sagradila Mare Filipova, postoji još 
danas na sjeverozapadnoj stran; zvonika, a pripada obitelji Žic Dunčić. 
Modrna kažu da je bila suknja od modroga sukna. U Puntu se velikom 
i zločestom »strahoviton čoviku« kaže: Makaus. Vjerojatno po imenu 
Filipova sluge, koji je ostavio za sobom slabu uspomenu, a bio je možda 
sa otoka Raba, na kojemu se spominje prezime Makaus. 


Budislavić. — Bilo je vrime, kad su se naši stari tukli z Vejani. 
Ži svih stran su navalili na grad, da je bilo mrtvih na kupi pod zidi- 
nami. Naši su jimeli jedan kalun kraj svetoga Bartula i š njin tukli 
vrata od Veje. A i Vejani su na njih pucali z jenoga kaluna, ma njin 
je municije nestalo, pa jih je strah ćapal, da se više ne te moć branit. 
Već njin je bilo do teška i misleli su, kako te se predat, kad se javi 
jedan mladić, da ko te mu pustit, da on zadnju balu pukne z vejskoga 
kaluna. I su mu dopustili. A on je bil dobroga oka i tako je fino na- 
ravnal kalun, da kad je puknul, pogodil je jušto va on kalun kraj sve- 
toga Bartula, ki je šal na sto bokuni i prehitil čudo njih kolo sebe, da 
su se drugi živi od straha razbižali. Va gradu je nastalo silno veselje. 
Mladića su dvignuli na ramena i nosili ga po svoj Veji kričuć mu: 
»Budi slav, budi slav«. A dali su mu i velo jimanje za nagradu ča jih 
je spasil, s tin, da se oženi za jenu sirotu. On je to učinel i postal veli 
sudac vejski, od koga su potekli Budislavići, kih je danas na Muraji 
i po Dubašnici, a bilo jih je i na Punti, ma su zamrli. 


(Kazivao Josip Bonifačić Juratić) 


G. B. Giustiniano 1553. među krčkim plemićima spominje obitelj 
Budislavić (Ljubić: Commissiones et relationes Venetae. Zagrabiae, 
1877., VIII, 262). 

U matici je zapisano: »1661. bi učinen matrimomij Juraj Harabać i 
Lucija hći Gašpara Dragozetića od Kornić pred svedoci pop Tvan Bucul 
od Dubašnice i vlastelin od Ponikav Ivan Budislavić«. — »1737. na 15. 
juna bihu združeni u sveti matrimonij Franić Mrakočić sin Franićev i 

Margarita hći Jivana Budoslavića od Muraja. Na to svedoci Jivan 
Brusić pok. Jfivana i Anton Budoslavić sin Jivanov. Kurato pop Juraj 
Žic«. 

U Puntu, kad netko ne će da razumije, što mu govore, pa ide svoje 
glave, reku: »Ki jedan Buzdoslavić!« U ovoj predaji se pamti vrijeme, 
kad su se još razlikovali grad Krk i krčki otok. 


Puntarska sloga. — Va no vrime poslal je kapo z Veje fanta na 
Punat, da javi novi urdin. Fanat je prišal na staru placu i spod pokrive, 
ka je nigda bila mejaš mej Punton i Vrbnikon, je zabubnjal, da se 
sprave judi. Kad jih se je dosti nateklo, počel je klamat. Ma ni do kraja 
ni prišal, kad su počeli mrmjat oni, ki su intendili talijanski. Ovi su 
narodu rekli, da njin Veja znova želi kožu derat, pa su svi skupa počeli 
kričat na fanta i klet Veju i onoga, ki ju je udelal. Fanat se je stisnul 
i jedva sproferil, da on ni kriv. To je urdin od šinjora kapa, a njin je 
na voju, te habat, al ne. Ali Puntaron je bilo dosti vejske vlasti, bili 
su žejni libertadi, pa su, jadni na svakoga ki je z Veju vonjal, udrili 
na fanta. On je počel bižat, a oni udri za njin s kamenjen. I su ga dobro 
žgalali, da je krvave glave 1 punih brageš prišal pred kapa va Veju. 

Kad je ov čul za smutnju, prizval je Puntari sprid sebe i počel strogo 
pitat: »Ki je udril moga čovika?« 

»Kamik« odgovori mu sprid Puntari sudac Jurica, kako prvi. 

»A ki je hital kamici« stresal se je na njega kapo. 

»Celi narod« odgovori mu sudac Jurica, prez straha. Za njin su svi 
njegovi istešo ponovili. Za korist se je kapo pinil, da će jih sve zaprit, 
ko ne reču, ki je kriv. Niš njin ni mogal i moral jih je svih doma pustit, 


v M * . . 
aš su se držali kako za jenin konopon. : ' si 
su se d Paleo PM P (Kazivao Anton Žic Ivančić) 


U Puntu jedna grana roda Franolić ima nadimak furica. U maticama 
se više puta spominje sudac Juraj Franolić. God. 1701. oženio se Marom 
kćeri Ivana Mrakovčića. Talijanski je zapisano u maticama: »1717, 2 
aprile io D. Franco Bendatta sacerdoite della chiesa di S. Quirino di 
Veglia ho Battezato con licenza del curato di Ponte una fanciula filiola 
del Giudice Zorzi Franolich et di Margarita sua legitima consorte alla 
quale ho inposto nome Catta. Gonpadri furono Zuanne Uasilich di Ve- 
glia et Elena sua legitima consorte«. 

Franolići u Puntu imaju ove nadimke: Barčin, Jurica, Katinica, Mi- 
kica, Popić, Martin, Juriša. 


Sveti Andrij. — Vavik se pravja, da je va Poduniži niki veli guž, 
ki jima krunu na glavi. Ni ga dobro vidit, ma ki bi prišal do njegove 
krune, da bi silno bogastvo stekal. Videla ga je i nika Juranka. ka je 
stala Poduniži i bila z boje kuće. Ona je na konju hodela va sveti 
Andrij, kadi ni nigdar misa počela, dok ne bi ona prišla. Jene nedije 
tako ona jaše po klancu, da će na misu, a junak hodi za nju. Kad 

najedanput skoči konj prestrašen i dvigne se na zadnje noge, da ju je 
skoro hitil zi sedla. Kad su pogledali, ča je tomu uzrok, vide, kako se 
priko klanca proteže jedan veli guž, debel kako ojić, s krunu na glavi. 
Junak je brzo zel jenu velu sten, da ju hiti na gada, ma ga je Juranka 
fermala i pustila, da se guž mirno stegne va gomilinu. Srce njoj ni dalo 
naprida, tornala se je s konjen doma, a junaka je samoga poslala Sveti 
Andrij. Kad je on tamo prišal i pravil, ča se je pripetilo, počel je prez 
gospe funcijon. I kad je podvizalo, puknula je na krovu jena gnjila 
gredina i na mesto Jurankino je čudo toga popadalo, ča bi ju bilo 
ubilo, da je ta put bila crikvi. Kad je gospa čula za nesriću, Bogu je 
zahvajivala, ča je videla onoga guža, ki ju je doma tornal, i čudo je 


sf 2 : : Zi 
jila i i ' Mio 
beči nabrojila, da bi se crikva lipo načinela (Kazivao Mate Orlić Mocić) 


Puntarski Juranići su iz Baške, ugledna porodica, o kojoj kaže o. S. 
Ivančić u »Povjesnim crticama« da su »plemeniti Juranovići ili Juranići 
porijeklom iz Bosne, prebjegli u 16. stoljeću ispred Turaka u nekoč 
kneževinu Poljica, a tada nastanjeni na krčkom otoku«. 


U puntarskim maticama spominje se 1635. »Pavle Juranić rojen od 
Mikule # Kuline«. Njegov sin Mikula ima 1686. po ocu nadimak Pavlić. 
U okolici Punta nalaze se »drmuni«, koje zovu »Kotromanja«. U njihovu 
nazivu predaja i domaći kroničar Ivan Žic Kancelarić vide trag uspo- 
meni na bjegunce iz Bosne, koji su na Krk došli s knezom Radićem, 
bratom kralja Tomaša. Spominje ga Tomko Mrnavić u »Životu Magda- 
ljene od knezova Zirov« (Rim, 1626.): 


Radić Tomaš brat kralja nesrićnoga, 
Bižeć rasap i rat plačna mista svoga, 
U otok rabski se s obitelju shrani. 
Toti s mnozimi se inimi nastani. 


Radića kad Ivan Krčki knez prehirno 
Izmami z Raba van i smaknu nevirno. 


Isti slučaj priča Vinciguerra 1481. (Ljubić Vl, 88-90). Crkva svetog 
Andrije spominje se u vizitaciji biskupa Bemba 1565. Na početku 18. 
stoljeća je u lošem stanju, jer se 1735. popravlja, o čemu je zapis u 
glagoljskim maticama iz Punta:»..bi učinena kapela svetoga Andrija, 
ku učini puk od Punta od limosine i bi blagoslovlena od vikara gospo- 
dina Jakova Boliš na 12 agušta«. Kad je sagrađena 1777. nova župna 
crkva svete Trojice, posve se napušta sv. Andrija. Kada je netko siro- 
mašan, onda Puntari kažu, da mu je otac ostavio »put za sveti Andrij«, 
t.j. nevolju i smrt. Zatim kažu, da je »sveti Andrij najžalosniji va 
tramuntanskom kraju«, jer su se tamo zakapali samoubojice i nekrštena. 
djeca. 

Prema nekim zapisima u maticama može se nazreti, kakva je bila 
crkva sv. Andrije. Imala je glavni oltar i mali, jer 1705. ostavi »/ivam 
Franolić kuratu libar 20 da sobotan na malon oltaru služi se misa do 

let dvajset«. U crkvi je bilo više grobnica, jer se u maticama izričito 
veli: »1716. preminu Jelena, žena pok. Franića Hrabrića od Baške, juje 
telo postavjeno u raku sv. Andrija blizu one od anjeli«. 1717. umre pop 
Franić Hrabrić i »bi mu telo postavjeno u crikvi sv. Andrija u raki pred 
velikim oltarom«. 1725. Gašpar Orlić, koji se utopio »bi postavjen u 
raku kol vrat«. U istu raku postavljena je i Jelena, žena Antona Boni- 
fačića, koja je 1727. umrla od »acidenta«. 


Vejski šinjori. — Jeno doba su na našen otoku Bneci zapovidale. 
Jimele su svu oblast, pa su providuri delali, ča jih je bilo voja. Nikih 
su udelali bogatih, a nikih su poslali petjat. Ki njin je znal ugajat, je 
dobro pasival. Tako se je jedanput pripetilo, da je providuru ušlo, kad 
se je dvizal na konja. A okolo čudo svita, ki su čuli, pa ga je od sramote: 
črjenica spopala. Ma njegov sluga, ki je bil lisica, brzo se je snašal 1 
da gospodara spasi od neprilike, počel se je savirat i za trbuh ćapivat 
i na sva glas providura molit, neka mu prosti, ča se je na glas okadil. 
Providur je brzo razumel, ča je na stvari, malo se je tobože na slugu 
orisval i poslal ga s place, ma mu ni zaboravil komediju. Dal mu je za 
nagradu boršu cekini i udelal je, da bude ravan z drugimi veljaki va 
Veji. Sluga je brzo dvigal nos, kako da je staroga kolena, ma narod, 
ki je znal s čin su mu uši narasle, ga je samo zval »konte od prca«. 


V 


A bili su se Bnečići sprijatelili 1 z nikimi Vejkinjami. Ča su š njimi 
imeli ni se moglo zatajit, aš su dica prišla na sredu! Lipo su gospe živele 
i dobro njin je bilo, sve dok njihovi mrkači nisu morali z Veje. Ma je 
prišal rebaltacijon i oni su morali odjadrit. Sada su se dobrotnice našle 
va skrbi. Počele su plakat, da ča će bit od njih i njihove dice, kad 
ostanu same. Otele su na brodi, da z Bnečići biže, ma jih oni nisu oteli. 
Da jih utiše, dali su vele kusi zemje svakomu ditetu i tako su postali 
vejski šinjori. Jedan od njih je dobil Valdižun i del od Kras, ki je po 
njemu nazvan Žanovac. On je dal delat velu gromaču, da ogradi drmun 
i sve, ča je njegovo. Pačil mu je dolac jenoga siromašine, pa ga je 
počel silit, da mu ga proda. Ma ov ni otel ni čut, da svoju starinu da 
z ruke. (Kazivao Andre Franolić Popić) 

1482. spominje se u gradu Krku kancelar Jakov Žan, koji piše javne 
isprave glagoljicom. (Strohal: Hrvatska glagoljska knjiga, Zagreb 
1915). U puntarskim maticama prezime Žan spominje se u još dva 
oblika, kao: Žanić i Žanović. 1633. je kuma Poskva žena Ivana Ža- 
novića, koja se 1642. spominje kao: »Poskva Ivana Žana«. 1638. je 
svjedok vjenčani Ivan Žan. 1683. ženi se Mikula Juranić za Katarinu 
Žanić, 1696. Ivan Bonifacijo , sa Zvankom, kćerkom Jurja Žanića. 1699. 
je svjedok vjenčani Juraj Žanić. 1658. krsti se Lucija kći Jurja Ža- 
novića, koja se poslije udala za Jerolima Črvarića. Da narod nije trpio 
Venecije, naročito je naglašeno u ovoj predaji. Kad se nije moglo 
drukčije, onda joj se ironijom »z rugu hitalo krunu z glave«. 

Pokora pod smokvu. — Niki stari Žic je bil veli kamatnik i po- 
kiadur od čudo sirot, pa je njihovo užival, kako je za njega bilo boje. 
Pod staros ga je počela dušina peć, pa je na smrti pustil, da se za njega 
govore mise grgureske. Ma njegovi dica su blago brzo razdilili, a na 
mise poburavili. I jedan dan, kad je šal niki od njih na mesto, dok je 
kopal mu se učinilo, kako da niki va njega kamičići hita. Dvigal se je, 
da vidi, ko je ki blizu, ma ni nijenoga videl, pa je počel znova kopat. 
I kako je on z matiku udril va zemju, tako mu se je učinelo, da je niki 
zaskucal. Pogledal je opet okolo i tada je avertil oca pod smokvu, kadi 
dela pokoru. Prestrašil se je, ma ga je svejeno zapital: »Ča van je tribi?« 
Otac ga je samo plačuć pogledal. On je na to pustil torbicu i matiku na 
mekoti i pobigal doma. Sav zdrhnjen svojin je pravil, ča je videl. I oni 
su šli šubito plovanu, ki je pustil obed na stoli i šal mesto blagoslovit. 
Zatim su se počele mise govorit, i tako se je mrtvi umiril. 


(Kazivao Pere Žic Spodpokrive) 


U maticama ima nekoliko zapisa o legatima, koje daju Žici. Radi 
sadržaja spominjem: »1714. na 12 aprila preminu Anton Žic rečeni 
Barbaca i imi svete sakramenti Crikveni po meni kuratu Juraniću. 
Ostavi nega malu kuću svetomu Andriju za vazda, a nega vart pod 
kućami, kadi je ulika do let 15, da nega redi čine mu ednu službu po 
užanci od mesta i ki ne bude ovrševal, da nima imit ni dela od rečena 
varta, a to pred svedoci Ivanom Harabaićem i kovačem od Uarbnika 
Matiem Uarbošićem i mene čini pisat«. U maticama se spominje 1717. 
da je preminuo sudac Jivan Harabaić. Lokalitet »Pod kućami« postoji 
i danas. 


Ponikvari. — Puntarski Mrakovčići su potekli s Kornića, a na 
Kornić su prišli z jezera Ponikve. Tamo su jimeli dobro stanje, aš su 
bili race nobelite. Kraj jezera su skopali dunboki zdenac, komu se je do 
dna hodelo priko sto skalin. Za jene vele suše, kad su sve lokve bile 
usahle i na jezeru voda, judi su grnuli na zdenac, da ne umru od žaje. 
Gospodari od zdenca, kad su videli, da mu se na dnu voda muti, počeli 
su juden branit pit, da za njih ostane. Za to su jih žajni kleli, da bi njin 
voda prisela. A bili su se oni svadili z vejskimi ćozoti, ki su njin za 
dešpet hitili va zdenac tikvu z glavujići od malarije. I kad je opet 
pričelo dažjit, jezero se je napunilo z vodu, da je se naokolo oplivalo, 
a z vode se je počel dizat niki slabi zrak, da su judi padali od nemoći. 
Da bi se spasili od malatije 1 Mrakovčići su napustili svoj kaštel i šli 
na Kornić stat. 

Niki od njih su dvignuli dvor za Brgudon va Belih, aš su kako drma- 
tori jimeli na više kraj svoje posesi. Va Belih su pasli čudo glav. Jimeli 
su i niku lipu i jaku kravu, ka se je stelila, ma telčić ni delal nikakovoga 
napritka, kako da mu krava ne da mlika. Pomisleli su, da morebit kigod 
potajno kravu mlze, pa su se dali stražit. I jedan dan čuju, kako krava 
ruče na paši. Potekli su va drmun i jimaju ča vidit: jedan veli guž 

zaplel se je kravi kolo zadnje noge, dvigal se je do vimena i siše ju, a 
telčić na pojani jedva se drži na nogah. Sada su znali, zač je tako slab. 
Čekali su, da se guž kala i kad je sit počel plazit po travi, puknuli su 
va njega s pušku i ubili ga. 


Va ton kraju je sila čudo gadi. Nikoga leta bili su Mrakovčići va 
puntarskoj dragi nalovili pun brod rib i dali zvat žene, da pridu s ka- 
blicami po ribe. Brod su jimeli svežen pod Črnin zdencon i od tuda su 
šle žene s punimi kablicami doma. Kad su prišle va klanac od Badal, 
vonj od rib zmamil je gadi i zviruje zi svih škuj na put spid njih. Od 
straha žene su počele gadon hitat ribe, da bi jih se oslobodile i prišle su 
va Bele s praznimi kablicami. 

Ni njin se više dalo stat va drmunih, pa su nikoliki prišli živit na 
Punat. Zadnji je va Belih ostal niki Mate zi ženu. Jimeli su sina, ki je 
bil od sarže, pa je va jenom ratu zgorel va kofi na vrh jarbula. Tako 
su ostali sami. Jenoga blagdana su prišli na tanac na Punat. Večer su 
šli doma i jutrin dan su jih obih našli mrtvih na postiji. Na tištamentu 
su pustili puntarskomu plovanu za mise svoj veli dolac, ki se i sada 
zove Matejan. 

Bilo je dosti Mrakovčići, ki su bili po službah od guverna. Boje stojeći, 
nisu morali kopat, pa je nika stara Kornićarka govorela: »Mrakočići, 
niki silni judi, niki silni judi, lahkodelci«. 


(Kazivala učiteljica Lucija Franolić rođ. Mrakovčić Pavlić) 


Godine 1540. spominje se u Krku sudac Franjo Marković, a 1553. G. 
B. Giustiniano spominje među krčkim plemićima obitelj Markovichia 
(Ljubić, o. c., VIII. 262). U »Catastico del Balbi« iz 1730. spominje se 
u kraju Ponikava »contrada Marcovicchi«. Mrakovčiće na Korniću zovu 
Markovac, u puntarskim maticama ih pišu Markočić, Mrakočić, Mra- 
ković i Mrakovčić, a u »Parnici« (v. niže) piše »Don Zorzi Muracouich, 
Curato«, 

Ponikve se u puntarskim maticama više puta spominju. »1651. 
vlastelin od Ponikav Ivan Budislavić«, 1659. krsti u Puntu »pop Ivan 
Brusić kurat od Ponikauv«. Još godine 1751. matičar nazivlje Ponikve 
»paziz«: »Nasal se je va pazizu Ponikav martav Ivan Harabajić bo-ga 
Mikule«. Bele sjeverno od sela Kornića još su bile naseljene, kad: 
»1821. na 29. febrara preminu Give Ziz od Jivana na Belih u cratco 
vrime. Di pocopan cimeteru s. Andria«. 

U maticama je na više mjesta naznačeno, da su Mrakovčići iz 
Kornića. »1669. se ženi Mrakočić od Kornića«. Zatim »1761., 31. jenara 
bihu sadruženi u sveti matrimonij Šimun Mrakočić pok. Marka od Kornić 
4 Marta, hći Jerolima Orlića od Punta. — 1766. na 27. novembra bihu za- 
druženi u sveti sakramenat od ženidbe Ivana Mrakočića pok. Šimuna od 
sela Kornića i Mare, hći Franića Žica«. Mrakovčići u Puntu imaju na- 
dimke: Andračić, Andre, Markov, Matovac, Beli, Pavlić, Papalo, Pe- 
ruka, Šimunić, Fratrovičin. 

Ženidbe između Punta i Kornića bile su česte. Ironično ih spominje 
i narodna pjesma: 


Kad se je Kornićar s Puntarku ženio, 
lipe njoj je dari z Brguda nosio: 
Puntapet od ripe, kolajno od tripe. 


Gradnja puntarske crkve. — Sveti Andrij ni dugo jimel plovana, 
leho je svake nedije z Veje, po štradunu, priko mosta, hodel na Pilu 
niki pop misu delat va sveti Andrij. Ta pop je bil sila hlapoz, pa 
je vavik više pital leh mu je hodelo. Zato se je svadil z nikin Žopu- 
lićen, ki je bil kameral od crikve. Pop je jiskal, da mu daju više sira od 
ovac ke pasu po crikvenon, a Žopulić mu je nagal zbrusil: »Ki je na 
stanu, njegov je sir«. Na to se je pop počel š njin karat i stiral ga je 
s crikve, aš je va njoj on pastir. A Žopulić ravno va kolo mej judi i 
počel je važgen govorit, da će dat polovicu svega ča mu urodi, ko te 
svoju crikvu udelat. I judi su se š njin složili. Jeni zato, ča su i oni bili 
jadni na vejskoga popa, a drugi, ča njin je bilo dugo zi sela hodit va 
Sv. Andrij. Osobito je bilo teško za starci i dicu va zimskih misecih, 
kad je bura refulala priko poja. 


I udelali su brašćinu, da novu crikvu sagrade bliže selu. Kad je pop 
čul, šal jih je biškupu Cukariću tužit, a ov je rekal: »Neka grade crikvu, 
ma ju ne ću blagoslovit, sve dok se ne spokore«. I Puntari su sve sile 
uprli, da učine ča su namisleli. Kad su se večer s kampanje tornjivali, 
nosili su kamenje na fabriku. Dodar mali dičica su se videli po klancih 
zi stenčicu na glavi. A bilo je čudo tribi, da se onakova crikva udela, 
a njih kolo 500 na broju, pa su davali žrnade i zlato, prodavali siri i 
pršuti, samo da crikvu kladu pod krov. I prišal je dan, kad su biškupa 
pozvali su da njin blagoslovi Svetu Trojicu. On je prišal i rekal: »Ja ću 
crikvu blagoslovit, ko sva zemja od Sv. Andrije ostane kalovnikon«. 
Na to Puntari i njihov sudac Maradin nisu oteli nikako pristat, aš su 
jimeli harte, na kih je pisalo, da su po smrti Filipa Bršca njegov Negrit, 
Mica, Runtele i Božac pripale puntarskoj crikvi, a ne vejskin kalovni- 
kon. Biškup da je na to zel pagrišć zemje i rekal: »Ovo je puntarsko 
i niš drugo«. I ni otel crikvu blagoslovit, leh je šal nazad va Veju. 


I s tin je počela veta pravda mej Puntari i kalovnici. Sudac Jive Žic 
Maradin i pop Frane Žic spravili su harte, ke su jimeli, i poslali š njimi 
va Bneci na pravdu pokladura Frana Šepca i mornara zi Lošinja Ja- 
kova Ragužina, ki je znal dobro talijanski. Na sudu su se našli z jenin 
vejskin kalovnikon. Kad je Princip videl puntarske harte, je rekal Pun- 
taron: »Pravica je vaša«. A kalovniku: »Biž ća, ko ti je glava draga«. 
Kalovnik je na to rekal: »Gren šubito, samo mi dajte, da vidin pun- 
tarske harte, da moren reć va Veji, š čin smo zgubili«. Frane Šepac 
je bil kuntra toga, da mu se harte daju v ruke, a Ragužin mu je rekal: 
»Neka gleda, ne će je pojist«. I dali su kalovniku harte, a on, dok su 
bili obrnjeni od njega, potegnul je nikolike boje va svoj žep. 

Kad je niko vrime zatin prišal komišijon na Punat, da celu stvar 
razvidi na licu mesta, šal je sudac Maradin pokazat harte, ke su jimeli. 
Ma je ostal kako oparen, kad mu je nodar rekal, da to nisu sve harte, 
ke njin davaju pravo. Počeli su po selu jiskat, ko je još kadi ka, ma 
ukradene harte se više nisu našle, i tako su Puntari pravdu zgubili, a 
kalovnikom je pripalo sve, ča je bilo Sv. Andrija. Biškup je prišal bla- 
goslovit Sv. Trojicu, obed je bil slab, 1 starci da su mu rekli: »Ne mo- 
remo više dat na pijat, aš Sveta Trojica je vela siromašica, kad su njoj 
kalovnici dotu pojili«. Mozivao Janko Žic) 

Pravda med Puntari i kalovnici ni nigdar fermala. Vodil ju je i sudac 
Jure Bonafačić Bane radi Kanajta. Za njin sudac Pere Žic Antičić zi 
Mikon Žicon Mikulinin radi Runtel, a za vrime plovanije popa Osipa 
Mrakovčića Pavlića vodili su ju radi Krasine, ka je spadala pod bi- 
škupov Kanajt. Pop Osip je držal z narodon i napućeval pokladuri od 
Punta, ča te udelat. Onda su bili pokladuri Frane Mrakovčić Andračić 
i Jive Franolić Popić. I najzada je prišlo od suda, da Puntari jimaju 
dobit Krasinu. Još je samo bilo tribi, da kalovnici potpišu nike harte. 
I jenoga dneva poslal je Frane Mrakovčić sina Pera, mladića, po harte 
va Veju. Mladić je prišal jenon kalovniku i ov mu je lipo harte potpisal 
i dal, da neka gre po još jedan potpis u drugoga kalovnika. Mladić je 
šal i tamo, ma kad je ov drugi kalovnik videl, ča na harti piše, ne samo 
da se ni otel potpisat, leho ni otel više ni hartu nazad dat. Pere je počel 
svoje iskat i govorit, da on ne smi prez njih nazad. Ma kalovnik ni 
bacilal, ča on govori, leh je niš počel talijanski bruntulat i pozval je 
nikolikih popi i svi skupa su mladića zrivali van s kamare. 

Sada je bil mladić va strahu, kako će ocu na oči, aš njegov otac je 
bil jako hudi čovik. Nigdar mu se ni moglo ugodit. Kad je sina zval, ov 
bi mu se javil: »O«, a otac je klel: »Vrag zel »o« i »a«. Onda bi mu 
mladić odgovorel: »Ča je?« A stari bi zarunjal: »Vrag zel Čada i Ba- 
kina«. Skrban ča će i kako će, mladić je šal popu Osipu, da on nikako 
stvar uredi. Kad je pop Osip od njega čul sve, ča se je va Veji do- 
godilo, ćapal se je za glavu i rekal: »Ava, sinko moj, ča si falil, da 
nisi šal šubito ća, kad si dobil hartu s prvim potpison. Šal si jiskat 
drugi i sve zgubil«. Glas o tome se je brzo raširel po sven selu. Nediju 
po misi čekali su judi sprid crikve, da čuju od pokladuri, ča je na stvari; 
prišal je mej njih Jive Franolić Popić, pa njin je rekal: » Judi, ne bojte 
se više pakla, BSA je kalovnici!« (Kazivala Ueronika Mrakouvčić) 

Materijal o parnici između Puntara i krčkog kaptola radi posjeda 
crkve svetog Andrije štampan je u vrijeme, kad se vodila. Jedan 
štampani primjerak nalazi se u arhivu župne crkve u Puntu. Na kori- 
cama mu je netko olovkom napisao: Parnica župske crkve u Puntu 
contra stolnog kaptola u Krku. Godine 1766., za vrijeme krčkog provi- 
dura G. D. Balbi, poslali su »procuratori Giacomo Ragusin qu. Za- 
maria, Francesco Maradincich, Pietro Vodopia e Francesco Ziz« molbu 

duždu A. Mocenigo, da im dopusti. gradnju nove crkve sv. Trojice. 
U molbi se nazivaju »povera gente«. Tražili su, da novoj crkvi pripadne 
posjed crkve sv. Andrije koja je ruševna, jer ju je kaptol zapuštao. U 
posjedu su bila mjesta: »Pod zardinoua selo, Pod criquu, Xada crique, 
col gusterene, Bosaz, Uhlich, Pod Candiu, Veli sgora Tarsouischi, Stani- 
cichievo, dermon Mizza, dermon detto la meta del Negritto, dermon 
Runcelle, Dermon Francissor«. 


Krčki kaptol se toj molbi »del villagio Illirico suburbano di Ponte« 
usprotivio i počela je parnica, u kojoj su se sa strane Punta naročito 
istaknuli: »Giudice Zuanne Siz q. Mattio detto Maradinich, Francesco 
Ziz q. Mattio detto Sepaz, giurato publico, paron Giacomo Ragosin, prč 
Francesco Žiz q. Zuanne, curato di Ponte, don Zorzi Muracouich, cu- 
rato, don Bartolo Žiz, vice canceliere«. Dužd je 1773. za vrijeme pro- 
vidura P. A. Barbaro delegirao za suca u parnici Pier Antonia Mali- 
piero, Mlečanina. 1773. proklamirano je rješenje da su »Catastico de 
Beni di ragione della chiesa, o sia cappella d s. Andrea di Ponte, adju- 
dicati alla nuova chiesa santissima Trinita dela vila«. Na protest kano- 
nika ovo rješenje je poslije poništeno i dobra su pripala krčkom kaptolu. 

Sva .lica iz predaje spomenuta su i u maticama. Kameral Žopuli ć 
po rodu je Bonifačić. »Parnica« ga spominje, da na Bošcu obrađuje 
»arrativa di ragione della Scola di santa Maria di Veglia, tenuta da 
Zorzi Bonifaccio quondam Zuanne«. U maticama se 1759. i 1796. spo- 
minje »Jure Bonafačić Zopulić«. 

Ivana Žic p. Mata Maradinića kao suca spominju matice 1772. Ože- 
nio se »1759. na 5. febrara bihu sadruženi u sveti matrimonij po meni 
popu Ivanu Žicu kuratu, Ivan Žic sin Matiev i Margarita pokojnoga 
Ivana Žica, ki su despensani od presvitloga gospodina biskupa Petra 
Antona Cukari četrto i četrto koleno po karvi. Na to svedoci gospodin 
pop Franić Žic i žakan Mikula Žic si Matiev«. Iste godine oženio se 
i Frane Žic od Mata Šepac sa Franicom kćerkom Matije Žica. Iz zapisa 
se razabira, da su ondašnji prvaci Punta bili rođaci: plovana Frana 
Žica sestra Margita udala se za suca Maradina, a ovoga sestra Franica 
za prokuratora Frana Šepca. Jakov Ragužin, doseljenik iz Velikog 
Lošinja, oženio se 1762. Puntarkom Margaretom, kćerkom Frana Orlića, 


U svojim »Bilješkama« Ivan Žic Kancelarić piše: »I nastade pravda, 
ali ju Puntari radi pomanjkanja pismenih dokaza izgubiše, a tim izgubi 
i puntarska crkva sav svoj posjed osim »Pod Žardinom«. Pop Petar 
Žic ostavio je u maticama zapis o posveti crkve: »1777. na 21. jenara 
posveti crikvu prisvete Trojice na Punti presvitli gospodin biškup Petar 
Anton Cukari, po božjoj milosti i svetoga stola apustolskoga biškup 
Vejski i krizma pod manum popu Petru Žicu Kuratu«. Tom prilikom 
je krizmano 25 djece, među njima i Bare, sin suca Maradimna. 


Vremenom je nestalo nadimka Maradinić, koji se kao prezime 
spominje u maticama već 1594. Potomci suca Maradina nose danas 
nadimak Kinjastić, po Mikuli, praunuku Ivanovu, koji je u djetinj- 

stvu ozlijedio ruku, pa mu je ostala »knjasta« i po tome dobio nadimak. 
Kad na nekom poslu treba izdržati, kažu Puntari jedan drugome: »Sopt 
Maradina, neka toga bude«. Stari sudac je sa svojom pravdom postao 
simbol puntarske borbenosti. Antagonizam između Punta i Kaptola ilu- 
strira ova doskočica iz Punta: »Na vrateh od raja visi pršut za pobi, 
da odrižu bokunić kad pridu. Ma pršut još je cel, aš ni prišal ni jedan 
pop vridan, da ga kuša«. Kažu, da je ovo često znala dobaciti kanoniku 
Antonu Orliću njegova nećakinja Antica, koja je kod njega služila. 
Nakon drugog rata kanonički posjedi pripali su zakupnicima ili su po- 
državljeni. 
Blagdan sv. Trojice Puntari su svečano slavili, pa se pjeva: 


Kada pride blagdan svete Trojice, 
onda se narešu puntarske golice, 
na uši kladaju od zlata rećine, 
okol bila vrata koral peruzine. 


Sveti Andrija, koga su zemlju živi kopali, a mrtvi u njoj počivali, 
postao je simbol leda i zime, koja ih je u parnici tukla, pa je nastala 
fraza: Sveti Andrij pride s kabanicon. 


Petršolić. — Na »kraj Punta« blizu Kandije su zidine kućine Barići, 
va koj je stala nika lipa divojka Barićeva. Mat ju je čuvala, kako 
rožicu z vetrine. Ni njoj dala s kuće mej mlados, da ju ne bi ki taknul. 
A divojka se je želela zabavjat, pa je materi ušla na guvno, kadi se je 
tancalo. Va to vrime je na Punat prišal z brodon niki črni Petriš zi 
škoja. Kad je videl lipotu od divojke, dal se je kraj nje va kolo i po- 
malo na kule bele zmamil ju je sebi, da u njega služi. Malo po malo 
počeli su jubav vodit. 

Jenoga dneva tornala se je divojka materi doma plačuć, aš je pod 
srcen oćutela živo. Mat je počela vlasi skus i kričat, da ča njoj je tu 
sramotu udelala. Divojka se je stiskala i plakala, da ona ni otela, on 
vrag da ju je očaral. Na to su ju doma stukli i konobu zatvorili, da ju 
svit ne vidi. Tamo je i rodila dite. Kad je mali narasal, udelali su mu 
brageše na jenu tiraku od starih dedovih brageš. Bile su mu vele, pa 
su mu vavik padale, kad se je jigral na dvoru. To je videla nika žena, 
pa mu se je narugala: »O, mali mulčiću, ki jedan Petršolić si va tih 


v 1 . . . 
bragešah!« I to mu je za pridivak ostalo. iKoldo Miko Brak rai) 


Puntarski Andrijčići imaju nadimak Barić i Mulčić alias Pe- 
tršolić. Potječu iz Baške. O tome je zapis u maticama: »1738. na 14. 
aprila bihu združeni u sveti matrimonij Barić Andričić od Baške i Lu- 

cija, hći Matije Žica«. 

Da je neka Barićeva imala nezakonito dijete svjedoči zapis: »1766. 
pop Ivan Žic kurato krsti Kaiti, hćeri Lucije, žene Barića Andričića, 
sina Ivana«. Ispod godine zapisa napisano je latinicom »mulčić«. Predaja 
veli, da je djevojku prevario »črni Petriš zi škoja«. U Cresu živi ple- 

menita obitelj Petris, kojoj pripada »škoj«, otok Plavnik. Ova je obitelj 
imala posjede i u puntarskom kraju, pa su neki njezini članovi živjeli 
u Puntu. U doba, kad je Kate Barićeva rodila sina, spominju matice 
u Puntu »sinor Alviže Petriš od Cresa«, i to: 1762. kao vjenčanog 
kuma Jakova Ragužina, 1764. kao svjedoka Dumeniga Brusića, 1769. 
kao svjedoka Matije Bonifačića i 1776. kao svjedoka Ivana Žica. 

Iz obitelji Andrijčić potječe gorljivi Hrvat 1 glagoljaš pop Anton 
Barić, krčki narodni poslanik u istarskom saboru i kotarski poglavar na 
Krku iza propasti Austrije i talijanske okupacije. | 


Momulo. — Bil je na Punti neki stari Momulo, jako bogat, pa je 
vavik jimel pune ruke prsteni. Zato se još danas reče, kad jima niki 
prsteni na ruki: »Ča jimaš te momuli na ruki«. A bil je niki težak 
dužan šoldi nikomu popu Kaleriću. Kad su se trefili na puti, pop ga 
pita: »Ča je z onimi šoldi, kada ćeš tornat?« Težak se je počel skuževat 
s potribu i obećal mu je, da će dug tornat, ča bude prija mogal. Na 
to je pop otpuhnul: »A, siromah čovik, fetiva laž!« 

S vrimenom su i Momulovi osiromašili. Stali su na Staroj placi va 
Konalini. Ante Kolegovica je živela od toga, ča je juden maje plela. 
Večer su ju mladići hodeli pod puneštru za komediju zvat: »Ante, greš 
mi jutro šenicu plet«. A ona je odgovarala: »Bin šla, ma ne moren poć, 
BR IMSJISI E leten«. (Kazivala Jakomina Maračić Jivićeva) 

Izraz »Momulo« u vezi je s krčkom obitelji Calergi. 1791. Antonio 

Erolimo Kalleri ženi se u Puntu Katarinom kćerkom Dumića Brusića. 
Njega su zvali Momulo: »1791., krsti pop Frane Žic sinor Momulu Ca- 
leri i Kati hćeri Dumića Brusića, sina Pavula Anzula«. 1804. krizmana 
je »Tonina Kalergi, otac pokojni Momulo, mat Kate, kuma sinora Betta 
Moreti od Uegie«. 
U puntarskim anagrafima iz 1842. spominje se: »Maria ved. q. Matio 
Ziz figlia q. Momulo Calergi«. U zagradi piše »Kolega«. Krštena je 
»1799. Momulu Kaleri 1 nega ženi Kati, hćer Mania, kum Cellenzo 
Pizzaman«. Godine »1800. na 11. marza preminu sign. Gerolimo Caleri 
od Vegie«. 


Zavet i mirakul. — Ded Miko Martin je bil dobar mornar, ki 
je šenpre jadril z brodon va Bneci. A Bneci su dugo, jako dugo od 
našega otoka. Više dan mora brod jadrit, a kad je bonaca, voga ke 
voga i kajić de prova ; nigdar na kraj. Jenoga leta je ded Miko nakrcal 
brod z drvi i su šli na vijaj. A va to vrime je tonbala gvera, ka je celi 
svit smutila. Babu Martu je ćapal strah. Svaki dan čeka brod i gleda, 
ko će se z jadri pokazat na Buki. Ma broda ni, a judi govore, da je 
mogal poć zgubjen zi svimi judi. I tada se je baba Marta, mučna od 
misli, utekla onoj usmiljenoj majki na Boku od Baške, da ju pomore. 
:Žavećala se je, da će ju poć bosa pohodit, ko njoj muž pride ž živi zdrav 
doma. 

I kad je rat finil, a Bneci propale, prišal je ded Miko doma 1 prinesal 
je sobu jedan veli vrč, na komu je modri tić. Ali baba Marta ni nigdar 
mogla ukras malo vrimena, da zvrši zavet. I sinko moj, teško je obolela 
i legla postiju. Počela se je bojat, da bi mogla umrit, a zaveta ni 
zzvršila, pa će za to trpit. I pozvala je svojih i rekla njin, da želi sva- 
kako poć do Majke božje. A_ kako će slaba i nemoćna! I prišli su na 
indeju, da ju obliku i bosu sedu na tovorića. Tako su i udelali i svi 
s kuće spravili su se na prošćenje va Bašku. 


Kad su prišli do jenoga potoka, tovorić ni otel o pasat priko 
mosta. Potežu ga i tlku, a on, kako da se je skamenil, nikako da se 
makne. Baba je počela mlcat, da blago ne muče. Svi su trudni, pa je 
najboje da kraj vode počinu. I tako su učineli. Kad su malo odahnuli, 
odlučil je ded Miko, da babu na krkuč ponese na brig do crikve. Ma 
baba ni tako otela. »Ja san zavet udelala, da ću poć bosa, hodeć, i ja 
gren, kako se mora!« Na to ju je ded jel pod ruku i su pomalo sami šli 
a dica su ostali s tovorićen kraj potoka. Teško je bilo hodit zgoru po 
klancu punon trnja i kamenja, ma ča gredu oni na više, baba kako 
da je sve jača, ne trudi se i ne poteže se više za dedon. On bi počinul, 
ma ona sili naprida. Da ju sunce ne pali, klala je pero od smokve pod 
rub, koga je nosila na glavi. 

Kad su prišli na brig pred crikvu Majke božje, našli su ju zatvorenu. 
Nigdir nijenoga blizu. Va noj samoći kleknuli su spid praga od crikve 
i počeli molit. Kad su zmolili ča su jimeli, baba je Bogu na zahvaljenje 
potegnula konop od zvona. Kad se je zvon javil, lastavice su sprhnule 
spod strihe i crikvena vrata su se otvorile. Jena lipa, mlada ženska jih 
je pustila pred veli oltar i njin je rekla: »Srića vaša, ča ste ovamo 
prišli. Spasili ste dušu i telo!« I tako je bilo, aš ded Miko, ki je kako 
mornar bil veli proklinjavac, fermal je beštimat, a baba Marta tornala 
se je doma, kako da ni nigdar bila slaba. | 


(Kazivala moja baka Marija Mrakovčić Barovica) 


Ovo mi je više puta pričala baka Marija, koja je bila rođena Maračić, 
iz kuće Princip Jelenčić. Njezin otac Frane oženio se Marijom Franolić 
Barovicom, a ta je bila unuka Mika Martina Franolića. Od nje je 
naslijedila starinski venecijanski vrč i na samrti ga ostavila meni »za 
mrmoriju«. O ptici na vrču govorila mi je u djetinjstvu: »Kad budeš 
dobar, ćeš čut, kako tić sviče«. 

Jedna grana Franolića nosi nadimak Martin, po babi Marti. Danas 
im je običnije ime »Maloga Antona«. 

U maticama se više puta spominju Mikula Franolić i njegova žena 
Marta. »1777. na 3. febrara bihu zadruženi u sveti matrimonij Mikula 
Franolić pok. Jivana i Marta hći Ivana Orlića. Na to svedoci Ivan Ura- 
.gužin od Lošina i Jivan Galanić pok. Jivana. Ja pop Petar Žic kurato 
od Punta«. Ovo je bilo prvo vjenčanje u novoj crkvi sv. Trojice. Mi- 
kulin otac Jivan je vjerojatno bio pomorac, jer umire izvan Punta. 
»1775. na 12. septembra preminu Jivan Franolić sin Jurjev. Jimi svete 

sakramenti, bi pokopan u crikvi na Belon«. I oba vjenčana kuma su 
pomorci, s kojima je vjerojatno Mikula Martin brodario. Godine 1794. 
krštene su im dvije kćeri: Marta i Mare, a 1803. udaje se njihova kći 
Franica za Osipa Maričić pok. Ivana. I sama Marta se preudala: »1805. 
na 5. agusta matrimonij Anton Orlich pocojnoga Matia zi Martu 
udovicu pocojnoga Mika Franolicha. Svedoci baron Giacov Ragusin i 
sudac Micula Orlich p. Franichia«. 

Svetište Majke božje na Gorici nalazi se u Bašćahskom polju 'na 
strmom brijegu Ireskavca. Vrlo je staro i štovano na otoku. U. bra- 
tovštini, koja mu je pripadala, spominju se na početku“ 15. stoljeća 1 
krčki knezovi Frankopani. 


Pop Jarolim. — = Navrh klančića je jena stara kuća, za di se > pravja 
da je bila od dvih popi Jarolimovih. Kad ju je sudac Frane Žic pre- 
načinjeval pred jeno dvajsetak let, našli su va zidu zazidan ormar i va 
njemu dva libra, ke nisu znali čitat, pa su jih ponesli plovanu popu 
Jakovu Maračiću. Z njegovih ruk se ne zna, kamo su šle. 

Pop Jerolim je bil eštroz čovik. Znal je više leh drugi. On je go- 
vorel, da teško onon vrimenu, kad pridu na svit suci golobrašci i popi 
trgovci i kad budu vozi hodele prez voli, a brodi prez jadar. Tada će 
prit na svit toliko zla, da ne bi želel da ga dočeka noga njegovoga roda, 
na zemji. Govore, da je zadnja od njegovoga roda bila prva žena škri- 
vana Frana Zeca, pa bi se onda nevoja jimala pred nami zbit. Pop 
Jarolim još je rekal, da će svit bit strašno smućen od ognja i rati, 
muških će nestat, pa te žene hodit po buških, da jih jišću. I činit će 
njin se, da su jih našle, opa te ruke širit, ma te Lk samo suho stablo 
od dupca. | 

Kad je pop Jarolim jedanput čul nikoga reć, da su Orlići z Dobrinja, 


on mu je IE »Ne z RONI leh od Brinja«. 
(Kazivao Anton Žic Silo jin) 


. Pop Jerolim Orlić poe se u maticama kao kurat puntarski 1792. 
do 1796. On prestaje 1796. voditi matice glagoljicom i počinje hrvatski 
latinicom. Umro je u Puntu »1798. na tri marsa preminu bop. Erolim 
Orlich, pocopan u crikvi s. Troici«. Godine 1803. u Puntu je vicekurat 
pop Mate Orlić, umro je 1803. »na 25. apriglia od acidenta«. 

Proročansku poslovicu, sličnu onoj popa Jerolima, zabilježio je u 
Istri St. Žiža u »Zborniku za narodni život i običaje«, knjiga 33. i P. 
Lukanecu Virju u istom »Zborniku«, knj. 31/2. 

Zanimljiva je priča o uzidanim knjigama. Možda su Orlići, kao do- 
seljenici iz Like (preko Senja? — jedna grana nosi 1738. nadimak Senkić) 
donesli kakve heretičke spise, koje su čuvali i poslije od straha pred 
biskupskim vizitacijama sakrili. Puntarski župnik pop Anton Toljanić 
pokazao mi je u župnoj knjižnici jednu Divkovićevu knjigu na bosan- 
čici, koje nema u popisu učinjenom tridesetih godina. Ne zna se, kako 
je došla'u župni dvor. Možda jE ona jedna od onih »zabranjenih i i za- 
zidanih«.. : 

Mrtvaška misa. — Kad je niki pop tekal večer umirajućen, trefil 
se je na jenoga vola, ki je stal priko puta, pa ni mogal pasat. Kad ga 
je tofnul zi štolu, vol se je malo drical i on je pasal naprida. Ma kad 
je prišal do umirajućega, već mu je smrt bila za uzglavjen. Da ne zeme 
nepripravnu dušu, hitil je štolu priko postije i rekal: »Čovik se muči 
rodit, čovik se muči umrit, niš je na ton svitu, ma štola je najjača na 
zemji, ki se nje drži, nima straha živit ni umrit«. 

Kada mrtvi nakon smrti pride strašit, aš je za života delal slabo, 
cnda ga pop zi štolu pošaje na sufit od crikve. Tamo da jih je čudo, 
pa na špekule jigraju. 

Jedanput da je pop otel prodikat o Duhu svetomu i dal je mežnjaru 
narejenje, da na sufitu čeka z jenin golubon, pa kad on reče; »Duše 
sveti pokaži se«, neka hiti goluba crikvu po škuji od sufita. I pop je šal 
prodikat. Prodiče on i najedanput zavapi kuntra nebu: »Duše sveti ki 
si na nebesi, pokaži se grišnikon na zemji«. A mežnjar mu je po škuji 
od sufita zakriknul: »Ni ga nigdir, miši su ga pojile«. 

Mrtvi su vavek kolo nas, ma jih ne vidimo. Bi nas strah ćapal, kad 
bi nan se onoliki pokazali. Ma niki mladići su jih videli na Dušni dan. 
Kako ča živi gredu na Sesvete grobje pohodit, tako 1 mrtvi gredu na 
Dušni dan z grobja va selo. Zato se tu večer nakon Zdravemarije ne 
smi s kuće van. A niki mladići su šli s krsnikon Maton Juratićen. Kad 
su prišli va ulike, zada zvonika, on njin je rekal, ko se ne straše, neka 
mu stanu na nogu. I oni su stali, Najedanput vide, kako gre prošišijon 
kolo crikve. Najprvo mali pa stariji. lica jih je bilo za prepoznat, a 
od zada su zgledali, kako da jimaju kabanice. 

I stara Dunižarka je videla čudo toga. Ona je bila jako pobožna, pa 
je svako jutro hodela na ranu misu. Na Dušni dan v noći se je niko 
doba zbudila i učinelo njoj se, da zvoni. Haba boje i lipo njoj se čini, 
da čuje zvon, kad bura utihne. Se je stala, zela faleceton i šla po škuron 
Koluš.nu brzo crikvu, da ne zakasni na misu. Kad je prišla na vrata, 
vidi punu crikvu judi. Ne kantaju na glas, leh niš mrmju. Šla je pomalo 
va jenu koru. Kako ni jimela sviće, dal joj je jedan kraj nje bokunić, 
da i ona gori. Kad je misa finila, šla je s crikve z onu svićicu. Kako je 
još bilo škuro, ona je šla znova leć, da ne drhće stanjena prija zore. I 
zaspala je. Kad se je zbudila, već je svitelo i ona averti na škrinji jenu 
košćicu, kadi je prija spanja bila položila svićicu. Strah njoj je kosti 
stresal. Šla je popu i sve mu pravila. On njoj je rekal, da je to bila 
na mrtvaškoj misi i da je ona košćica od mrtvoga. Bi ju morala poć 
tornat, aš ko ne, on čija je, ne će jimit mira. 

Nju je bilo strah poć, ma da njoj mrtvi ne bude na duši, stala se je 
druge jutro va istešu dobu i šla je crikvu. Našla ju je punu, sve kako 
i pasanu noć. Šla je va koru i onomu kraj sebe tornala svićicu. On ju je 
zel i mahnul njoj z glavu, kako da zahvaljuje. Ona je šla na to brzo, 
brzo van s crikve, a da ni pogledala ni livo ni desno. 


(Kazivala Marija Žic Barovica) 

U staro vrijeme nisu Puntari tražili liječnika, a popa bi dozvali na 
času smrti. Bilo je naglih smrti, kad više ni on nije našao tople ruke. 
Jednom je u maticama zapisano: »1832. na 22. junija preminu Kate xena 
Frana Ziza od let 76, koju zatekoh malo duhatu i prez besede«. 


Možda je vjerovanju, da mrtvi iz groblja dolaze u selo, dao hrane 
prijenos kostiju iz crkve sv. Andrije u crkvu sv. Trojice. Taj čin je 
sigurno uzbudio Puntare, koji naročito drže kult mrtvih. U maticama 
je zapis: »1794, na 1. marcia pervi petak marceni kako prihodi ovoga 
godischia zi licencziju od pravde ku je dvigal paron Jakov Raguzin, 
sudac ovoga godischia uzdignu se puk i redovnici zi persisionom na nacin 
kako se dignu martvi i mi po istesi nacin uzdihnuhamo kosti od mertvih 
ke nikoliko godisch dvaiset bihu zapuschene u svetom Andriji kadi dvaiset 
godisch ni se govorila masa ni luzariji. Onda se stavismo u gednu giamu 
po dno crikve u kantunu od giuga u svetu Troizu. Gospodin pop Gierolim 
Orlich, curato od Punta«. 


Pavlić. — Pop Osip Mrakovčić Pavlić je govorel, da je njegov 
rod od knezi a prinesla njin je pridivak jena baba Pavla, ka je bila od 
plemenitih Juranići s Poduniža. Kako starica je stala na vrh Kolušina. 
Kad su njoj vnuci hodeli na posal, vavek njin je davala smokav i 
mendul. Kašnje je va toj kući stal Mate Slipi, ki je slip do smrti mlel 
juden šenicu i framentun. 

Svi su Pavlići puškaduri. Se pravja, da su nigda na nediju po misi 
spravjali narod, da njin goni lisice. Judi su hodeli priko gromač i 
drmuni i na velo kričali, da se je na dlgo čulo, pa se još sada reče: »Ne 
kriči na mene, kako na lisicu!« onomu, ki na čovika jadan kriči. Tako 
se je po njimi južni del Punta nazval »Jegeri« (lovci). Trmuntanski se 
zove »Susedići«, aš svi stoje blizu, jedan drugomu vrat na vrata, pa 
znaju sve posli jedan drugoga. Kad se svade, udelaju zidić mej vrati, 
da se ne vide. Ma priko njega dile, ben, špoti jedan drugomu. Tako je 
nika Cota, kad se je svadila zi susedon, ki je bil istešo cotav, za zidićen 
kantala: »Coto ja, coto ti, niš san ja, niš si til« Jegeri i Susedići su se 
znali mej sobu svadit i potlić. Osobito mladići, ko je bila po sredi ka- 
kova lipa divojka, ka je pijažala jenih i drugih. Tako da su za niku 
lipu Lucu Pavliku hodeli dva, pa su se na mesopus potukli radi nje 
na placi. A ona je rekla: »Jegeri i Susedići, jeni i drugi manenići«. 
Puntaron je bila slaba navada, da na mesopus kladu na sred stare 
računi. Ova Luce Pavlika je bila od »Škorupa«, pa se ni otela pejat 
z divojkami, ke su bile od »Murčine«. Kad su njoj rekli: »Luce, ne 
budi tako ohola«, ona je odgovorela: »Oholiju ni tribi kupit«. I tako je 
ustala reč: Ča je po naravi, to se ne pusti, ni ne nabavi. 

Pop Osip, kad je bil plovan na Punti, je dal bratji da drže crikvenu 
zemju: Matejan, Bankaldovicu, Na Kinpi, Runteie 1 Malu Krasu, priko 
70 min simena. To jih je pomoglo, pa su zagradili veli dvor na Pe- 
križji, komu je još sada na dnu skal starinski grb. Da pomore bratju, 
pop Osip njin je dal sva lenjam za kuću. A kad je njegov brat Miko 

otesal miležim na kući, mu je stari Kancelarić rekal: »Lahko veli dvor 
gradit Zi šugi od crikve«. To su mu bili sila zamirili, aš Pavli su čavli, 
ča zakuju, to ne puste tako lahko. 

Za poć va Merike Frane Ladić je bil posudil od popa Osipa crikvene 
šoldi, pa je kašnje, kako bogatač, jako crikvu pomagal. Pop Osip je 
sila vodil. računa o Puntu. Kad su nakon prvoga rata nikoliki Puntari 
prominili jime selu va Alesandrovo, to je popu bilo mrsko čut. Videl 
je, da se Punat zgrešćuje. Mladih ni voja kopat, biže zi sela i pro- 
davaju starinu. Da bi Puntare klal na pravi put, jedanput j je va prodiki 
rekal: »Judi, judi, slabo nan se pripravja, aš ča su težaci Puntare pri- 
pravili, to te gospoda Aleksandrovčani pojis«. Kad je prišal va šekrstiju, 
mu je mežnjar Jivić rekal: »Pope Osipe, danas ste KOMA kantal«. a on 
inu je odgovorel: »San se švugal za vavek«. 


(Kazivala moja majka Roža Bonifačić, rođ. Mrakovčić Pavlić) 


Ivan Mrakovčić, sin Šimuna iz Kornića, preselio se valjda na Punat 
oko 1766., kad se oženio Puntarkom Marom, kćerkom Franića Žica 
Maradinića. Njegov sin Ivan oženio se jednom Juranićkom, koja ie 
njihovom potomstvu ostavila nadimak Juranića. Zapis njihove ženidbe: 
»1796. na 19. giunia bihu zadruxeni u sveti matrimonij Givan Mra- 
koucich sin Givanov zi Luciu schieru Dumichia Juranichia. Bihu svidoci 
sinor Piero Rusinenti, sinor Micoletto Zubranich od Veje, u crikvi svete 
Troice. Ja gospodin pop Gierolim Orlich, curato«. 

U mojem posjedu je knjižica, kojoj na koricama crnilom stoji 
»Chiesa«. Unutra na prvoj stranici piše: »Francesko Orlić fu Giovanni 
pago Vinterese dovuta a questa chiesa parrochiale per l'epoca dal 16. 8. 
1876. a tutto il 5. 2. 1877. e cio con Fj. 3.33. Ponte li 6. Gennajo 1877. 
Mrakovčić amntore par.«. Župnik Frane Žic Antičić sa pečatom župnog 
ureda Punat potvrdio je 22.11.1901. da je »vraćena potpuno glavnica 
i u redu isplaćeni kamati«. Ovaj dokument sadrži interesantne podatke 
za kolanje kapitala na Krku krajem 19. stoljeća, jer je Puntar Frane 
Orlić Ladić s crkvenim novcem počeo svoj put, na kojem se od običnog 
mornara digao do veleposjednika, tvorničara i konsula Costarice. Pop 
Josip Mrakovčić Pavlić, sin Mika i Marije Maračić Katušić, bio je 
unuk Lucije Juranić. Rodio se 26. XII. 1852. U Puntu je župnik do 1886. 
Na račun zanosnih i borbenih Puntara duhovito je rečeno, da im je 
u karakteru »Punat« (most), koji spaja tvrdoću stvarnosti sa nebulozom 
iluzija. Strast im je »toro« (tučnjava). Kao da su stalno u misli, kako 
da se istaknu. Muči ih anonimnost. Poznata je ambicija Puntara, da 
njihovo mjesto bude prvo na otoku. 


Dobričina. — Pravja se, da su Bonifačići dobili jime po jenon svojen, 
ki je bil veli dobričina. Pomagal je, komu je bilo tribi i komu ni, pa su 
mu petjari šenpre bili na vrateh. To je njegovoj materi pačelo, aš ni 
bila baš odarna, pa mu je jedanput rekla: »Sinko moj, kadgod je dobro 
reć ne, ma mi se pari, da biš ti i kaškan otrov tornal, koga njin je zel 
naš sveti biškup na Osoru«. | 

Po jenomu dedu Jivu su Bonifačići dobili pridivak _Jivac. To su bili 
jaki judi, duplih kosti. Kad su va Žardini kopali, ni njin bilo ravnih. 
Tri brati od njih su jedanput va kampanji vajali sten, ku ni voli ne bi 
bili kapaci maknut. To je videl niki čovik, pa kad je prišal va selo, je 
z velin mirakulon pravjal, ča je videl. I onda su jih nazvali Jakice. 

Jivcen reču »Jivci narugjivci«, aš se vole narugat. Kad je Jivu Jivcu 
pala mat z barature, on je bil nigdi va seli. Puten ga je trefila jena 
ženska, pa mu je rekla: »Teći doma, mat ti se ubila«. 

— Ne floćajte, on će njoj. 


— A boje, da bin, ma ne, aš je vero, brižna, pala z barature! — ženska 
će mu na to. 

— Oštija, ča ni mogla poć zdolu skalami? — tresne Jivac i zateče se 
doma. 

I kolo dvora Frana Jivca Barića judi su se bojali pasat. Va njegovoj 
bačvariji se je dosti toga nadilo. Njegov sin Miko je bil skantal i na- 
rugjivu pismu o jenoj divojki. Radi toga je bil dobil skoro po glavi 
zi sikiru. Stari Frane je crikvi jimel mesto va veloj kori kraj popi va 
kapeli. A va kapelu su hodeli i dica, pa kad nisu bili na mir, njin je 
govorel: »Mirujte, aš ko ne, će vas ona ruka s pulpita udrit s križen 
po glavi«. On je govorel, da ona ruka je od jenoga duhovine, ki je 
hranjen na prodikalnici. On vavek kroz jenu škujicu gleda po crikvi, 
ki je kadi, kako moli i kada pride crikvu. Ča vidi to pravi popu, kad 
pride prodikat, da more na judi kričat. Zato ga pop vavek pozdravi, 
kad pride i jide s prodikalnice. 

A pop Miko Dunižarić je dicin govorel, kad su se va kapeli rivali: 


»Dica, mirujte, ko morete«. : u 
. (Kazivao Jive Petranić) 


U ovom primjeru je očito, koliko pučka etimologija može djelovati 
na predaju, jer Bonifacije ne znači: dobro činiti, nego »bonum fatum« 
— dobra kob. Na Kvarneru je živa predaja, da je osorski biskup sveti 
Gaudencije prokleo zmije, pa nisu otrovne na Cresu, i da je iz roda 
Bonifacio. 

U anagrafu se kao Jivac prvi spominje: Bonifačić Jure pok. Iva, 
rođen 1733. Smrt njegovog oca bilježe matice: »1750. na 22. aprila 
preminu Jivan Nažopulić pokojnoga Jura i bi kunpanjan so simi svetimi 
sakramenti«. Iznad »Nažopulić« je glagoljicom napisala ista ruka: 
Bonafačić. Ovaj se nadimak u skraćenom obliku Žopolić više puta 
spominje u maticama. 

»Jakica« nije izvedeno od »jak« nego od Jakov, koje ime dolazi u 
obitelji Bonifačić, jer su u njoj bile udate dvije kćeri Jakova Vidovića. 
»1828. Zadruzeni Give Bonafacich od Givana i Mare chi Giacova Vido- 
vicha«. Ivanov brat Miko oženio se Antom Vidović. 


166 


Smrt zbog. pada s barature se spominje: »1813. na 29. agusta preminu 
Mi. xena Gtura Bonafacich. od padnutgia pod baraturu. Bi pocopana 
crikvi svete Trojice po meni popu Peru Zicu parrochu«. - 


Dok se nije proširila crkva sv. Trojice, svaka obitelj je u crkvi imas 
svoje mjesto »svoju škril«. Djeca su išla pred glavni oltar u kapelu, 
u kojoj su sa strane bile klupe za svećenike, kamerale i viđenije po- 
jedince. Zatim su do sredine crkve bili muškarci, a iza njih Žene. Po 
sredini crkve, između klupa, bilo je mjesto za mladićehi i mlade muževe. 
Kako su ovi bili življi i obično su stajali, to je sredina izgledala kao 
»krušija«, izvor vode, pa se kaže »Žalosna mat, ka ne vidi svoje glave 
va krušiji«. Udovice su se zadržavale pri dnu crkve, u mračnom dijelu 
ispod orgulja. 
| Prve nedjelje nakon vjenčanja Sodila se nevjestica »na škrile, da 
zna, gdje joj je unaprijed mjesto po mužu. Nekoje starice su uporno 
čuvale svoje mjesto, jer su bile na obiteljskim grobovima, kojih je bilo 
u sv. Trojici. Obično su u crkvu zakašnjavale žene, koje su imale brojnu 
obitelj, pa bi se reklo: »Ko će tendit crikvu, oganj njoj. se zatrnjući, 
ko će tendit oganj, crikvi njoj se mrzla. škril tuži«. 


= Krsnik i oholi anjeli. — Pop Miko Klačić je či va Jagoriki. Govore, 
da je bil veli krsnik. Kad se je spravjal neverin, on je bil vavik nigdi 
na otvorenon, pa je molil i križal držeć ključ va libriću. Pravjal je, da je 
jedanput videl va oblaku klupko štrig, ke su se kosmale od jada, aš jih 
je fermal, da krupu udelaju. Kad je delal misu i obraćal se narodu, 
da reče: »Gospodin s vami«, zatvaral je oči, da ne vidi, kako mu štrige 
i štriguni, ki su crikvi, rozi pokažuju. Vavek su mu pačili. 

Kad je hodel po raskrižju, da je vijeval oholih anjeli, ki samo gle- 
daju, da mu glavu zemu. Sused mu je bil Jure Andrijčić Barić, bačvar, 
ki ga je uževal britvat i ostrić. Jedanput, kad ga je tako strigal, da se 
je pop Miko ćapal z ruku za vlasi zada uha i rekal: »Ko ja umren naglo 
i znenadno, ostat će ovoliko nerečenih mis«. 


On je bil va dimjak hranil netjaka, kad su ga Francuzi žiskali za 
saldata. Ž dimjaka je ov ušal na Krase, i tamo se je duže vrimena 
hranjal va margaru mej ovcami. Jedanput kad su mu va torbici prinesli 
jizbinu, prinesli su mu 1 glas, da mu se je rodil sin. To ga je sila razve- 
selelo. Otel je sina vidit, ma se je bojal špije, da ga more ki vidit, kad 
Pride .va dvor, 1 kvarelat. Kad je zaškurelo, pustil se je va selo, hlideć 
se za gromaču. Va sebi je govorel, da će se napit s prvin koga trefi, 
ko srićno pasa. I prišal je doma bled i smućen, aš da je mrtvoga videl 
za gromaču. Ni se dal ni blizu zikve, da ne bi kakovo zlo prinesal 
ditetu. Njegovi ga nisu razumeli. Želi su za šeguro, da ga je niki urekal 
i šli su brzo popu Miku, da ga gre blagoslovit. Va preši, pop je šal na 
vrata prez kolarina, i tutu ga je presikal jedan štrigun. Popu se je za- 
maglelo i i kk na svoj hlad je rekal: »Ča ovdi si me!?«. 


(Kazivao Frane Bonifačić Bar 6) 

U doba francuske okupacije živu na Puntu tri popa Mika Žica. »1817 
na 16 augusta preminu pop Mico Zic stariji od godisch 90, na numeru 
n? 113«. On je bio brat suca Ivana Maradina. U maticama se spominje 
stan Jura Andrijčića, bačvara i susjeda popa Mika Klačića: »1828 na 
17 oktobra preminu Franica chi Giura Andrigcicha od let 16 na nu- 
meru od chuche 40, od tropice«. Već za austrijske vlasti ima ovaj za- 
pis: »1822 na 11 febrara bihu zadruženi u sveti matrimonij Mikula 
Žic od Jivana i Mare hći pok. Bara Bomfacića. Na to svedoci pop Miko 
Žic mlaji i five Žic od Jvva. Pop Miko Žic stariji, vice kurato«. Ovaj: 
Miko Žic stariji je od Mika Žica Klačića, a mlađi bio je sin Ivana Žica. 


U predaji su očito dva događaja, koji su se u različno doba mogli 
dogoditi istom licu. Za Francuza nećak popa Klačića se skrivao, a po- 
slije je mogao naići na mrtvaca, što ga je praznovjernog uplašilo. U 
to doba je nađen u puntarskom kraju mrtvac na putu: »1823 na 4 jenara 
bi najdeno telo mrtvo jenoga furesta na Kraseh col Calabrigna 1 bi 
vizitano od komesarijata i likara Morca Franca od Uegie. Ovi covik bi 
jimenon Izidoro Pratti od Boemie relogista. Taco ucini costitut gnega 
xena ka bi za babu publicu u Vegi. | ovi bi bocopan u cimiteru sU. 
Andrije na Punti. Pop Pere Žic, curato«. 

U Puntu je posred Galije malo raskršće, koje zovu Klačić po tome, 
što je na uglu kuće Žic Klačić bio veliki »klak«, koji je čuvao zid od 
kola. Po njemu je došao i nadimak jednoj grani Žica. Spominju ga 
matice: »1686 kuma Kate Klačićka, žena Mikule Žic pok. Matija«. 
Kažu, da su se na tom »Klačiću« sastajali krsnici, kad su noću »štelali« 
novajliju u svojoj družbi. Po vjerovanju, krsnik je. onaj, koji se rodi 
S »košuljicom«. Njemu je dano da razgoni oblake i čuva putnike, pa 
se može pretvoriti u psa, koji čovjeka na putu prati, dok je u opasnosti. 
Štrige mu gledaju naškoditi, gdjegod mogu, pa se kaže: »Krsnik je 
veli mučenik, aš drugomu će pomoć, a sebi ne more. U anagrafima se 
jedan Žic spominje sa nadimkom »Krsnik«. 


Pod kolenon vežen. — Od nikoga Principa Jelenčića bila je ostala 
mlada udovica. Dobro stojeća, našla je junaka Lucetića, da njoj tendi 
kanpanju. Ma kako su bili mladi i teple krvi, počel je junak pomalo 
i paronu tendit. Kako je bil mršav, ona mu je šenpre davala bokun 
slanine i govorela: »Na, pojij, pa mi se zdebeli«. 

Z vrimenon se je mladić štufal nje meciciji, pa je počel mislit, i 
ju pusti. Jimel je na oku jenu divojku, od ke su mu se kamižoti pijažale. 
Kad je udovica to doznala, od žalosti je legla va postiju. Ni otela s kuće, 
a kad je morala na dvor, prevrnjevala je tavercu priko trbuha i go- 
vorela, da ona ne zna, ča je ovako naduta. Ma nje od roda su pogodili, 
zač se ona hranja. Bila je va drugon stanju. Da ne bude sramote, pri- 
sileli su junaka, da se oženi za udovicu. »Kad si znal š nju leć, hodi 
š nju i pred luntar«. I su udelali lipi pir. Udovica se je nastavila kako 
jelva. Večer su njin po užanci prišli mladići barbat na dvor. Nevestica 
je dala mladomu bukaletu i poslala ga je, da gre dat mladićen pit. 

Jena pirovjanka, ka je bila kraj nje, na to njoj je zbadnula: »Ne pušćuj 
ga van, bi ga mogla noć zet«. Principika ju je razumela, nasmela se 
i z visoka njoj rekla: »Niman straha, ne, aš moj junačić je sada pod 
kolenon vežen«. (Kazivao Pere Mrakovčić Pavlić) 

U maticama je zapisano: »1819 bi postavjen u sveti matrimonij Pere 
Lucetić od Uerbnika i Kate udova pok. Frana Maričića«. Jedno dijete, 
koje im umire 1820., bilo je pokopano u Vrbniku. Nisu dugo živjeli 
zajedno jer »1825 na 29 augusta preminu Catte xena Pera Luceticha 
zarogena Maricih od godisch 41«. 

Nekad je u Puntu bila svadba puna ceremonija. Mladencima je bio 
propisan svaki korak. Nakon vjenčanja vezali bi mladoženji pod koljeno 
»kurdelicu«, s kojom je ona došla u crkvu, jednako vezana pod kolje- 
nom. Za oženjena čovjeka još se danas kaže, da je »vežen pod kolenon«. 


Težaška torbica. — Za Harabajići se pravja, da su potekli od dvih 
brati, ki su bili begi turski. Va ratu pod Bečom su jih zarobili i oni 
su se pokrstili i prišli na more. Jedan je šal na Cres, a drugi na naš 
otok i tako su od njih postali dva roda. Od njih je bil i pop Anton 
Luskić, ki je delal novine va Trsti. Njegova mat je bila ženska, ka je 
sila želela svoju kuću naprida rinut. Ona je delala kolači i va Veji jih 
prodavala. Jenoga jutra je prišla ranije pred grad i našla je vrata 
zatvorena. Morala je čekat kraj Paštarićevih stani. Ona je zaspala na 
vozu, a mali, ki bil š nju, čuval je voli. Kad su se vrata otvorile, mali 
se je dvigal na četvoricu i počel curat preko voli. To je videl jedan 
šinjor z Veje, pa ga je pital, da ča to dela. Mali mu je pravil, da mu 
je mat rekla, neka se pocura priko voli i udela križ zi šibu ozgor njih, 
kad se vrata od grada otvore, da ne bi ki voli urekal. Šinjoru se je mali 
pijažal i on je šal materi reć, da bi dite mogla dat na nauk. A Lu- 
skićeva mu je mudro odgovorela: »E, šinjor mijo, lagje je van to reć, 
leh meni udelat, aš težaška torbica je više prazna leh puna«. On jih 
je na to zel do biškupije i udelal je, da maloga zemu za popa. 

Ta pop Anton je kašnje školal dicu svoga brata Pera, ki se je bil na 
Korniću oženil za Brajutovicu. Jedan netjak mu se udelal veli gospodin. 
Stal je va Zadri i oženil se za niku kontesu Burelu, ka je na dan promi- 
njevala po deset veštaj. Živeli su na velo i na starijih poburavili, a mat 
je sila želila vidit mladu. I jenoga dneva se je Kornićarka spravila z 
brodon va Dalmaciju. Da ne gre kakova takova, je od susede posudila 
kamižot od crne svile i prišla je va Zadar s torbicu. Ma sina je bilo sram, 
da ju popeja ženi va palac, pa ju je pustil na kvartiru va jenoj oštariji. 
Škurin je prišal do nje, da se ganaju. Bilo ga je sram poć š nju po 
gradu, da ne bi ki videl, da jima mater porednu težakinju. Sirota mat 
ga je samo molila neka njoj pokaže njegovu ženu. I on, da njoj ugodi, 
njoj je rekal: »Kad budete jutro partila z brodon, gledajte na kraj, ja 
ću prit na rivu. Ona ženska ka bude s manu alabraca, će bit moja žena«. 

Na te njegove mrske besede se je materi stisnulo srce i ga je zaklela, 
da ne jimel sriće ni blagoslova božjega, kad je takov. 

Jutrin dan je šla na vapor. I kad je već bila skaleta dvignjena, prišal 
je sin zi ženu na rivu. Starica je počela na glas plakat i z ruku mahat. 
Žena je muža zapitala, da ča mu ona starica maše. On njoj je onda 
priznal, da to mu je mat, ku ni znal kako pred nju pripejat. Žena se je 
počela jadit na njega, da ni jimel tako udelat i dala se starici mahat 
Zi rupčićem. Ma već je bilo kasno, aš vapor je na svu makinu partil 
od Zadra. Ni dugo terminalo, starica je na ižuli umrla, ma ni sin go- 
spodin ni sriće užil, koliko god je časti jimel. Počel se je fiševat i naj- 
zada je žalosno finil va kažamati. 

“Čudo težaška mat prova dok dite zgoji i da mu nauk. I udovica 
Pavlika je s tvrdimi zažujki školala sina. On je to razumel, pa je svagdi 
mater hvalil i spominjal. Jenoga leta, kad je bil na vakanci, tornjevali 
su se on i mat skupa s kanpanje. Mat je nosila na glavi kuneštru 
grozja i smokav, a sin je zel za rame nje torbicu. U to jih je trefila 
jenoga popa mat, pa će posmihljivo: »Gospodine, ča vas ni sram torbicu 
nosit?« A on njoj je drito v nos odgovorel: »Ne, aš mene je torbica 
učinela gospodina!« (Kazivala Marija Žic Barovica) 

Matice donekle ispravljaju predaju o podrijetlu Karabaića, jer ih 
spominju već u prvoj polovici 17. stoljeća, dakle prije bitke pod Bečom 
1683.. Ali u korijenu njihova prezimena je turska riječ (kara = crn), 
što nas ipak navodi na to, da ih držimo doseljenicima iz krajeva za- 
uzetih od Turaka. Karabaiće sa otoka Cresa spominju matice: »1793 na 
10 otobra bihu zadruxeni u sveti matrimonig Giure Xorich sin Givanov 
i Mare udoviza p. Givana Harabaglie od sela svetoga Martina biscupigie 
osorske po meni popu Gierolimu Orlichiu curatu zi oblastiu arcixacna 
H. Pastorichia od Vege. Na to bihu svidoci paron Zuane Galanich i 
Anton Harabaich«. 


U anagrafu piše: Karabaić Ivan pok. Ivana Luskić, 13. 8. 1791., Mare 
Toić (žena), Ivan, 17.2.1822., Petar, 6.1.1829., Anton, 29.2. 1832. 
(djeca). Za Ivana je naznačeno u popisu krizmanih 1827., da mu je 
kum »sinor Antonio Petris«. Ivan 1 Anton bili su svećenici. Anton je 
bio suradnik biskupa Dobrile i dugogodišnji urednik »Naše Sloge«. On 
je školovao djecu svoga brata Petra, koji se oženio u Korniću jednom 
Mrakovčić (po predaji je to bila »Brajutovica«, iz tamošnjeg roda 
Braut). Njihov je sin Ivan onaj, za kojega predaja kaže, da se majke 
zastidio. Rođen je u Puntu 1854. Povodom njegove smrti 1891. izašao 
je nekrolog u »Našoj Slogi«, u kojem se kaže, da je preko osam godina 
bio tajnik austrijskog poslanstva na Cetinju, zatim kotarski poglavar u 
Kninu, gdje je pomogao osnovati muzej i mnogo se brinuo za regulaciju 
rijeke Krke. Bio je vitez reda Franje Josipa 1. Oženio se kćerkom dal- 
matinskog rodoljuba dr. Frana Danilo. Umro je duševno poremećen u 
lječilištu Perginu, Južni Tirol. 

U ovom primjeru predaje narod je progovorio o teškoj istini, da su 
se mnogi seljački školani sinovi izgubili za svoj rod, jer se nisu znali 
snaći u društvu, klasno diferenciranom. Prestali su biti jedno, a nisu 
postali drugo. Karabaić iz predaje predstavlja njihovu tragiku. Raskidan 
na jednoj strani stidi se majke seljakinje, a na drugoj spasava siromašna 
sela od poplave. Kaže i poslovica: »Komu je srce razdvojeno, njemu je 
živjenje smućeno«. 


Republika šupljika. — Va staro vrime Punat je bil na više stran. Kuće 
su bile rashitane po poju, od Kandije do Mrižića kuće i Kanajte. Kako 
su judi stali. nasamo, to su se jako. veseleli jedan drugomu, kad bi se 
našli va klancu po kanpanji. Nisu se mogli dosta naganat. Va Slavnih 
kućah .da je stala nika sudinja, sila dobra i pametna, pa su njoj se 
judi voleli potužit. Kadi su ju videli, tutu su je fermivali, da njoj reču, 
ča njin je na srcu. A ona. bi njin rekla: »Ću reć mužu, pridite nediju 
k nan, pa ćemo vidit ča se more. Dok je čovik živ, ufanje ni zgubit«. 
Čudo njih njoj se je tužilo na nikoga lupežinu, da ovce krade. Ona ga 
je jedanput fermala na putu i rekla mu: »Ča to čujen, da na tuje ruke 
protežeš?« A on je na nju zarunjal: »Ki je to kapac reć? Neka me naj- 
prija ćapaju, a onda tuže«. Na to mu je ona rekla: »Delaj ča ćeš, ma 
ne ćeš dokle ćeš!« I su ga ćapali, kad je na tujen va vriću gulil glavice 
od framentuna. Najprije je na raskrižju v noći strašil, a onda je kral. 
Pripejali su ga kraj Slavnih kuć. Ma suca ni bilo doma, pa je sudinja 
rekla: »Pejajte ga okolo z vriću na rameni, neka zna, da je prišal juden 
v ruke«. I rinuli su lupeža naprida. On se ni dal, aš da to ni osudil 
sudac, leh sudinja. Ona je na to rekla: »Dragi moj, sudac al sudinja, 
sve jeno, kad su glavice va vrići«.. 

Suca Pigurine žena je bila na božju. Kad su njin judi bili kući, ona 
se je vavek kladala de mezo z bedastoćami. Zato su judi vavek z dvora 
gledali, kadi je, da na samo govore zi sucen. Nika žena je falila, pa je 
prišla na vrata, kad je bila doma samo sudinja. Ni mogla od manje, 
pravila je njoj zač je prišla. Jimela je sina saldata već čudo let va 
Bnecih, pa je prišla molit, ko bi ga sudac mogal kako zbavit. 

— A, će prit, će, sudinja će njoj, da ju utiši. 

— Će, će, ma ja neman kada, volela bin ja, dai moj sin tanca kako 
i vaši, odgovorela njoj je ženska, pomalo jadna, aš sučevi su se znali 
otkupit od šrvicija. Na to njoj je sudinja rekla: »Cu van niš reć, ma 
ne pojte nijenomu pravit. Moj muž sudac je rekal, da je republika 
šupljika. Ne će čudo durat i dica te prit doma«. Ženska je šla s tin 
s kuće po selu. Rekla je jenoj, pa drugoj, da je republika šupljika i 
najzada su prišli z Veje po suca, aš da je proti guverna. 

Kad su malo zatin, vero, Bneci propale, pustili su suca s pržuna i još 
su ga više dvignuli. Na to je njegova žena rekla ženan: »Sada ćemo mi 
sami ladat«. Ma kad su prišli Francuzi, narod se je počel smućevat. 
Višala su bile po putih, a veli glad, pa je sudac Pigurina rekal: » Još 
ćemo svi klas zubi na ostrvicu«. Kako ni otel dat, da narod zimju va 

rat, prišli su po njega Francuzi, da ga zatvore. Pejaju ga veženoga, a 
žena se plače z vrat: »Mužu moj, ča je to prišlo na va svit, delate dobro, 
a najde vas zlo«. A on ni volel suze, pa njoj je rekal: »Mušte, pijeguro, 
ko jenoga zemu, još nisu svih. Narod je već od jedan, njemu se ne 


more konop kolo vrata hitit«. (Kazivao sudac Anton Žic Slanina) 


Ruševine »slavnih kuć« još se sada vide u puntarskom polju. Kažu, 
da su nekad bile slamom pokrivene, pa su ih zapravo zvali »slamne 
kuće«. Matice spominju suca Frana Žica Pigurinića: »1793 preminu 
dite malo comu bi gime Catarina chi suza Frana Ziza Pigurinichia 1 
gnega xene Gate«. U doba pada Venecije u njihovoj kući je pir. Fra- 
nova kćerka se udaje za Bara, sina suca Ivana Maradina: »1796 na 30 
luja bihu zadruxeni u sveti matrimonij Bare Zic od Givana zi Maru 
schieru suca Frana Ziza ki su despensani od presvitloga gospodina A. 
Sintichia u treto kolino po karvi. Na to svedoci Give Zorich od Givana 
t pop Frane Zic«. 1791. spominje se kuma Kate Pigurinka. Sudac Frane 
je umro: »1814 na 23 febrara preminu sudac Frane Zic pokojnoga Fra- 
nicha od godisch 75. Pocopan crikvi svete Troice«. 

Još danas se kaže »Republika Šupljika«, kad neka vlast ne odgovara 
i želi se promjena. Prema Veneciji bilo je u narodu uvijek kritike. 
Ostalo je sjećanje na dane, kad se na Krku vladalo po domaćim sta- 
tutima. Za Frankopana je Krk bio mala državica. Zadnji je knez Ivan 
od protivnika nazvan »tiran«, ali narod je novoga gospodara još teže 
osjetio, pa je govorio, da je Ivan oprostio težacima sve što su dužni. 
Buntovnike na Krku, koji su sanjali o staroj pravici, Venecija je na- 
Zivala »Frangepaneschi«. Francuzima se u početku narod veselio, jer su 
ukinuli »sve privileji«, kako sa žaljenjem spominje pop Ivan Feretić, 
domaći historičar, za kojega kaže predaja, da se sam objesio na smokvi. 

Ostrvica je oguljena grana, obično smreke. Stave je uz ogradu ba- 
rature, na nju se vješaju stvari, krpe i soljeno meso, da se suši. Kad je 
u kući bijeda kaže se »Ćemo klas zubi na ostrvicu«. 


Stara placa. — Od starine je Stara placa bila mesto, kadi su se judi 
spravjali. Na sredini je bilo stablo, pod kin se je klamalo, sudilo i 
tencalo. Tamo su judi vavek sideli va hladu, a večer su mladići kome- 
dijali i kantali, pa je niki stari Mičeta, ki je stal na Staroj placi, klel: 
»Kuda šajete padaju, da ne pade jena va Staru placu«. Govoreli su, da 
je jenu večer priko Stare place mrak preletel na konju od jenoga 
krova na drugi. A jenu noć su videli punu placu ovac i mej njimi pa- 
stirića s kabanićen, kako teše šibicu. 

Na Staroj placi je i najstarija kuća na Punti, ona va koj su stali 
Kancelarići. Bila se je nakrivela. Kad se je zvonik gradil, je stari Kan- 
celarić dal gredu za zvoni i onda mu je općina dala, da posegne 
na put i kuću podzida. Niki od njih je va Veji nosil okolo harte od 
kancelarije, pa su ga nazvali Kancelarić. I Osip je delal za fanta i pisal 
teštamenti. Jimel je brata Jiva i Mata, ki je bil bedast. Jedanput, kad 

su bili mali, su ostali lačni. Matere ni bilo doma, a va brunci je kuhalo. 
Oteli su jis, ma su se bojali, da će jih Mate pravit. Da ga se liberaju, 
napoštu su šli se hranjat po kući. Mata su hranili pod maštel i dok je 
on tamo čekal, da ga najdu, oni su kalali brunac i pojili ča su mogli. 
Jene nedije, kad je Osip na placi po misi klamal, prišal je Mate na 
puneštru i počel ga zvat na sva glas: »Osipe, hodi doma, jimamo za 
obed kiselice 1 glavu od Jakova«. Mat je vila kupila glavu od ovce, 
ku je bil ubil Jakov Kagužin. 

Z Veje su oglasi hodeli na talijanskon, pa bi Osip Kancelarić jače 
klamat: »Avizo di Veja«. Jene nedije su počeli judi na njega kričat, 
da ne te po talijansku, neka hrvaski. I od te nedije su se počeli spravjat 
va Pavlićevon dvoru, kolo popa Osipa, da se odile od Veje. On je hodel 
Zz judi na sedute va Veju i jako kuntreštal, pa su ga Vejani jedanput 
napali kričeć: »Fora kvešto kvatro oći«, aš je nosil očale. A kako je na 
Punti bilo šarenjaci, ki su držali s Talijani, niki je jenu noć udril Osipa 
Kancelarića zr sikiru. Sumnja je pala na Mika Pavlića, popovoga brata, 
aš on je bil z Osipon intakan. I zeli su ga va pržun, kadi je bil pra- 
vedan šes miseci inkvižito. Marija Marovica, Mikova žena, bila je po- 
nosita ženska, ka ni svakomu dala znat svoj punijon. Jedanput, kad je 
priko Stare place hodela svomu ocu Franu Principiću Jelenčiću, videla 
je na puneštri, ženu od udrenoga Kancelarića. Marija je još više dvig- 
nula glavu. A. Kancelarićka, ka ni jimela dlake na zajiku, je jadna 
rekla ženan, ke su bile na placi: »Žene, lejte, lejte, Princip gre s Pila- 
tovoga dvora«. Žene su se zatrubile va Mariju, a ona se je sprid njih 
nastavila, raširela ruke i rekla: »Ča me još niste videle?« Na to će 
njoj Kancelarićeva: »Hrani se va kantun, muž ti je va pržuni«. Marija 
Barovica ni ostala dužna, leh njoj je odgovorela: »Neka je, pržun ni 
za koze, leh za judi!« I šla je z dvignjenu glavu svojin puten. Na to je 
do nje prišla stara Penšijonatova, ka je znala sve posli od sela, pa njoj 
je rekla: »Šaldo Marija, manka de prova. Boje da još vaš malo trpi, 
leh da najdu onoga, ki je udril, pa da ga za vavek zatvore«. 


(Kazivala moja mati Roža Bonifačić) 


»Stara placa« sa svojim stablom spominje se u »Parnici« _ 1773.: 
»Fatto in Ponte nella Piazza vicino all'Albero, Luoco solito ... ove 
trovai radunato il Popolo del Commune«. Mičeta se kao nadimak spo- 
minje: »1689 kum Mikula Žic Mičeta«. U popisu krizmanih iz 1704. spo- 
minje se: »Jivan Mrakočić, otac Jvvan, mat Mare, kum sinor Filip De- 
kancelarić«. Inače je vidljivo, da su Dianići identični s Kancelarićima 
Žicima. U anagrafima: Mato Ziz q Matio, vedovo, u zagradi: Dijanić, 
ispod toga: Frane (njegov sin) 25. 4. 1815., ali u zagradi piše: Kance- 
larić. O svojem rodu piše Ivan Žic Kancelarić u »Bilješkama«: »Moj 
pokojni otac, Frane Žic, pokle su mu rano umrli siromašni roditelji 
(otac mu se zvao Mate Kancelarić), sklonio se još kao dječak sestri Ma- 
riji, udatoj za suca Pera Žica, upravitelja Šintićevog velikog imanja, te 
je kod njih živio i služio, dok nije pozvan u vojničku službu. Kod ratne 

mornarice je proveo: 17 i pol godina i velikom štednjom zaslužio pri- 
ličnu svotu, koju je skoro svu potrošio, kad je na povratku kupio od 
Šintića Makavatu i Dolinje Bragešarovo. Moja majka Marija bila je 
slabašna i kasno se udala, jer je do 32 godine čekala pod prstenom vje- 
renika. Razne nezgode ogorčile su im život, pa je otac umro 1875., a 
mati 1890. I moja braća Mate i Josip već su mrtvi. Prvi neženja, a 
drugi je imao četiri kćere, a nijednog sina, a ja dvije kćeri, a nijednog 
sina, te je i naš rod — Kancelarić — sa mnom izumro«. Mrakovčićima 
Pavlićima kažu: »Pavlići jimaju Pilatov dvor 1 Hrvasku ozgor« zato, 
jer je iza staroga dvora u vrtu sagradio svoju kuću jedan mlađi Pavlić, 
kojega zovu »Hrvatska«. Nadimak taj dobio je zato, što je kao dijete, 
prilikom nekog zbora vikao: »Živila Hrvatska«. 

O borbi Hrvata s talijanašima (šarenjacima) na Krku često piše 
»Naša Sloga«. Godine 1883. ima dopis iz Vrbnika sa stihovima: 


Živila Hrvatska i njezina prava 

čuvala se izroda, šarenjačkih glava. 
Vrbančani na noge, da se veselimo, 
Šarenjake pod noge, da se oslobodimo. 


U Puntu se pjevalo: 


Oj Hrvati na noge, da se veselimo, 
šarenjaci pod noge, da ih pogazimo. 


Iste godine ima »Naša Sloga« dopis iz Punta, u kojem se naročito 
spominje borbenost Puntara i njihova predvodnika popa Josipa Mra- 
kovčića za vrijeme izbora. Nahuckana je talijanaška svjetina vikala: 
»Dolje s popovi, ne ćemo ih u dvorani«. Punat, stalno u trvenju s Krkom, 
stvorio je više priča o tome. Puntari, da bi naglasili, kako im Krčani 
žele slabo, rekli su: »Kad bi mogli, Vejani bi Puntaron zeli i Mostir 
z Drage«, jer Košljun je ukras Puntu. 


Manda. — Su bile dvi sestre: Manda i Mare. Manda je bila lipa i 
puna griha, a Mare mrska i kako prez krvi. Bile su siromahe, pa su 
hodele na žrnadu, da bi preživele. Kad su na Lizeri trgale, paron je 
Mandu zval pod smokvu, da njoj se jigra s kosami, a Mare se je krivela 
kolo trsi, da su njoj križa pucale. Dogodila se je nesrića i Manda je 
ostala va drugon stanju. Kad su šenicu plele po Kanpejah, Manda se 
je hitala z velih gromač, da bi se liberala onoga pod srcen, a Mare njoj 
je kričala: »Da biš se ubila«. Kad je Manda rodila, sestra Mare je prišla 
kraj nje i rekla njoj jadna: »Boje bi bilo da si kamik rodila, leh toga 
črvića, aš kamik biš mogla hitit more, a dite ne moreš«. Kad je Manda 
umrla, videla je Mare svoga anjela stražanina, kako gre priko praga 
kuću. »Kadi si bil?« ga je zapitala. On njoj je odgovorel: »Na sprovodu 
tvoje sestre Mande«. Pita ga Mare: »Koliko vas je bilo?« A on njoj je 
odgovorel: »Ja i nje anjel«. Na to će mu Mare, ka ni grišila i vavek je 
crikvu tekla: »A koliko će vas bit na mojen sprovodu, kad ja umren?« 
Anjel njoj je odgovorel: »Samo ja!« Na to je Mare na njega zaklela: 
»Ne bilo ni tebe«. I on ju je pustil. 

Po onoj Mandi svakoj raspušćenoj ženskoj reču: »Ka jena Manda«. 
A kad se:siromaha ž ženi, reku za onju: »Ova brižna, jima za dotu samo 
Mandu«. 
: (Kazivala Ante Mrakovčić Jurova) 

U maticama se spominje: »1660 pop Franić Žic krsti Šušiću sinu 
Dminka od Lizera i nega priatelici Mandi sina Ivana.«, Kampelje, selo 
u nutrinji otoka, spominju matice: »1795 na 30 octobra preminu Vice 
schi Pera Roxichia od Campegl«. Ime »Manda«, koje se daje raspuštenoj 
ženi, vjerojatno je u vezi i sa sv. Mandaljenom iz kršćanske legende. 


Stari Žužanić. — Kad se niki hvali, da brzo hodi, mu se reče: »Stari 
Žužanić, va 16 koraci na Kalabrinj«, aš je bil niki stari Žužanić, jako 
veli i dugih nog, ki je govorel, da on s Punta, po Prgonu do Kalabrinja, 
lahko pride u 16 koraci, a hodit je preko pol ure. Kad je nikomu Žu- 
žaniću žena rodila, on je ostal doma, da njoj kuha panadu. I prišla 
njin je Krajkinja na vrata petjat. Žužanić ju je stiral z vrat z bese- 
dami: »Hote ća, hote ća, rodili smo!« 


Zi starin Mikon Žužanićen su se judi pod staros rugali. On je bil va 
mladosti jako bistre glave. Judi su mu hodeli na svet. Bil je udelal 
molbu na cara, da mu da pomoć. I prišlo mu je niš malo. On je onda 
svako malo novu molbu slal, pa je pošti prišal urdin, da molbe zadrži 
i da mu ih ne tornjuje. Čeka on novu pomoć, svako malo gre na poštu, 
pita, ko je ča prišlo za njega i nakon nikoliko let tužil je poštara na 
sud, da ga je pokral za nekoliko hiljad fiorini, ke mu je car slal, a on 
mu je ni splaćeval. Njegova žena je bila jako vridna. Ona je pisala 
biškupu Štrosmajeru i on njoj je poslal pomoć, pa je školala dvih sini. 
Jedan je bil meštar va Baški, a drugi, pop Anton, je bil najprija fratar, 
a onda je sukal habit i postal POP, “da bi mogal svojih pomagat. On je 
delal dicin školu na Galiji. Najprija su mu jutrin misu otpivali. Onda 
bi jenoga poslal školu otvorit, a drugoga po kafe. Niki mali mu je bil 
po putu pol kafe popil. Da mu tako ne prinese, pocural se je va lončić 
do vrha. Kad je bil pop Anton dobre voje, onda je dicu učil bugarit i 
tancat. A kad je bil slabe, onda su šibe rabile. Jedanput su mu dica 
bili sve šibe poprebili, pa njin je rekal, da ki mu jutro najlipju pine 
da ga ne će nigdar udrit. 


Njegova sestra je bila oženjena za jenoga Bonifačić Jakicu. Sila je 
želela, da njoj sin bude pop. Ali mladić, namesto va Goriciju, je šal 
va Zagreb i tamo se zapisal na pravo. Mat ga je klela: »Da bi ga 
Zagreb zagrebel, kad mi je tu sramotu udelal«. Sin njoj se mučil va 
Zagrebu na svaki fin, da bi se školal. Delal je na statistiki 1 stal va 
ojenoj tesnoj kamarici, za ku je govorel: »Ja, kad se stanen, ko ću kapot 
oblić, moran vrata od kamare otvorit, da ruke raširin«. Jimel je talanta 
za sve. Pisal je pisme i komedije. A bil je veli poštenjak. Ženil se je 
za Idu Kovačevu. Nje otac mu je niki put dal pomoć, pa mu je Žilina 
rekal: »Vi slabo ulažete vaš novac«, aš je bil na plućih bolan. Stari 

Kovač je na to hćer od njega deštakal. Ma ona je mladića svejeno 
volela i kad je umrl, dugo je za njin žalovala. Od mižerije i tuge su 
šle brzo za njin i njegova mat i sestra pod zemju. 


(Kazivao dr. Anton Mrakovčić Pavlić) 


Žužanić je nadimak Maračića. Spominju ga matice: »1795 na 24 
marcia preminu Ante xena Mattia Marecichia pocojnoga Mattia Xuxa- 
michia.«. U maticama je zapis: »1813 na 3 marcia charstih gia pob Mico 
Zic vice paroch Mattiju Maricichu po. Mattija i gnega xeni Framici sina 
Miculu cumi give Mracoucich pocojnoga Micule 1 cuma signora Mittis«. 
Ivan Žic Kancelarić u »Bilješkama« piše, da je pop Anton Maračić bio 
učitelj u Puntu godine 1878. do 1881. Njegov nećak Nikola Bonifačić 
Jakica studirao je pravo i umro od tuberkuloze 1908. 


Stanovnici sa kopna rugaju se Krčanima, da muž legne u krevet, kad 
g ' M : 
žena rodi. Raspitivao sam se o tome kod staraca u Puntu. Nitko ne zna 

.vj . v #4. . v .v 1 
ništa o tome. Ali kažu, da je prve dane iza poroda muž obično kod kuće 
da pomaže ženi. Izraz »rodili smo« zacijelo je formula, kojom se zle sile 
žele zavarati. Ostatak je vjerovanja, da rodilju i novorođenče traže 
»štrige«, da im naškode. 


Čoki i Gorinjci. — Naš otok je bil nigda jeno, a gorinji kraj drugo. 
Nismo se lipo gledali. S cesarova kraja je hodela na nas bura i svako 
zlo. Najprvo Uskoki zi Senja, krali su i nosili ča god bi našli na ižuli. 
Jedanput su v noći prišli z brodon već blizu kraja. Mislili su, da ni 
nigdir nikogar. I kad su prišli na kraj, udrili su naši judi va njih s ka- 
mici, da su se jedva spasili na brod. Naši su vavek stražili kako ćuki, 
pa su jih Uskoki za to i nazvali »ćuki«. Ma su se i naši znali narugat 
onin z gornjega kraja. Su jih zvali Gorinjci i Vlahi, s kimi nisu voleli 
jimit posla. Zi te strane je najviše junaci hodelo na otok. A jimeli su 
duge prsti, pa su dvizali, ča god su videli, da nijedan ne čuva. Niki 
šinjor Velkašina je svako malo beči na drugo mesto kladal, da ga ne 
bi sluge pokrali. Kako je bil već star, jedanput je poburavil, kamo je 
beči klal. Smućen je hodel po kući i govorel: »Ča Vlah ukrade, to vrag 
popade, a ča kuća ukrade, to kuća torna«. Kad je umrl, našli su beči 
va slamnjači. i 

Spod Belevića se je teško živelo, pa je čudo petjari hodelo petjat na 
našu stran. Jedan je prišal jušto, kad su judi trgali. Hodel je z kune- 
štricu i govorel: » Judi napunite mi kuneštricu z grozjem, pa ću van jenu 
pametnu reć«. Oni su mu dali grozja i onda je rekal: »Ne poburavite 
nigdar dihat, pak ćete vavek živit«. Niki drugi je prišal kuću v leti, 
kad je gospodarica ležala. Kad ju je videl da spi, potegnul se je na 
prstih van i kad je prišal juden va hlad, je rekal: »Gospa spi z dicu«. 
A judi su se na to nasmeli 1 rekli: »Blažen, ki ju gladi«. — Osip Breda, 
postolar zi Baške, ki je dugo živel na Punti, kad je bil jadan, je go- 
vorel: »Ne pači mi, aš ću te poslat hodeć va Senj«. On je govorel, da 
je celi Punat obul, samo da još ni dvi sirote. »Ki su to?«, pitali su ga 

judi. On je odgovorel: »Jedan je ditić va jaslicah Mostiri, a drugi je 
sveti Paval pustinjak, ki je bos zi Senja prišal na luntar«. Se pravja, da 
je niki petjar s talaferme prišal mostir fratron. Oni su ga zeli za ju- 
naka, a jimeli su mostiri kip od svetoga Kirina. Ta se je Gorinjcu 
pijažal i on je svetoga ukral i ušal s njin na gorinji kraj. I zato su se 
naši rugali Gorinjcen da su Hi | Keikao Arto Fraoke Popa 

Hrvatsko Primorje kao cesarov kraj spominje se u maticama i to 
baš u vezi sa jednim prosjakom: »1768 na 30 marča preminu Osip ubogi 
od cesarova«. Otočani na Krku kad žele reći za nekoga, da je zaostao, 
kažu: »On je muntanjaro s talaferme«, ili »Vlah smrdljivi«, ili »On je 
z onu stranu Zadra«. 

Velkašina može biti u vezi sa Vukasovićem, koji se spominje u ma- 
ticama: »1738 na devetog augusta karstih ja pop Juraj Žic kurato 
Mikuli Žicu pokojnoga Gržana i njega ženi Mari hćer Katarinu. Bihu 
kumi Petar Gašparić junak šinjor Pera Bukasovića i kuma Franica žena 
Franića Žica rećenoga Tolana«. 1743 je kum na krizmi »Jivanu Rebenigu 
šinjor Bukasović«. Osip Breda je stanovao »va žardinu« u kući, koja je 
nosila broj 1, jer se spominje: »1824 preminu Jakomina Breda od miseca 
jedanaest na No. 1« i»1821 kuma Matija žena Osipa Brede od Baške 
postolara«. 

U »Ljetopisu Jugoslavenske Akademije« sv. 46. (1934) piše dr. A. 
Schneider u izvještaju, da je u Aleksandrovu (Puntu) u župnoj crkvi 
sv. Trojstva veliki barokni oltar s likovima sv. Antona pustinjaka, sv. 
Grgura, sv. Pavla, sv. Augustina i sa slikom sv. Ivana u pustinji, djelo 
učenika Piazzettinog Domenica Fedeli, zvana Maggiotto (1713-1724). 
Taj je oltar 1787. prenesen u Punat iz senjske crkve sv. Nikole. Na 
Košljunu su fragmentarni likovi sa »Jaslica« (iz stare crkvice Navje- 
štenja), majstorsko djelo plastike pod kraj 16. stoljeća, to važnije, jer 
su tako stari primjerci t. zv. grupe »Presepe« veoma rijetki. 

Tumačenje da »Cuk« kao porugljivi naziv Krčanima dolazi po ću- 
cima, kojih ima mnogo na Krku, spominje i dopis iz 1807. g. u »Kralj- 
skom Dalmatinu«. On može biti u vezi i s grbom grada Krka, na kojem 
je ćuk i natpis: »Vigilis Vegliae comunitas«. Geografske i političke 
prilike (dugogodišnja mletačka vlast) uvjetovale su, da se na Krku 
razvio svijet sa karakteristikama »posobojan« od ostalog Primorja. To 
je dalo maha mnogim šalama i pričama, koje su stanovnici s jedne 
i druge strane Maltempa jedni o drugima izmišljali. 


Pavula od Poduniža. — Sada je Poduniži zapušćena kućina, puna be- 
štrana, mej zidinami njoj rastu ulike i smokve, ma nigda su tamo stali 
plemeniti Juranići i Žici Dunižarići. Jedanput su oni videli zeca, kako 
je ušal va jene grote. Šli su za njin i našli su se va škuji, ka je od 
Poduniža hodela sve do Krpanove drage. Kad su kursari robili po 
onom kraju, judi su s Poduniža bižali va tu škuju, da bi se spasili. Ali 
kad su jin se nikolike ovce utopile va lokvi, ka je bila va toj škuji, 

zatrpali su njoj jene vrata i tako se danas ne zna, kadi je počela. Kraj 
njoj je Vela škuja va Veloj dragi, ka je istešo nutri zatvorena. S Po- 
duniža je bila nika Pavula, ka je bila sila ohola. Kad se je na suncu 
češala, gledala je svoje kose i sama sebi govorela: »Ma san ja lipa 
divojka«. Kako je bila delikata, ni otela jis ni zeca ni srdele. I mladići 
je sve redon odbijala. Prišal ju je prosit i niki paron Vijanela, ma je 
i njegov prsten odbila, aš je potajno bila namurana va nikoga Kunda 
gospodina, ki njoj je va klobuku prinesal grozja svetoga Jivana. Ma 
nje stariji nisu bili kuntenti, da gre za furešta, pa su njoj branili da se 
š njin vidi. Kad je on hodel lov lovit na Punat, je va rog sopal, da njoj 
da znat, da je blizu. Ona je na to kladala rub na puneštru, da bi znal, 
da ona na njega misli. Kad su stariji videli, da je ona stalna, pustili 
su njoj, da se oženi za Kunda. Kad je šla ća s Poduniža, vijali su 
Pavulin rub kako banderu. 
Za nju je ustala pisma: 

Pavula od Poduniža, 

Ne će zeca ni srdelu, 

Ni parona Vijanelu, 

leho Kunda gospodina, 


ki njoj nosi va klobuku, 
grozja svetoga Jivana. 


S Poduniža je bil i pop Paval, ki je bil sila jak i travajoz. On je 
okolo ulike sadil, pa se celi on kraj zove po njemu »Pavula«. Bratju 
je vavek svitoval i karal se, kad ne bi udelali po njegovu. On se je 
otel ženit, ma mu nisu dali, pa je hodel jenoj udovici i govorel, da pop 
smi poć za kamižoton jedanput na misec. Kad bi prišal udovici, ona 
je dicin govorela: »Dajte sutlu katridu i hote pužići pobirat«. 

Dumenigo Juranić ni otel poć mladu jiskat nadugo. Našal ju je u 
suseda Poduniži.. A kako su bili va rodu, otac mu je govorel: »Sinko 
moj, pusti zormanu na miru, hod malo do raskrižja, je još cvitja na 
svitu«. A sin mu je odgovorel: »Ki susedu jubi, života ne trudi, po- 
stole ne dere i ča je boje požere«. I oženil se je, kako je sam zibral. Ma 
žena mu je bila skucavica. Nigdar njoj niš ni bilo po voji. Vavek se je 
jadila, da njoj gre sunce kuću, pa ne more od tepline stat. I on je 
zasadil na dvoru pokrivu. Kad je pokriva narasla, žena mu je govorela: 
»Udelal si mi hlad, a zel si mi vištu«. Ni više s kuće videla lipi del 
mora ni poja. A _Turanić njoj je rekal: »Ženo, ženo, ki će tebi objidnoj 


ugodit, mora o polnevu zvezde brojit«. (Radio Zare dodkovki kevtij) 


Poduniž se, još kao živo naselje, spominje: »1794 na 19 maja preminu 
Matii Zic pocojnoga Matija od Podumxa, ki bi kumpagnan ss. sacra- 
menti po meni gospodinu popu Gierolimu Orlichu od Punta curatu i 
pocopan u svetu Troizu«. Jedna grana Žica nosi nadimak Dunižarić, 
jer su bili iz Poduniža. Nadimak se spominje, kad se rodila »1765 Mare 
Dunizaricheva«. U pjesmi o Pavuli, koja je bila Juranićka, pjeva se 

»ne će zeca ni srdelu«, jer da je bila izbirljiva. Ali tu se možda mislilo 
nekoga Žica i Srdelu, jer matice spominju »1715 kum Ivan Srdelić«. 
U »Parnici« 1773. spominje se kao zakupnik pašnjaka Mice: »Zorzi 
Sardella q Zuanne«. Po puntarskom kraju kreću se i Vijanele. Matice 
spominju: »1812 na 19 lugia carstih sante Uiatu i gnega xeni Anni 
sina Givana Ugelma. Bihu cumi mestar Giacomo Uiganelo od Pagga, 
cuma Mattija xena Giva Franolicha«. U maticama je zapis: »1746 na 
25 oktobra bihu zadruženi u sv. matramonij Tvan Katunar sin Jurjev 
od Kaštela Carbnika i Katarina hći pok. Mikule Juranića. Bihu svedoci 
žakan Mikula Žic sin Matija pokojnoga Petri i Karlo Žuvić vlastelin 
od Karlobaga po meni popu Ivanu Žicu kuratu«. Katarina umire »1797 
na 13. magia preminu Cate xena p. Givana Katunara«. Ova bi mogla 
biti Pavula od Poduniža, jer se u pjesmi o njoj spominje, da joj je 
Kunde (nadimak u Vrbniku Kondić), donosio u klobuku »grozje sv. 
Jivana«. Dok su Puntari i većina otočana u starini nosili na glavi 
»kalcete«, Vrbničani su nosili velike klobuke, pa im se još danas kaže 
»klobučarine«. Zaštitnik Vrbnika je sv. Ivan, pa bi grožđe sv. Ivana, a 
to je ogrozd, moglo simbolizirati darove iz Vrbnika. 

Pop Paval se zapravo zvao Šimun. Rođen je 1711., na krizmi 
1714. mu je kum sudac Juraj Franolić. Godine 1738. spominje se »pop 
Šimun Juranić (kao vjenčani) kum Matije Mrakočića«. Sjećanje, da su 
se nekada popovi glagoljaši ženili, ostalo je u raznim izjavama, da sui 
oni kao drugi ljudi. U maticama se, 1699. spominje »kuma Margarita 
žena Mikule Žica Žakna«. Žakan je svećenički pripravnik. Možda je 
ovaj Mikula ostavio red i oženio se, ali su ga ljudi 1 dalje zvali »Žakan«. 

Dumenigo Jranić: »1774 na 26 novembra zadružih u sv. ma- 
trimonij ja pop Bare Žic Dumića Juranića pokojnoga Mikule i Marga- 
ritu hćer pokojnoga Matija Žica ki su bili despensani od gospodina bi- 
škupa Petra Antona Cukari u treto i četrto kolino po kervi. Svedoci Mi- 
kula Žic pokojnoga Mikule i Anton Červarić sin Franićev«. 

Maslinik Pavula, koji se nalazi blizu Poduniža, ne nosi ime po popu 
Pavlu, nego po nadimku njegove obitelji, jer se Juranići u 17. stoljeću 
spominju s nadimkom Pavlić. Lokalitet se spominje u spisima Fra Felice 
Bartolija iz Krka: 1744. »Paula, terr. arat.«, 1733. »luoco braidato 
Paula<«. Priča o spilji, u koju su bježali ljudi iz Poduniža za vrijeme 
opasnosti od gusara, mogla bi u sebi čuvati uspomenu na neku spilju. U 
puntarskom kraškom kraju ima ih dosta. Nekad su kao zastavu pred 
mladencima nosili svilene rupce. Njima se i »maj« kitio nasred »place«. 


Pandola. — Nikoga su zvali Pandola, aš je bil malo tuknjen, pa je 
vavek delal, kako se nima. Kako je bil siromašniji, judi su ga zvali na 
žornadu. Večer bi se nikolikin obećal, a jutrin bi šal samo jenomu delat, 
oni drugi neka čekaju. Kad bi ga oni štrapacali ča ih je prevaril, je užal 
reć: »Ne moren poć na deset kraj najedanput«. Ali zi ženu se ni 
slagal, pa su se razdilili. Brižna žena je otela da se pomire, pa mu je 

slala judi, da ga obrnu. Ma on ni čut. A kad ga je pop fermal i rekal 
mu, da neka se reda drži i ženi torna, on mu je zabruntulal: »Hote 
s vragu vi i ona, jedva sam se kaštige liberal«. 


Jadan sam na se i svih kolo sebe, najvolel je poć jutrin rano va kam- 
panju i kasno po zdravimariji tornat se doma. Kad su drugi na nediju 
hodeli crikvu, on je zi svoju kozu hodel na pašu, a kad je prišla ko- 
rizma, svi su se judi za Vazam na Punti spovidali i pričestili, samo 
Pandola i jedan furešt filancer nisu se. Kako je bil homut, judi ga 
nisu bacilali. Znali su kakov je, pa su kolo njega pasivali, kako da ga 
ni. Ma jedan dan čuju, kako kriči z konobe. Pritekli su nikoliki i jimaju 
ča vidit: Našli su ga kako visi na konopu, koga je sebi vezal kolo pasa. 
Pitaju ga, ča je to mislel udelat. A on je odgovorel: »Obisit sam se 
otel«. »A zač nisi onda konop klal kolo vrata?«, su mu oni rekli. On 
je malo mučal, va tla gledal i onda zamrmjal: »Nisan otel, aš bi me 


žulelo«. 
(Kazivao Miro Maračić Katušić) 


Pandola bio je nadimak Antona Žic pok. Frana. Oženio se: »1820 na 
4 octobra bihu zadruzeni Anton Ziz pocojnoga Frana i Ante chi Giva 
Rebenigo«, U anagrafima: Antonio Ziz q. Franco. U zagradi »Pandolo«. 
13. giuna 1793. Antonia, moglie, figlia di Giovani Rebenigo. 17. octobra 
1798. 


Sudac Jure Bane. — Va svoje vrime bil je prvi mej Puntari sudac 
Jure Bonifačić rečeni Bane. On je kako jurat bil svagdi naprida. Za 
dobro svoga komuna hodel je Bneci i va Pariž. Pravdal se je z biškupon, 
kad je narodu zel mekote pod Kanajton. Radi svoga sela gložil se je 
i z Vrbančani, ki su istešo pritendili, da moru Puntaron zapovidat. 
Jedan put su Vejani oteli suca Jura podmitit, samo da bi potpisal nike 
harte, s kimi bi oni dobili veću vlast nad Punton. Ali Bane je gledal na 
svoju čast i poštenje, pa je šoldi odbil i rekal: »Ja zi svojin životon 
garantiran za pravicu«. I ušal je z Veje po nikon klancu. Vejani su šli 
za njin i pod »Murvicami« su ga ćapali. Ma Bane je bil jaki čovik, pa 
je nikolikih poprehital i onda šal daje, a Vejani su onda udrili s ka- 
menjen za njin. 

Sudac Jure je jimel velo jimanje na Susi. Od vrh Gomrlina, pa celi 
Taral i sve drmuni do mora va Plaju su bile njegove. Nasred poja je 
jimel kuću i guvno, kadi se je po više dni vrhlo. Mej junaci je jimel 
jenoga z rabskoga, ki mu je bil neveran. Za vrime smutnje od Fran- 
cuzi pripejal je na Banovo jimanje tatari z Lopara. Znali su ukras po 
stotinu ovac. Ma su jedan put prišli pod labor. Sudac Jure zi svojimi 
judi ćapal jih je va Dokulovu. Počeli su se tlić i kad su lupeži videli, da 
su slabiji, pustili su ovce i počeli bižat zdolu Magrižen va Konobe, kadi 
su jimeli hranjen brod. Sudac Jure je za njimi pucal i ranil nikoga, aš 
kad se je brod deštakal od kraja, da ujde s punim jadron, čuli su kako 
na brodu niki skuca: »Ajme meni moja muda!« 

Zi sucen Juron su judi živeli, aš njin je daval zaslužit bokun kruha. 
Njegovoj ženi Franici je vavik prela nika Mare Mikinova. Bilo jih je, 
ki su Boga molili za njih. Ma kako je sudac Jure bil odlučan 1 svoj 
čovik, ni se znal z drugimi pogajat. Delal je po svojoj kušijenci, bilo 
to komu pravo, al ne. I radi toga su se niki zeli na njega. Da mu se 
osvete, su našli sol, ka je onda bila veli kuntrabant. Jenu večer Jure 
je pozval sebi judi na šedutu. To je bila juden prilika, da mu va širokih 
bragešah prinesu sol kuću. Dok su jeni kolo suca za stolon ćakolali i 
šušurali, dotle su drugi pomalo spražnjivali sol z brageš va škrinju. Tu 
istu noć su i z broda nikoga Vicencića ponesli nikolike vriće soli pod 
Banovu ložu sprid kuće i onda su ga šli kvarelat. Jutrin dan šla je 
sudinja Franica va škrinju, da će po stvari. Snebila se je od čuda, kad 
ju je našla punu soli. »Ju mani, ju mani, ča je ova sol va škrinji?« 
rekla je mužu. Sudac je šubito videl, da bi to mogla bit nika trapula, 
pa je brzo počel sol zimat, ma prija leh je kuću očistil, prišli su filanci 
i teško ga oglobili radi kuntrabanta. Da plati globu, moral je prodat 
skoro celi 'Faral. Od žalosti je njegova žena na glas klela neprijateli 
na sv. Križu. 

Jjoš je suca Jura ostrojilo 1 to, ča je kako garant moral plaćat dugi 
od udovice Markovice, ka je s trgovinu propala i poludela. Oni, ki su 
ga nigda bili potribni, sada su uživali, ča je prišal na tanko, pa su mu 
zbadali: »Bane, beči slane«. A sudac Jure, da mu više nijedan ne pride 
na vrata pačit, kako veli, dal je udelat ležeznu zatoku na dno svojih 
sko! i sideć spod svoje lože na baraturi, je znal kako starac reć: »Pun- 
tari su me ošćetili, ma ja san svejedno ostal Bane!« 


(Kazivao Anton Franolić Ričić) 


Jure Bonafačić Bane, sin Matijev, rodio se 1751. Njegov djed Barić, 
sin Antona Bonafačića iz Baške, oženio se 1687. u Puntu Katarinom, 
kćerkom Matije Žica iz Punta. Otac mu je mlad umro, pa se njegova 
mati Matija preudala za Matiju, sina parona Kraljića iz Muraja. U 
maticama je zapisan dan njegove ženidbe: »1774. na 30. oktobra bihu 
zadruženi u sv. matrimonij fure Bonafačić pok. Matija i Framca, hći 
pok. Jura Franolića. Po meni kuratu Petru Žicu, ki bihu dišpenžani od 
prisvitloga gospodina biškupa Petra Antona Cukari na drugo i treto 
koleno po karvi. Na to svedoci Matij Harabajić pok. Matija, Toma 
Kvašić pok. Mikule«. Imao je sinove Matiju i Jura, i tri kćeri Katu, 
Maru i Matiju. Kao sudac spominje se u maticama 1801., kad se »Jive 
Ziz od Jivana xemi zi Maru, hcheru suca Giura Bonafacichia«. 1811., 
kad je krizman »Marko Ziz, otac Mikov, mat Ante, kum sudac Giure 
Bonafacich«. Umro je 1829. i pokopan u »cimiteru sv. Andrija«, a nje- 
gova žena Franica dvije godine poslije njega. Potomci mu nose nadimak 
Juratić, po djedovoj juratskoj službi. Markovica je bila Dume, žena 
parona Marka Žica, rođena Ragužin. 

Nikina se kao nadimak spominje: »1822. krstih Micu Zicu od Micule 
Nichini i gnega xeni Mari sina Miculu«. U predaji se kaže, da je sol 

pod Banovu ložu donesena sa broda nekog Vicencića (Orlića). Međutim 
se u doba suca Jura spominje: »1823 kuma Marica Uicencich od Segna«. 
Lako je moguće, da je na nekom senjskom brodu bio mornar Orlić- 
Vicencić, koji je znao kamo ide sol i tako postao sukrivac. 

Ako je vjerovati predaji, sudac Jure je s nekom deputacijom išao u 
Pariz. Bio je dakle kao napredan čovjek pristalica Francuza. To bi mogla 
potvrditi i njegova borba s biskupom Šintićem, koji je u Puntu imao 
kuću i bio pristalica Austrije, radi čega je od Bašćana napadnut. U priči 
o soli vjerovatno je iskićeno zapamćena neka podvala, nakon koje je 
austrijska vlast kaznila pravdaša i slobodarca suca Jura Bana. 

Bonifačići u Puntu imaju ove nadimke: Bane, Barahunić, Barić, Barov, 
Jakica, Juratić, Jivac, Marijičin, Žopulić i Žilina. 


Tri brodi na Buki. — Nika Markovica bila je sila ohola ženska. A nje 
muž Marko dobar i ljubezniv čovik, ki je za sulac znal reč: »Dajte meni 
kokošicu, dok san zdrav, aš kad buden bolan i onako ne ću niš jist«. 
Bil je bogat, prvi veći trgovac mej Puntari. Njegovi brodi su jadrile 
do Bneci. I jedan put su mu prišle tri brodi na Buku. On se našal va 
skrbi i govori: »Kamo ću zi svoju pameću, tri brodi na Buki, ki će tolikin 
juden ugodit?« I pozval jih je sprid sebe i rekal njin: »Judi moji, hote 
sada Šotovento brodi z drvi nakrcat i ko budete gledali moju korist, dat 
ću svoju hćer onomu, koga ona zbere«. 

Judi su šli veselo za poslon. Nakrcali su brodi, udelali posal i najzada 
prišli pred parona, da mu pokažu račun. Njemu je malo bilo potribi, da 
vidi, kako je. Bil je š njimi kuntenat i rekal je: »Večeras pridite se u 
nas pokazat«. I kad je zaškurelo, prišal je prvi kapitan od jenoga broda, 
z lipo navijenin brkon, ko će njega divojka zet. Ma mlada je od njega 
glavu obrnula. Onda je prišal drugi z drugoga broda, lipo obučen i 
z palicu, kako šinjor, ma ni njega ni divojka otela. A šal je s tretoga 
broda i jedan mornar kušat sriću. Ma kad je čul, kako su oni dva prvi 
slabo pasali, je zgubil kuraj, pa se ni presvukal, leh je onako, va špor- 
kon, z rukami va žepi, prišal kuću. Ponudili su ga da sede. I on zneme 
ruke zi žepa, da će prijet katridu, a kako je jimel ruke od blaka s kim 
je brod blakal, ćapal mu se je dlana jedan cekin, koga je jimel va žepi. 
Kad je to divojka videla, se je stala i rekla: »Ov će bit moj, komu se 
cekin zažujka drži«. Mat je zamrmjala, ni njoj bilo drago, da oni, 
veli, prime va rod jenoga običnoga mornarića, ma otac se ni suprotivil. 
Ča je rekal, to je otel zvršit. I počeli su spravjat pir. Ali Marka je 
smrt prija pira zela pod zemju. Markovica je daje trgovala, ma va nih 
teških vrimenih, kad je rat bil svuda važgen, mesto dobitka delal se je 
dug. Najzad su brodi propale, a Markovica poludela. Dugi je moral 
otplaćivat garant sudac Jure. Za divojku se je jedva spravila dota, da 
se more oženit za svoga mornara, ki se ni bojal delat. 


(Kazivala Romana Žic Brusić Dalmatinkina) 

U maticama puntarskim spominje se »paron Marko Žic, sin Mikule« 
na više mjesta. Njegova ženidba je zapisana: »1791. na 6. marta bihu 
zadruženi u sv. matrimonij Marko Žic pok. Mikule i Dume kći Jakova 
Ragužina. Svidoci Kasemiro Feliciani 1 pop Mate Franolić, kurato pop 
Bare Žic«. Umro je godine »1815. na 14. octobra preminu Marco Ziz 
pocojnoga Micule na No 58 od godisch 49«. Njegova kćerka Franica 
udaje se 1824.: »Bihu zadruženi u sv. matrimonij Mate Žic od Iva i 
Franica, kći pok. Marka Žica. Na to svidoci Jive Orlić od Franića i 
Anton Kinkela od Rukavca plovanije kastavske«. | 

U Puntu »Kinkela« kažu nakrivljenom čovjeku. »Šotovento« je zapadni 
dio otoka Krka. Obiluje šumama. Poslovica kaže: Šotoventin spod dupca 
misli na maliciju. Kad se netko previše hvali, onda mu kažu: »Tri brodi 
na Buki«. Pomorci kao »judi od svita«, puni akcije i riječi, izgledali su 
povučenom seljaku »floćoni«, kojima nije svaku vjerovati. Veći kapital 
se od zemlje nije mogao dobiti. Imućniji su postali oni, koji su se s bro- 
dom odvažili na more i trgovinu. Poznavajući jedan drugome »ćriva«, 
seljaci nisu voljeli trgovca. »Tuja škoda, njegova korist«. Seljak, iako 
»šporak od črjenice«, uvijek je držao svoj posao časnijim. 


Francuzi na Punti. — Za Francuzi se čudo govori. Jeni jih hvale, a 
drugi ne. Narod je bil najviše proti njih, aš su zimali judi za soldati. 
Prišli bi kuću, zeli čovika i više ga ni bilo. Jenoga leta, za njihove vlasti, 
su Puntari udelali mesopust na placi, i niki Mocić je mesopusta napo- 
vidal, pa je rekel: »Frane mesopust se čudi, aš vidi malo mladići i mladih 
muži«. A z naroda mu je kriknula nika žena: »Zeli su jih Francuzi«. 
Na to su i druge žene počele kričat, a niki Susić, ki je držal s Francuzi, 
je rekal: »Ča bite želele, da vas muški vavek drhole. Ko van je ča tribi, 
zemite mesopustovu glavičinu za s..... u«. Na to je prišlo do tora, su 
se svi dali na njega, a on je po Sulici ušal nikoj Putici. 

Ma su Francuzi znali i red udelat. Po otoku su delali česte. Bili su 
počeli gradit čestu od sv. Dunata za Punat. Sve kolo mora. Puntari su 
se na to dvignuli i prišli na njih s kamenjen i z rankuni. Nisu oteli, da 
se česta gradi, aš da njin zimje mekotan ariju od mora. Na to je meštar 
Miler, ki je čestu gradil, prekinul delo i Puntaron rekal: »Još će van 
bit žal, ča van nisan čestu do sela pripejal«. 

I česte ni još dugo bilo kolo mora. Kad su z Veje na Punat hodeli 
orat, da su po stazi morali ralo na ramenu nosit, ko te naprida. Kašnje 
se je udelal lipi put, sve pod ulikami. On del česte kraj Dunata, kadi 
su Francuzi prekinuli, još je sada višji od mekot. 


(Kazivala Marija Bonifačić rođ. Manzoni) 


Puntarske matice zabilježile su i Milera: »1824. na 22. febrara bihu 
zadruzeni u sti mattarmonig xemdbe po meni popu Micu Zicu vice 
parrocu Mico Orlich od Micule 1 Mare chi Mica Ragusina chi bihu 
despensani od gospodina biskupa J. A. Sinticha od 3ga 1 3ga colina po 
carvi alli afinitadi. Natto svidoci gospodin Francesco Miler i gia pop 
Pere Zic Paroch«. 

U narodu postoji i poslovica: Buna-parta sven svitu je rekal, da mu 
je fin stekal. Ali je na Krku bilo i pristalica Francuza, što svjedoči 
pjesma, koja je u »Kraljskom Dalmatinu« štampana 1807.: 


»Pisma na čast i pohvalu cesara Franceskoga i kralja našega imenom 
Napoleona I.« ispjevana u desetercu, a ima 26 strofa po četiri stiha, 


Donosim odlomak: 
Ne išći već moja zemjo lipa 
mudrijega na ovom svitu kipa: 
jer su u njem sve one kriposti, 
ke se išću jednom kralju dosti. 


Častite ga mudri Talianci, 
Hvalite ga hrabreni Arvati, 
Zašto vam je poštenje i dika 
imit njega za zapovidnika. 


Autor je pjesme s otoka Krka, jer »starac Milovan« u šali kaže: »Bre 
bodulske pjesme! igrati ću crljenu ječermu, da je složena od jednoga 
ćuka skojim obiluje Vejski otok«. (Dr. Petar Karlić: 
Kraljski Dalmatin, Zadar 1912). 


U Puntu je stari običaj, da na zadnji dan mesopusta načine slamnu 
lutku, koju zovu Frane mesopus. Svačime ga nagrde i stave mu među 
noge glavičinu, klip kukuruza, pa ga nose po selu u povorci maškara uz 
trubljenje rogova i pratnju sopila. Najzad ga na placi napovidaju. 
Napovidi su često vrlo duhovite, u stihovima, s aluzijama na mjesne i 
opće prilike. Radi njih je znalo doći do uvreda i tučnjava na placi, pa 
je poslovica: Mesopus ni pravi, ko ne udela toro. Dan poslije, na čistu 
srijedu, mladići, maskirani kao žene, idu uvečer selom s bakljama i traže 
mesopusta plačući: Frane, brate, kadi si?! Do god. 1849. u gradu Krku 
držale su se na tusti četvrtak igre s bikom — toro (ostatak otočke pod- 
ložnosti gradu Krku). Bilo je godina, kad je u pijanim karnevalskim 
danima došlo do tučnjave i krvi radi kože i mesa ubijenog vola. To je 
ostalo narodu u sjećanju, pa do danas svaki metež i tučnjavu zove 
»toro«. 


Kolura na Punti. — Jena od najtežih kletav na Punti je: »Kolura te 
pojila«, aš je va judi ostal strah od kolure, ka je čudo njih pomorila. 
Padali su kako snopi. Sada su bili zdravi i do dvi ure već jih ni bilo. 
Tako je nika žena noseća šla na Prnibu, i na Klančiću je trefila niku 
drugu, ka njoj je rekla, da ni dobro, da gre tako teška va kanpanju. 
Ma ova je svejeno šla za poslon i kad se je s Prnibe tornala, već je 
ona druga bila mrtva na škrinji. Istešo tako je niki Harabaić sidel Ko- 
lušini na baraturi i govorel susedon, da će basija ruka sva poć. On je 
bil dobar kmet, pa je mislel, da njega smrt ne će. Malo zatin moral 
je poć na stran i više ni brageše s pason opasal. 

Va istešon Kolušinu je nikomu Brusiću žena bila već zamrla. Piciga- 
morto, ki je onuda pasival z judi, ki su mrtvih pobirali, ga je zapital: 

»Kako ti je ženi?« »A, onamo je već mrtva«, odgovorel je čovik z vrat. 
Još njin je rekal, da bi ju dal s kuće, samo mu je teško, aš nima za nju 
drugih kalcet, leho jene črne, popletene z belu vunu na peti, a to mu se 
ne čini lipo, da njoj klade na noge. Judi su mu rekli, neka ju uredi kako 
imore,pak da te i nju zet, kad se budu z nosili tornali. Sve ča je muž 
na vrateh govorel, čula je žena na postiji, aš je još bila živa, samo prez 
force, pa mu ni mogla dat nikakov znak od sebe. I kako da njoj je muža 
sveti duh nadahnul, zel je on zdelicu zi mlikon i šal do žene, pa njoj 
počel usta mazat zi peron od peteha. Na to je ona počela kako vrana 
usta otvarat, i tako dala mužu znat, da je još va njoj život. I se je 
spasila, da ju ne zemu. 

Ma se je dogodilo, da su nikoga od Žici Antičići bili napol mrtvoga 
već zeli i nosili va škrinji na grobje. Puten, on je prišal sebi i počel va 
škrinji batit, pa su se prestrašili oni, ki su ga nosili. Hitili su škrinju 
i on se je z nje dvigal bled kako smrt. Kad su judi videli, da to ni 
mrtvaško telo, leh živo, zeli su ga nazad va selo i on je lipo ozdravel 
i još dugo živel, a judi su ga nazvali Pokojnić. Kolura je počela na 
Punti na Karmenicu, a finila na Rokovu, kad su se judi zavećali sve- 
tomu Roku, da te mu crikvu zagradit i kad su počeli va raku mrtvih 


ak križ hitat. (Kazivala Kate Bonifačić rođ. Brusić) 


U ovom primjeru predaje očito su povezana dva različita događaja. 
U maticama se spominje već 1797. kao kum: »Simun Ziz sin od Petra 
Pocoinichia«, a »1831. na 4. agusta preminu Maria Francesca, chi 
Petra Siza od Pocoinichia«. Kolera pak, o kojoj se priča, bila je 1854. 
Možda je i prije, u 18. stoljeću, bila neka zaraza u Puntu, od koje je 
obolio Petar Žic, rečeni Pokojnić, i spasao se, ali o njoj ništa nema. 
O njegovoj ženidbi je u matici zapis: »1764 bihu združeni u sveti 
matrimonij Petar Žic sin Ivanov i Franica, hći Šimuna Mrakočića, 
ki su dispenzani u treto 1 četrto koleno po kervi. Svedok Franić Maričić 
od Jurja i gospodin pop Miko Žic«. 

Nekoliko godina poslije kolere 1854. g. sagrađena je na novoj placi 
zavjetna. crkva svetoga Roka. Na Rokovo (14. VEL) je običaj, da se 
služi svečana misa u sv. Roku, a poslije podne je u njoj luzar. Tada se 
trg napuni ljudima 1 svi zajedno pjevaju: 


Sveti Roko odvetniče, 

i u kugi pomoćniče 

Ti znaš dobro, sveti Roko, 
koliko je zlo žestoko. 

Kugu, rata od nas tiraj 

i nju nami trpit ne daj i t. d. 


Naglu čovjeku, s kojim nema raspravljanja, reče se »oganj svetoga 
Antona« (kuga). Na glavnom puntarskom oltaru je i kip svetoga An- 
tuna pustinjaka, koji na knjizi drži oganj, kao zaštitnika protiv kuge. 

Od prof. Nikole Žica Antičića, koji je potomak spomenutoga Petra 
Pokojnića, čuo sam, da se za vrijeme prvoga svjetskog rata bio pronio 
glas, da je u Puli umro njegov rođak. Već mu je u Puntu zvonilo, kad 
se utvrdilo, da je čovjek još živ i zdrav. Tako im se u obitelji ponav- 
ljaju dogođaji, koji hrane pučku fantaziju, pa se kaže: Antičići se ne 
daju pod zemju. 


Kande i zlato. — Va Kandiji su stali Kande i Mande. Bili su nesmerno 
bogati, pa nisu ni znali, koliko jimaju. Kande je od zlata udelal kup, za 
kin se je mogal hranit, pa je rekal: »Kad je toliko toga, ni mi tribi 
skrbit, ni trudit. Dok je zlata, bit će i živjenja«. I dal se je godit. Brzo 
se je kolo njega našla kunpanija, ka mu je alegrijo pomogla rasipat, 
ča je jimel. Sve je to gledala njegova žena Mande, žalosna, ča propada 
njihovo lipo jimanje, pa je mužu rekla: »Kande, Kande, zbrojil si talari, 
ma nisi danki. Gjedaj č ča jimaš, aš još moreš bit potriban korice kruha«. 
Ma Kande ju ni abadal. Mahnul je na nju z ruku, kako da je bedasta 
i nastavil raspihižno živit. 

U njega je bil junak Cola, ki je bil ćorav na jeno oko, ma jako še- 
gav. Kad je videl, da se u gospodara niš ne gleda, počel je spravjat, 
ča se je hitalo i z vrimenon je toliko toga naspravil, da se je udelal 
dobar kmet. A Kande ni znal, ča će od objidi. Za se pokazat veli, je- 
danput je fratron va mostir poslal kolač od voska za sviće, pun cekini. 
Ma svakoj stvari pride smer, pa je i njegovo bogatstvo zmankalo. Od 
kupa lala ostale su dvi mrvice. Š njimi je kupil svićice, važgal jih i 
legal va mrtvačku škrinju, da umre, kad više ni zlata. Leži on va 
škrinji i gleda, kako svićice gore, a smrti ni, pa je rekal: »Svićica zgara, 
ma duša ne shaja«. I bilo mu se je stat i poć petjat, da se ne prehiti 
od mižerije. Kako je bil nemoćan, molil je pomoć z dvora, podno skal 
i judi su s kuće pitali: »Ki to je?« A on je odgovaral: »Ja san, ja 
Nožodin, ki san zbrojil talari, ma nisan dni«. 

Vrime je pasalo i Kandiju razvajalo. Težaci su okolo kopali svoje 
ulike 1 trsi i na Kanda poburavili. Ma jedan dan je prišel niki veli 
brod pod Punat i dva čovika su prišli na kraj. Počeli su dicu spićevat 
za više stvari, ma kako se nisu pravo intendili, popejali su jih sucu Jivu 
Žicu Klačiću. Kad je on furešton rekal, da zna, kadi je Kandija, počeli 
su ga oni molit i prosit, neka jih tamo popeja. A sudac Jive jušto je 
vino pretakal, mu je bilo krno poć š njimi, pa je sinu Antonu urdinal, 
neka njin Kandiju zasput pokaže, kad jide po voli. I mladić jih je 
popejal. Kad su oni prišli pred kućinu od Kandije, zneli su nike harte, 
počeli gledati miriti najzada rekli Antonu Klačiću, neka hita jedan zid. 
On se je dal za poslon i nakon malo vrimena pokazal se je va zidu 
jedan ormar z dvimi žarami, ke su bile pune zlata. Jenu su zeli oni i šli 
na brod, pa dvignuli jadra i partili va neznane kraji, a drugu žaru su 
dali Antonu Klačiću. I to je bil početak njegovoga bogatstva, s kin je 
kupil Lizer od propalih vejskih šinjori. 

: (Kazivala Glorija Desizo) 


186 


Na južnom kraju puntarskoga polja, blizu mjesta, gdje je nekad bio 
stari Punat, stoje razvaline, koje narod zove Kandija. Po ostacima se 
vidi, da je to bila veća zgrada, utvrđena, jer se na jednom zidu nalaze 
puškarnice. U »Parnici« se lokalitet spominje 1773.: »catastica Fran- 
cesco Brusich qu. Stefano »Pod Candiu« confina da Bora Braide delli 
Reverendi Padri di Cassion«. 

Čuo sam, da su u Kandiji stanovali Žici Dunčići, koji i sada tamo 
imaju svoju zemlju, a da je tamo Venecija naselila vojnike, koji su se 
istaknuli u kandijskom ratu, pa su lokalitet nazvali »Kandija«. 

Ime Cola iz predaje spominje se jedamput u maticama: 1831. je Ma- 
riji Andrijčić kuma pri krizmi »Domenica Czola da Poglizza«. U Puntu 
jedna grana obitelji Franolić ima nadimak Cola. Glagoljske matice 
iz Dobrinja spominju Colić kao nadimak Gržetića. Matice spominju 
samo krčkog biskupa Baltazara Nozadini, koji je 1706. sagradio Kanajt. 
Bio je Mlečanin. 

Blizu Kandije nalaze se uz more pašnjaci Nerizice, za koje predaja 
kaže, da su ih bili Grci nasadili lozom i maslinom. O zakopanom blagu 
ima u Puntu mnogo priča. Kažu, da su ga zakopali Grci, kad su s otoka 
bježali radi suše. Točno su u karte zapisali mjesto, gdje je skrovište, 
da mogu kasnije doći po blago. Takve karte, pričaju Puntari, pokazao 
je u Patrasu puntarskim mornarima neki Grk, gostioničar, kojega su 
pređi bili iseljenici iz Punta — Burine, kod Sv. Donata. U Puntu se 
čuva kamenica s nejasnim natpisom (čita se: Savva), koja je nađena 
blizu »Pile« na žalu »pod Batovom«, gdje su bile razvaline nekog »mo- 
stira«, a danas je kupalište. I za tu kamenicu kažu, da su je po kartama 
našli Grci. Općenito je vjerovanje, da je zakopano blago prokleto, a 
čuva ga vrag, pretvoren u zmiju. Postoje različne formule, kako će se 
doći do blaga. Kažu, da je na Susu zakopano blago pod nekim dupcem, 
s kojega se pod otočićem Košljunom vidi more u obliku jedra. Tamo 
su u blizini razvaline neke crkvice. Za drugo blago je nalog, da se smije 
kopati samo onda, kad zvoni zvono sv. Andrije.. Pošto je crkva sv. 
Andrije porušena i zvono nestalo, ironično kažu Puntari željnima zlata, 
da će prije naći blago, nego čuti zvono sv. Andrije. Za treće blago, kod 
neke lokve, kažu, da ga mogu osloboditi zakletve nevini mladić i dje- 
vojka, ako prve nedjelje u korizmi cijelu noć nagi u zagrljaju izdrže bez 
grijeha. Inače težaci kažu: Zlato je svagdi va zemji, samo se tribi kalat 
2 dvignut ga. Blago je pod nohti. 


Kuće. — Već je altroke sto let, da je va kućah lumer 1 stal niki dobar 
kmet, komu se žena hvalila: »Dobrom kmetu Bog nazdravja k letu«. 
Ma ona ni bila dobra. Svako jutro, kad su težaci hodeli va kanpanju, 
videli su ju, kako gleda s puneštre na njih. To njin ni bilo drago, pa 
njoj je jedan pokazal rozi. Kako je rozi pokazal, tako ga je va ruki 
zavrtalo i počelo Sa sve jače bolit, da na mekoti ni više mogal matiku 
zet v ruke. Šli su š njin bahorcu, da ga križa, ma uroci nisu šle ća, i ruka 
mu je usahla. 


187 


Ta isteša kmetica ni otela dat ni vode z gušterne. Bila je nika žena 
z diteton na misi sv. Andriji. I dite je počelo pitat pit. Šla je š njin 
S crikve van, da ga teškog srca popeja do kuć na vodu. A kako se je 
ditetu i curalo, zela ga je pod jenu smokvu. Dite je počelo curat i 
dvignulo vodu zi zemje. Udelala se je lokvica, ka više ni usahnula. 
Kako da se je čudo dogodilo, šubito su šli judi tamo kopat i kad su 
našli dobru vodu, su udelali zdenac, kraj koga je niki stari Juranić po- 
sadil topol. Po ton topolu i zdenac su nazvali »Potopol«. 


Jeno vrime je va kućah stala nika kneginja Draganić, od ke je palac 
i celo nje imanje kupil biškup Šintić za svojih nećaci Tona, Nana i 
Benedeta. Z jimanjen je upravljal sudac Pere Žic Antičić, aš Šintići 
nisu bili judi od dela. Živeli su kako vela gospoda i po smrti biskupovoj 
počeli jimanje prodavat Puntaron. Nane Šintić je stal va veloj kući 
suca Antona Klačića va Galovu, i delal va Veji za škrivana, a žena 
mu je jimela butigu s palton va mostiri od Katušići. Nane je bil jako 
strašjiv. Jenu večer su mladići dekordali, da ga posve prestraše. Oblkli 
su se va kabani, udelali nikakov križ i kako mrtvi mrmjuć počeli jedan 
za drugin hodit va palt po tabak. Šintić je od straha ušal van i kašnje 
istešin mladićen pravjal, da je videl više mrtvih ki pipe fumaju, leh ča 


E 
e živih va selu. _ ' dog 
J 9 u (Kazivao Miko Mrakovčić Andre) 


O ovim »Kućama« piše /. Žic Kancelarić: »Stari vlastelinski dvorac 
na južnoj strani Punta obavit je nekom mutnom predajom. Početkom 
prošlog (XIX.) vijeka pripadao je s velikim imanjem nekom dalma- 
tinskom biskupu I. A. Šintiću. Negdje oko 1828. g.« 

Komet u Puntu znači bolji gazda i zakupnik. Taj smisao ima riječ i u 
maticama: »1746. krsti pop Ivan Žic sa oblašću kurata furu Juraniću 
sinu Antonovu od Baške, ki je kmet od sinor Justa od Cresa i nega ženi 
Žuvi, hćer Franicu«. Sinor Jušto od Cresa je vjerojatno jedan od P e- 
trisa, jer se i kasnije to ime Justo javlja u njihovoj obitelji. A creski 
Petrisi su imali imanje na Puntu i davali ga u zakup ili sami tamo sta- 
novali kao šinjor Alviže Petris. Njihov je bio dvorac »Kuće« (koji je 
imao i svoj »žardin«), na kojem je iznad vrata, što vode na terasu i »na 
grklju od gušterne«, uklesana godina 1751. Uz Božac, dakle na dana- 
šnjem mjestu, spominje se 1773. u »Parnici«: »Braide tenute dal Nobil 
sign. Aluise Petris da Cherso e la casa di detto Nobil sign. Petris«. 
Ivan Antun Šintić je krčki biskup od 1792.—1839. Biskupovi nećaci 
su rasprodali taj dvorac i imanje Petrisa, i to po pričanju učitelja A. 
Mrakovčića Pavlića: prvi je kat kupio Anton Žic Klačić, koji je za- 
tim sjeverni dio prodao Antonu Orlić Mocić, a južni Orliću Jurovom, 
kojega su potomci po »kućama« dobili; nadimak Kućarići; drugi je kat 
kupio Jive Mrakovčić Pavlić i ostavio ga u nasljedstvo sinovima Miku, 
Jivu i Baru. Od imanja kupila je »Vršak« vela Marija Žic Peričić rođ. 
Maračić, a pašnjak »Makavatu« sudac Pere Žic Antičić sa svojim sva- 
kom Franom Žic Kancelarić. Ovaj je kupio i »Dolinje Bragešarovo«. 

Za način gradnje zanimljivi su podaci, koje sam dobio od učitelja 
Antona Mrakovčića Pavlića, vlasnika jednog dijela dvorca. U dje- 
tinjstvu, kad se krov »kućama« popravljao, on je vidio grede od ariša, 
tvrde kao kost, jedva je mogao čavao u njih zabiti. Zidovi su bili oblo- 
ženi kožicama maškajića, koje je on svojim rukama gulio. Tini (pre- 
gradne stijene) su bili od pletera, žbukana s obiju strana. 

»Kućama« daju danas broj 1. Međutim od istog sam učitelja čuo, 
kako je njegova mati pričala, da su »Kuće« dobile broj 1, 2 i 3 tek 
kad su ih Šintići rasprodali (u polovici 19. stoljeća), a prije toga je 
broj 1 nosila »Kuća va žardini« iznad groblja, koja je pripadala obitelji 
Bonifačić. U potvrdu tome je i zapis u maticama, koji 1820. spominje, 
da je Bare Bonafačić od Franjića umr'o na »numeru 1«. I danas tu 
kuću posjeduju nasljednici Bonifačića. Kućni brojevi počinju se u ma- 
ticama pisati 1815., kad je došla nova austrijska vlast. Pišu se do 1830. 
U tom razdoblju spomenut je najveći broj 169. Vjerojatno tada Punat 
i nije imao više kuća. Zdenac Potopol spominje »Parnica« 1773: »An- 
drea Siz qu. Mattio cattastica: — col Gusterne detto Bossak«. »Potopol« 
spominje i uzrečica: Već vaja Puntaron voda s Potopola, leho Kormi- 
ćaren blitva i loboda. 

Kad netko ima uroke ili je naprašit, onda ga vode bahorcu, da ga 
križa. I kod prijeloma kosti križaju ki ruke načinjaju. U Puntu je kao 
takav bio poznat stari poštenjak Mate Orlić Mocić, imućan seljak 
bez djece, gaštald i općinski odbornik, koji mi je rekao, da je bio po- 
kladur od preko 30 sirota i da nije nikada ni od jednoga tražio ni trohe 
zato, što je za njih skrbio. I meni je u djetinjstvu načinjao nogu. Bili 
smo susjedi. Njegova nećakinja Mare, kojoj je ostavio imanje, udala 
se za moga rođaka Frana Bonifačića, pa smo imali često prilike da razgo- 
varamo. Želio sam doznati riječi, koje govori kod križanja. Jednom 
prilikom, kad sam mu pregledao kućne papire, obećao mi je reći mo- 
litvicu, ko na tretu nediju od miseca priden jutrin k njemu na tasće. 
I rekao mi je, kad uljem križa ozlijeđeno mjesto, onda u sebi potiho 
govori: »Oa jime oca i sina.i duha svetoga. Ova bol 1 rana, od koga je 
prišla, neka gre nazad na njega. Gospodine, smiluj se, Lazare, stani se, 
da Boga hvalimo na duše spasenje 1 (ovdje se kaže bolesnikovo ime) 
ozdravjenje«. Iza toga je molio Očenaš i Vjerovanje. 

U Staroj Baški je neki Bikarić bolesnikovo ruho blagoslivljao »z vodu 
Jordana«. Onaj, tko je nosio ruho u torbi, na povratku kući nije smio 
stati, ni ogledati se, ni premještati torbicu na ramenu. Inače bi se bla- 
goslov izgubio. Na Krku je najpoznatiji bahorac Jure Brusić iz sela 
Brusić. Kažu, da dobro poznaje anatomiju tijela. Mnogo se služi su- 
gestijom. 


I ovo je moje. — Kad je nikoj ženi umrl muž, ostalo njoj je više dice, 
pa se ona plakala: »A brižna ja neboga, kamo ću sada. Ki će mi tendit 
kanpanju, ki će mi lipu besedu reć«. Sused udovac, ki je bil kraj nje, 
da ju utiši njoj govori: »Mušte, suseda, mušte. I ja san ostal sam, pa 

bimo se još mogli skupa spravit. Ne bi nan niš falilo«. A udovica mu 
je na to brzo rekla: »Ava, susedu moj dragi i dobri, i ja san jušto sada 
na to mislela«. I su se brzo za tin pozakonili. 

Još dok je jenoj ženi muž ležal na postiji, njoj je drugi rekal, da ko 
će njoj moć prit, kad ostane sama. I kad je muž umrl, dok su ga nosili 
zdolu skalami, ona se je na baraturi plakala: »Mužu moj, ki te nosi, ta 
me prosi, ča govoriš, ću ga zetP« A on ki ga je nosil odgovorel njoj je 
mesto mrtvoga: »Zemi ga, zemi, ne trmi«. 

Jure Andričić, bačvar, kad mu je umrla žena Luce Črvarka, sila je 
tugoval za nju, aš je bila i mlada 1 dobra. Prišal mu je brat Anton, 
ki je bil vavek na šolenciju zemen, pa mu govori: »Biš se mogal nasmet, 
a ne plakat, aš jena je šla, da more druga prit«. 

I Anton je ustal udovac, kad je već bil stariji. Ni mu se dalo bit 
samomu, pa je šal nikolikin na vrata, ko bi šle za njega. Ni našal nijene, 
aš je bil siromašina. »Će se već nać na ižuli«, je rekal. I šal je netjaku 
Franu Jivcu Bonifačiću, da mu posudi vištid, va kon bi šal po otoku 
ženu jiskat. Frane mu je dal sve, haju i brageše, samo ni berite, aš nju 
ni časno dat z glave. I Anton Barić je šal za poslon i na Vrhu je našal 
jenu stariju divojku, ka je privolela, da se sprave. 

Dok ju je prosil, njoj je nafloćal, da je jako bogat, da će u njega 
svega jimit, do tičjega mlika. Kad ju je nakon pira vodil doma, kraj 
svake lipje puntarske mekote je znimal beritu, mahal š nju i govorel: 
»Ovo je moje 1 ovo je moje«. Vrškinji je srce raslo od kuntenstva, ča 
je šla za tako jimućnin kmeton. 

Ma kad su doma pojili ča su jimali od pira, počela se je žena po kući 
obzirat, kadi je velo dobro nje muža. »Je ga, je, ma po vani«, odgovorel 
njoj je muž. »Bi se onda moralo onu šenicu na Dunati požet«, govori 
ona i misli na jenu lipu mekot zi šenicu, ku njoj je bil pokazal. »Ki je 
posijal, će ben i požet«, šuknul je Barić smijuć se podmučeć. Najzada 
je žena razumela, da od svega hvastanja ni niš njihovo, pa se je počela 
plakat, da ju je šćeto na oči prevaril. A Barić se je na to kako uvridil, 
pa će njoj priko ramena: »Škužajte, ženo moja, ma ja san jistinu go- 
vorel, aš berita s ku san mahal po zraku je bila baš moja. Prnakobaco, 


ja nisan kriv, da ste me slabo razumela«. 
(Kazivala Josipa Žic, rođ. Franolić) 


Barić je nadimak Andrijčića. Dobili su ga po djedu Bariću, koji se 
na Punat doselio iz Baške. U maticama se spominje: »1831 preminu 
Luce zena Giura Andrigcicha od let 40«. U anagrafima piše: Andrijčić 
Jure od Mika, 1781., Crvarić Luce, prva žena. Po njoj je imao kćer 
Mariju. Druga žena: Maračić Mare, rođ. 1786. Postoji zapis i o nje- 
govom bratu Antunu: Anton Andrijčić pok. Mika Barić, rođ. 16. II. 
1797. Oženio se dva puta: prva je žena Brusić Mare iz Poljica; druga 
žena Bajčić Kate. Bila je i ona iz Poljica, a ne iz Vrha, kako kaže 
predaja. Frane Bonifačić Jivac bio je oženjen Marijom, jedinicom 
Jurovom. i 

Žene dovedene u Punat ne snađu se lako u novoj sredini, jer Puntari 
ne cijene osobito »fureškinje ni ižulanke«. Za njih ne vrijedi puno ni 
onaj »rašalutina«, koji se ženi vani. U tom smislu se pjeva: 


Kad bi Marko dobar bil, 
doma bi se oženil, 

nebi pejal smrada, 

s drugoga grada. 


Franina Fafalo. — Nika stara s Kolušina jimela je više sini i svih je 
lipo oženila, osim najmlajega Franinu. On je brižan ostal š nju, kako 
stari mladić. Judi su se š njin kojunevali, da ča misli, a on njin je 
odgovaral: »Boje reć brižan ja, leh brižni mi«. Ma ga je svejeno mučilo, 
ča mu judi ne daju mira, pa se je materi tužil: »Da jiman, ča niman, 
pa da udelan, ča ne moren, ma bin ja bil, ča nisan«. A mat mu je rekla: 
»Sinko, Frane, najdi žensku, pa se oženi, i ćeš bit, kako i drugi, čovik 
na mesti«. On je o tomu čudo razmišjal i pasuć ovce i meljuć za žrni. 
Kad je mlel i držal mlan z desnu ruku, mu se je činelo da žrna govore: 
»Oženi se, oženi se«. A kad je žrna obraćal z desnu, onda mu se činelo, 
da govore: »Delaj ča ćeš, delaj ča ćeš«. I on je šal materi i rekal njoj 
je: »Ja bin se oženil, ma se bojin vraga. Kako ću znat, ka ženska je 
vridna i prava?« I mat ga je lipo naputila: »Frane moj, habaj lipo mene, 
zemi konja i hodi mladu jiskat po ižuli. Kadi prideš va dvor, pitaj smete 
za konja. Reci, da on niš drugo ne ji. I kadi budeš videl, da je šporkica, 
biž ća, aš divojka ka ni vridna kuću pomest, ta će bit slaba i žena i 
gospodarica«. 

Fafalo je mater habal, zel je konja i šal po otoku ženu jiskat. Kad 
je prišal va jeno selo, gleda okolo i vidi jenu velu kuću. Učinela mu 
se lipa. Misli, tamo su boji kmeti, bi dobro bilo, da u njih zabati. I 
prišal je na dvor. Oni su ga lipo prijeli i pozvali ga kuću. Ma on se ni 
dal, aš da jima konju dat jist. »Lahko za to, je u nas svega, za mu dat«, 
pohvali se gospodar. »Ma moj konj ji samo smete od kuće«, odgovori 
mu Franina i gleda spod oka na divojku, ka je stala blizu oca. Bila 
je fanjska, napiskanica, sva nadrndelana. Kad je ona čula, ča je Fra- 
nina rekal, veselo se je javila: »E, je toga, je u nas, na kopanjići!« I 
zela je metlu, da gre kuću pomest. Kad je to Fafalo videl, skočil je na 
konja i ušal daje. 

Jaše on i jaše. Počela je padat noć. Ne zna, kamo će.Gleda naokolo, 
priko gromač i grmi i averti jenu malo podložitu kuću. Više mošunu, 
leh kuću. Šal je s konjen tamo i kad je prišal blizu, da se ne kaluje 
s konja, zel je z gromače jedan kamik i hitil ga je va vrata, da vidi, 
je ki nutri kući. Van je prišla jena starica. Pita ju, ko bi mogal u nje 
prenoćat. »A, hote naprida. U nas je tesno, ma ćemo van voja kadi 
mesta udelat.« Franina je zjahal 1 gleda, kamo će z konjen, pa zafajfe, 
da bi mu moral dat jist i to smete od kuće, aš da njegov konj niš drugo 
ne ji. »Onda će ostat lačan, aš u nas ni smet«, javi se zada starice jena 
divojka.. To je Franini bilo drago čut. Vezal je konja za murvu sprid 
kuće, neka rožje žuli i šal je za ženskimi priko praga. Divojka mu se 

učinela lipahna. Dok je prela, sve više mu je hodela voja, da ju za- 
prosi. I rekal je starici, zač je prišal. »A, mladiću moj, ča zbereš to ćeš 
jimit!« odgovorela mu je ona i dala njin svoj blagoslov. Franina je 
mladu dvigal na konja i popejal ju doma, da ugodi juden i sebi. Judi 
nisu mogli verovat, da je mladu pripejal. Već su ga bili zeli v urtu, da 
je ništ. Ma kad je on na mesopus napovidal mesopusta, ga je udril po 
glavi i mu je rekal: »Frane brate, hitil san se na te«. A judi su odgo- 
voreli: »Ala, ala, neka si, da biš poživel, kako si nas razveselel«. 

Nikola Antona Fafala Fafića, ki je bil od Žici Mikinovih, judi su 
držali malo ozada, pa su ga pitali: »Antone, ku banderu hvališ?« A on 
je odgovorel: »Onu, ka me hrani!« I njin je besedu zel. 


(Kazivala Marica Bonifačić, rođ. Franolić) 


. U maticama se spominje: »1680 Fafić rečeni Maričić.« — »1689 krstih 
Franjiću Fafiću rečenomu Maričiću i ženi Ursi«. On se oženio: »1680 
matrimonij Franjić Maričić 1 Ursa Galaca. Svedok Ivan Harabaić i 
pop Paval Mlafat od Dobrin«. Njegova mati zvala se Polonija, bila 
je iz Baške, spominju se zajedno: »1651 kum Franić Maričić pok. Fra- 
njića i nega mat Poluša«, Možda je ovaj dao povoda za priču o Franini 
Fafalu. I on se ženi izvan Punta 1 javlja sa majkom. Predaja kaže, da 
je neki Anton Fafić bio od Žici Mikinovih. Vjerojatno se neka Maričić 
Fafić udala u taj rod. Ljudi kažu, da je »fafalo« »fafić« onaj, koji fafje, 
govori »fa, fa«: pričalo, bedak. 

Mučan će i sada reći: »Da jimam, ča nimam!« Na Kršu je čest taj uzvik. 
Želi se živjeti, a prilike ne daju. U tjesnoći doma rastu sanje. Od njih 
zanijet, mnogi je, kao Fafalo, izgledao bedast, a odgovorio pametno. 


Ribari. — Niki stari Gržančić govore da je prišal zi Kastva na Punat. 
Jimel je nike vele bele voli z velimi rogi, i š njimi je hodel juden orat, 
da bi se prehranil. Jena od njegovih hćer ni jimela sreće, da se mlada 
oženi. Već je mislela, da će ostat z ocen, kad su njoj prišli, ko će se 
oženit za jenoga ribara. Ona je rekla: »Boje ostat za vavek divojka, 
leh se spravit zi slabijin od sebe. Bište ća vi i ribar, on jima na bra- 
gešah črne krpe z belimi konci. Ribarija petljarija!« 

Nigda su Šimunići bili veli paroni. Jimeli su brod, s kin su jadrili 
do Bneci, pak su doma svega nosili. Kuća njin je bila prva va selu. 
Nakupovali su čudo grunta i bili judi, da se pita. Jedan je crkvi kupil 
velo raspelo, pa su ga vavek na veli petak večer po selu va prošišionu 
nosili on i njegovi. Ma se je i njin živjenje prekinulo, da nisu ni sami 
znali kako. Obično je, ča stariji sprave, da mlaji rasprave. Jedan paron 
Šimunić, kad bi prišal z broda doma, da bi široko sel na šediju i rekal: 
»Ala, homo jistl« A njegovi su ga pitali: »Čete frite, al fritoni?« On 
je odgovaral: »Fritoni, neka plavaju na uju«. I tako se je s fritami 
pojilo sve dobro. Prodal se je brod i mesta i jedan Šimunić je moral poć 
z Murajčićen na ribe, ko će ča jist. Ni se jimel vač ni preblić, pa je 
na nediju doma ostajal. Niki mu je rekal: »Ni sramota, ma je teškoća«. 


122 


Iostal je na svojen pragu stišnjen. Ma na veli petak je bil prvi va šekr- 
stiji, da nosi raspelo. Jenoga leta je zakasnel i kako je jimel poć pro- 
šišijon s crikve, dali su križ nikomu od brašćine, da ga nosi. Ov ga je 
već jimel v rukah, kad se Šimunić javi na vrateh od šekrstije. Počel je 
jiskat, da mu daju raspelo, a on od brašćine će mu jadno: »Dricaj se, 
vražji sinu, ovdi ti ni mesta«. Ma Šimunić se ni dal odrinut, leh je 
rekal: »Ii se rugaj s kin ćeš, s manu se ne ćeš, aš ja san još vavek 
Šimunić i svoje pravo ne dan nikomure v ruke«. I judi su mu dali 
pravo. Dobil je raspelo, s kin je šal po putu svojih dedi. 

Kad su jedanput tako hodeli v noći po selu i kantali: »Puče moj«, 
jedan mali je plakal na puneštri i zval mater, ka ga je bila kući za- 
tvorila samoga. On, ki je križ nosil, kad je prišal bliže puneštre, na 
kojoj se mali dritel, dvigal je križ do njega i kriknul mu: »Mali, ćeš 


M 
! : s Pribja 
mučat, gvarda babau!« (Kazivao Ivan Franolić Katiničin) 


U maticama se spominje prvi put Gržančić: »1830 na 14 aprila pre- 
minu Anton Garzancich od Micule« 

Šimunić je nadimak jedne grane Mrakovčića. Predak, po kom se 
zovu, oženio se: »1780 na 2. febrara zadružih ja pop Bare Žic Šimuna 
Mrakovčić sina od Jivana i Dumu hćer Matija Žica, ki bihu despensani 
od gospodina biškupa Danodboga Matija Difnića u treto i četrto ko- 
leno po karvi. Svedoci Matij Kocijan i Pere Žic«. 

- Ovoga Šimuna matice spominju kao parona. Znak, da je bio brode 
vlasnik. Njegova je obitelj u prijateljstvu s različnim pomorcima. 
Jedni su drugima kumovi. Da je obitelj Mrakovčić- Šimunić bila bliza 
crkvi i mogla kupiti raspelo, neki je dokaz i to, što je »neput biškupov« 
krsni kum jednom Šimuniću: »1831 Mikula Mrakočić, otac Šimun mat 
Kate, kum Baccolo, neput biškupov«. 

Jedna grupa Galjanića ima nadimak Murajčić po babi iz 
Muraja: »1817 na 5. otobra združen Jive Galianić od Matija od Punta 
i Kate hći pokojnoga Mikule Kvasića od Muraja crikvi sv. Jakova na 
Kornići. Svedok Anton Kremenić od Mata. Anton Braut od Frana. Pop 
Bartul Mrakovčić Paroh«. Ribar je u očima domaćeg svijeta sirotinja. 
Obično se najsiromašniji bave ribolovom. Kažu seljaci: »Koga je voja 
kopat, jima kadi. Ne mora noge močit«. Za lijenčinu, koji gubi vrijeme, 
skićući se po obali, kažu: »Bankine broji kolo mora i hladići lovi«. 


Krajan. — Kad se je nika Puntarka ženila za Krajana, mat joj je go- 
vorela: »Hćerko moja, ne hodi va nu pustinju. Ča će ti nune, ki jima 
samo pahaj vune. Šenci i čeperi će te pojis, bit ćeš kako ovca, vavek 
zamargarena. Ostani s materu, ovdi ti je lipo i i dobro«. A _hći njoj je 
odgovorela: »Lahko van, mamo, govorit, aš vi jimate našega oca, a ja 
niman nikoga«. I šla je za svojin. deštinon. 

Puntari i Krajani su se znali više puti potlić radi ovac na komunadi: 
Kad j je tako bil niki Krajan ubijen, plakala se je mat nad njin: »A nune, 
nuniću moj, sve dobro moje, ki će mi kusetić prinest, kad te je na smrt 
naravnal on prokleti Dijanić, sime mu se zatrlo«. | 

Krajani su zapušćeni, ma bistre glave. Znaju po vražju obrnut na 
svoju. Tako se za nikoga pravja, da je bil krajski kapovila. Od svih 
njih, jedini on je znal čitat i pisat. I prišla mu je nika ženska, da njoj 
pregleda harte. On jih je zel v ruke i šubito je videl, da bi mogal dobar 
posal udelat. Sve harte, ke su bile vridnije, je hital pod stol i govorel: 
»Ovo su stare recegudine prez vridnosti«. A manje vridne je slagal na 
stol i govorel: »Ove su od valora«, I š njimi je ženu otpravil s kuće, 
a za sebe je pobral one recegudine pod stolon i one su ga zamogle. 

A niki Sindičić je bil kapovila va Staroj Baški i fanat na Punti. 
Jenoga dneva, hodeć na Punat, videl je penicu pod Negriton. I počel 
je brod zvat na kraj. A kako ga oni nisu badali, dal se je z jene grote 
kričat: »Koša non šavete, ke šon ijo kapovila di Beška veća, e fante 
di Ponte?« Na to je penica koštala, ćapali su Sindičića, 1 dali mu od 
zada dvajset šćapi, kako kapovili, a dvajset kako fantu. Bilo mu poć 
kričat. (Kazivao Anton Mrakovčić Pavlić) 

Krajan je naziv za stanovnika Stare Baške, sela na pustoj jugozapad- 
noj strani otoka Krka. Prije se zvalo Kraj. Spominje se »1407., vinea 
posita est in contrata Craij, apud vineam olim domini comitis Stephani«. 
1502. spominje se u Kraju crkvica sv. Jerolima (Starine XX, 19). 

U puntarskim maticama ima više zapisa o vezama Punta i Kraja. > 
Već prvi zapis ženidbe spominje: »1633. maja 8. učinih matrimonij Tvanu 

. hćeri Tvana Maričića od Kraj«. 1654. ženi se Ivan Maričić od Kraja 
Justom, kćerkom Mikule Žica iz Punta. U puntarskom kraju jedna 
draga zove se »Krpanova«, a krajski Maričići imaju nadimak »Krpan«. 

Dijanić je nadimak jedne grane Žica. Spominje se: »1769. kum 
Matij Žic pok. Matija, rečeni Dijanić«. 

U maticama ima Sindičić: »1685., kada biše na vižiti na dan 
od maja presvitli gn. biškup Stipan .... pod kuratiju popa Pavla Sindi- 
čića z Baške«. Kapovila Sindičić spominje se u anagrafu iz 1842. g.: 
»Mattio Sindicich fante sanitario«. Stanovao je u Puntu u kući br. 60. 

Po tumačenju A. Mrakovčića Pavlića penica je dugi »brod na vesla, 
na kon su hodeli financi od kuntrabanda«. 

Stara Baška je u zabitnom kraju, daleko od putova, pa se laže, »Maj 
biju va staru Bašku po kraju«. Tako se kaže i za svaki put, koji je 
neugodan. Kad Puntar želi naglasiti, da je kulturan i pametan, onda 
kaže:»Nemiga, da me je Krajkinja rodila«. Nune je naziv, koji od 
milja daje Krajkinja svojem djetetu. 


Sore. — Niki Sore je bil dobar težak, ni mogal prez dela, pa se reče: 
»Stari Sore, cel dan ore, večer doma hodit ne more«. Jimel je čudo 
hćer, pa se je pojidal, kako će jih oženit. Kad je bil pal va kotac, pri- 
tekle su mu hćere na pomoć, pa njin je govorel, dok su ga z blata 
potezale: » Tira oca van zi koca. Ti Mare daj jače, a ti Dume pomanje«. 

Kako starca, pejale su ga hćere za ruku zgoru po Prgonu, aš ni otel 
bit doma. Kampanja, to je bilo njegovo veselje! 

Koliko je bil on vridan, toliko je bila njegova žena slaba. Za ma- 
lenkos se je zi susedami karala. Bojale su ju se kako ognja gorućega. 
Govori se, da je nje jena hći želela doznat, ki će njoj bit mladi, pa je 
šla na post Jivanje v noći pred zrncalo. 1] pokazal njoj se je vrag. Od 
straha se je bila smutila. Kad je prišla koledva, zabatili su mladići i na 
njihove vrata. Ma jih je stara mučna radi hćere stirala, pa su onda 
kantali po selu: 

i N Sore jima matičinu, 
Sorovica zajičinu. 
(Kazivao Miko Mrakovčić Šimunić) 


U maticama se spominje: »1709 kuma Lucija žena Mikule Žica 
sina Mikule Sora«. U anagrafu je zapisano: »Ivan Žic p. Nikole. 21. 
apr. 1786«. U zagradi: »Sore«. Žena mu je bila Mare, kći p. Marka Žic. 
Imali su sedam kćeri 1 jednog sina, koji je rano umro. Ostrogovići u 
Vrbniku također nose nadimak Soro. Živjeli su i u Puntu: »1776. 
kršćena hći Petra Ostergovića od Uerbnika 1 ženi Mari«; »1796 svedok 
sinor capo Strogovich«. 


Karanje je slaba navada puntarskih i otočkih žena. Kad su zavađene, 
onda se javno na putu vrijeđaju. To mnoge zabavlja, jer čuju »špoti 
i diference«. Drugi odlaze, ne će da slušaju, da ih ne bi zvalo »za 
provu«, jer mnogo karanje radi uvreda dođe do suda. Protivnici muče 
jedan drugoga na različne načine. Kad su u svađi sve rekli, onda pred 
kućom izvjese kakvu stvar ili rog stave na ostrvicu, »da srce napuhnjuje 
onomu, ki slabo želi«. Sjećam se iz djetinjstva: kad se moj djed Mikula 
zavadio s bratom Jurom, da mu se naruga, što je njegova kći, mala 
djevojčica, imala na piru veliko »kolajno«, objesio je na vrh stepenica, 
oko stupa na baraturi »rijavu kadenu«. A stric Jure, da mu ne ostane 
dužan, istesao je neku granu, kao dva roga, i sa svoje strane stepenica 
namjestio ih je prema onom stupu sa lancem. To je bilo dosta, da jedni 
i drugi trpe, kad idu po stepenicama. 

U Puntu se koledovalo na Stjepanje. Mladići su išli od kuće do kuće i 
pjevali »Pismu od sv. Stipana« ili »Pismu od svete Katarine«. Parne 
što su dobili, spremali su za gozbu. 

Na post Jivanje t.j. noć pred Ivanje, gatale su djevojke, tko će im 
biti mladi. Najprije su cijeli dan pestile, zatim su o ponoći pošle bose 
u košulji mesti kuću. S metlom u ruci moraju se vrtjeti, dok bez odaha 
ne izmole očenaš, a onda brzo pogledaju u ogledalo. Vjeruje se, da se 
mjesto »mladoga« može vidjeti vrag. I onom, koji se rado ogledava u 
zrcalo, reku: »Ne gledaj se toliko, aš ćeš vraga vidit«. Djevojke i olovo 
tale, da prema oblicima, koje dobije rastaljeno olovo lijevano u čašu 
vode, gonetaju, tko će im biti muž. Ako vide brod, bit će mornar, ako 
motiku, bit će težak. Neka JE PP vidjela križ, pa su Pgo rekli, 
će smrt doći po nju. 

Princip. — Niki Jelenčić je bil sila hrabar mladić. Počel je rano hodit 
po noći, a za kapricij ni otel platit libru. Zato su ga mladići više puti 
čekali, da ga natiču. Ma on ni jimal straha, aš je vavik spod kabanića 
nosil sikiru. I štriguni su mu delali o glavi. Jedan put, kad je v noći 
čuval šenicu na guvnu, legal se je na slamu i niko doba noći vidi, kako 
se je priko guvna do njega protegnula jena črna ruka. Srića i bog, da 
je jimel nož na prseh. Brzo ga je zel, š njin udelal križ va zraku i slabo 
je nestalo. 

On se je i va nikon ratu pokazal sila kapac. Bil je prvi za se tlić, 
pa ga je jeneral pred svimi pohvalil i dal mu na dar prsten od principa, 
ki će mu sve vrata otvarat. Kad je prišal doma, vavik je ta prsten nosil 
na ruki, pa su ga judi, kim to ni bilo lipo, počeli zvat »Princip«, a 
njegovih Principići. 

Kad je bilo za niku potribu, poslali su judi Principa proveditoru, da 
ko bi ča s prstenon sposloval. Šinjor ga je počel spićevat, kako je kolo 
domi, a Princip Jelenčić mu je rekal: »Čudo gruha, malo kruha«. Šinjor 
to ni razumel, pa mu je čovik pokazal zažujki na ruki. Šinjor jih je 
poprpal i rekal: »A, bravo, bravo« i naredil je, da se Principu Jelen- 
čiću udela po voji. Kad je prišal doma je rekal: »Dal je, aš se je 
prestrašil moje peste«. 

Niki Bnečić, kad je z broda avertil otok Krk, rekal je vesel: »Gvarda, 
ižula de oro«. Kad je prišal na kraj, moral je poć brzo na stran. Osnažil 
se je za nikin grmon i otrl z užgavicu, ka ga je zapekla, pa je počel 
beštimat: »Maledeta ižula e I erba ke vive kvi«. 

(Kazivao Ivan Žic Kancelarić) 


Princip- Jelenčić je nadimak grane Maračića. Kako je bilo 
prezime Principu iz predaje? U anagrafu se »Principić« prvi naziva 
Petar Maračić od Petra, r. 8. 1V.1859., ali se i djeca njegova strica 
Frana pok. Frana zovu Principić. Prema tome bi njihov djed Frane 
imao biti Princip iz predaje. Anagraf ga spominje: Frane Maračić pok. 

. U rubrici »Napomena« stoji: jedinac. Žena mu je Maračić Kate, 
kći Petra i Kate Kučik, Prema glagoljaškim maticama Frane Maričić, 
ož. Katarinom Maričić, jedinac je Matije Maričića i Luce Mata Žica, 
a rodio se 1771. Dakle kao mladić i zreo čovjek živi u doba pada Ve- 
necije i napoleonskih ratova, u kojima se negdje mogao istaknuti i 
dobiti neko odlikovanje, radi kojeg su mu u selu nadjenuli nadimak 
»Princip«. 

Libra je običaj, kojim se mladići oslobađaju od nadzora. Tko plati 
libru, postaje noćar, može slobodno ići noću po selu i djevojci batit. 
Za njega vrijedi zakon noći, da mladuje bez zamjere. Tko ne plati, ne 
smije po mraku iz kuće, jer ga za uglom čekaju mladići s kamenjem. 
Običaju je dano ime po novcu libri koju su fraškoni plaćali falašon. 
U naše doba »libra« se plaćala na Belu nediju, kad se u jesen kuša 
mlado vino. Nije se davao novac, nego su novaci častili vinom i ve- 
čerom saldate, t.j. one mladiće, koji se spremaju u vojsku. Na prvu 

majsku nedjelju oni mladići, koji su dizali maj, isto su tako dobivali 
neke privilegije, jer se kaže: »On ki udela maj, more divojki alaj« 
znači, da je već zreo za ženidbu. Maj je trešnja okićena svilenim 
rupcima, koje daju djevojke. Na vrh se stavi hrvatska zastava i ko- 
lačić međenjak s narančom. Djevojka, koja pleše prvi tanac pod »ma- 
jem« dobije kolačić, a nakon veselja baci se naranča po placi, da je 
djeca uhvate. Gruh je sitno kamenje, koje ostane u polju nakon krčenja. 


Mala Krasa. — Čoviku, s kin se ne more na račun, ki je malo munjen, 
reče se »Lukarić«, aš je bil niki stari Lukarić, ki je vavik živel kako 
na homut. Jedanput je. hodel zgoru po Prgonu i i potezal kozu za sobu, 
a kozlić je za njimi skakal po putu i dvizal se po kamicih. Staromu je 
malo pred tin bil sin umrl, koga je jako žaloval, pa se je počel na 
kozlića jadit: »O, vražje blago munjeno, ti tancaš, a ja moga sina 
Frana žalujem, a ne ćeš, ne!« I tornal se je doma, zaklal kozlića, po- 
frigal_žigaricu, pojil i onda se je samo s kozu tornal va kampanju. 

Jeno vrime je kako pustinjak živel va komardi kraj crikvine va Maloj 
Krasi i ovce pasal. Tamo su hodeli mriže potezat vejski ribari, aš da to 
je kraj od Balba, ma on jih je tiral s kamenjen, ko mu nisu dali del 
od rib. I drugi Puntari su Vejanon branili da love ribe pod Plajen i 
Malu Krasu. Bili su se i potukli, pa je bil Vejanon niki Puntar Jadro 
zapalil zi šmriku s ku su svi tleli. 

Kroz Malu Krasu boje se judi pasat, aš tamo kraj lokve su se videle 
vile, i druge stvari. Tako je nika žena onuda po stazi zgubila konop, 
tornala se je nazad, da ga najde, i kad je prišla blizu lokve, vidi, da 
gre k njoj niki pop z lirićen v rukah. Lipo ga je zapitala, ko je more- 
bit našal kakov konop. On je niš samo zamrmjal i šal daje. Leh je žena 
pogledala za njin, već ga ni bilo. Po tomu je šla, da je to bil mrtvi 
i puna straha ušla je z buška prez konopa. Drugi put je nika malica 
hodela z brincen za svojimi sestrami. Kako njoj je bilo teško, složila se 
je na gromaču. Kad je odahnula otela je brince dvignut na glavu, 
ma ni mogla. Dok se je sirotica prtila, čuje da niki gre, pa je zamolela 
neka njoj pomore. Prišla je nika ženska i dvignula njoj brince pa šla 
daje. Mala je spod brinca pogledala za nju i protrnula od straha, aš 
žensku ni poznala, a jimela je rub na glavi kako mrtva. 

Jeno vrime je Mala Krasa pripadala dvin sestran. Jena je ostala di- 
vojka i pustila svoj del puntarskoj plovaniji s tin, da na lokvu va 
Maloj Krasi moru hodit napajat živo i oni, ki budu držali Medane, del 
od nje sestre. 

Iz »Parnice« je. vidljivo, čije su 1773. Medane bile vlasništvo: 
»dermon Medane di Mattio Siz detto Viaz«. »Viaz« je upravo »Ujac«, 
koji se i u maticama ZDVNAINJE (Kazivala Jakomina Maračić Jivićeva) 

Lukarić je nadimak jedne izumrle grane roda Žic. U maticama 
spominje: »1793 matrimomij Frane Žic p. Franića Lukarić i Maria p. 
Jivana Orlića«; »1797. kršćena je Franu Žicu Lukariću i ženi Marii hći 

Kate«. Sin, za kojim je jako tugovao rodio se »1800 na 13 octobra Fra- 
nichu Zicu pokojnoga Franicha i gnega xem Marii sina Franicha«. 
Ispod godine piše: Frane Lukarich. — Balbima iz Krka je neko vrijeme 
pripadala Mala Krasa. U »Parnici« se spominje: »Dermon Malla Krassa 
del Signor conte Balbi«. Spominju ih matiće: »1795. kum Conte Andreja 
Balbi. 1831. kum Beneto Pozzo Balbi«. U vrijeme, dok nije bilo svjeti- 
ljaka za ribarenje, upotrebljavali su ribari za noćni lov smreku, koju 
bi zapalili i držali na željeznoj rešetki. Ribari iz Krka i Punte imali su 
svoje »pošte«, gdje su samo oni smjeli ribariti. 


Biškupija. — Biškup Šintić je volel stat na Punti, aš se ni z Vejani 
slagal. I njegovi su se bili lipo sprijateljili s Puntari pa su na Punti 
bili kako doma. Prija leh je biškup kupil velo imanje od Draganići, 
dal je za sebe na Punti zagradit kuću, ku danas zovu »Biškupija«. Za 
nju se je vozilo kamenje od zapušćene crikve sv. Dunata. A kad se je 
gušterna delala, onda su po selu spravjali jaja, da jih zametu va meltu. 
Nika stara Lalina ni jimela kokoš, pa ni dala jaja. I to su njoj zamerili. 
Kad je nakon duže vrimena šla s kablon po vodu na gušternu, fermal 
ju je jedan pop, aš da ki ni dal dela, nima pravo ni na vodu. Stara je 
svakakovoga špota rekla kuntra njega i biškupa i onda šla prez vode 
nazad. Pop ju za to ni otel spovidat ni pričestit, pa je šla sva smućena 
mostir, a fratri su njoj rekli, da more odrišenje dobit samo od bi- 
škupa, kuntra koga je ćakolala. I ona je šla biškupu Šintiću. On ju je 
odrišil, a malo zatin ona mu je zapisala mekot pod Kanajtom. To je 
udelalo velo toro va nje kući. Dica su šli kako munjeni jiskat, da se 
tištamenat razbije, ma je biškup rekal, da su pod Kanajton sve mekote 
već od prija biškupove. Sada se je smutil i celi Punat 1 dvigla se je 
pravda, ku je dugo let vodil sudac Jure Bane, ma prez koristi. Mekote su 
ostale Kanajtu. Judi su morali davat del od svega, ča njin je urodilo. 
Jena sirota je bila prinesla va krilu ulike va Kanajt, a niki pop ju je 
fermal i rekal njoj: »Kadi je puna torbica?« i sirota je morala poć 
nazada, aš je bila punu torbicu hranila va jenu škuju od gromače. | 

Kolo Kanajta su se judi bojali hodit, aš je onuda strašil neki biškup. 
Videl ga je i jedan mladić, kad je večer hodel s Kanajta divojki na 
Punat. Da boje vidi po klancu, nosil je sprid sebe zapaljeno drvo i videl 
je na gromači biškupa va paramentu z mitru na glavi. Od. straha je 


jedva prišal mladoj na Punat. (Kazivala Framica Žic Zoprna) 


U maticama se spominje više Šintićevih krizma. 

Puntari su se bili sprijateljili i s poslugom biskupovom. 1801. je na 
krstu Antone Zorić »Micho Zanoli sluga gospodina biskupa. Kuma Cate 
Chi Frana Guidine od Uege«. 1805. je Osipu Žic, sinu Matijevu, pri 
vjenčanju svjedok: »Luigi Frana, sluga gdina Biskupa i Andre Giacov 
Ragusin«. Pred župnim dvorom u Puntu, koji je nekada bio vila bi- 
skupa Šintića, nalazi se bunar na Koj je uklesano: 1823. Kanajt je 

starije naselje, spominje se u jednoj darovnici iz 1419. (Črnčić: Naj- 
starija povijest krčke biskupije. Rim, 1867.). Još se vide razvaline 
crkvice Sv. Petra u Kanajtu. Dvorac je sagradio biskup Nosadini 1706. 
Tamo je i ploča s njegovim grbom, pa ljudi misle, da je to njegov 
grob. U vezi s njom mogla je nastati priča o biskupu, koji plaši po gro- 
mačama. U maticama je zabilježeno više stanovnika, koji stanuju u Ka- 
najtu. »1719. preminu Franica, žena Antona Lala u Kanajt.« U Puntu 
se priglupim osobama, koje na sav glas razgovaraju po putu, kaže lalo 
i lalina. Obitelj Karabajić ima nadimak Kanajtar, jer su stanovali u. 
Kanajtu. ' 


- Guvno Sv. Antona. Pravja se, da je puntarska draga nigda bila plodno 
poje, ko je bilo trih brati. Najmlaji od njih je bil slip, pa su ga brati 
varali na svaki fin. Kad su dilili jimanje, sebi su zeli sve boje mekote, 
a slipomu su pustili brig nasred poja, na vrhu koga su jimeli guvno. 
I kad su na tom guvnu vrhli, su slipoga varali. Sebi su zimali na del 
pune mine, a slipomu bi minu obrnuli i posipali njoj dno. On je jimel 
običaj, da samo z ruku pasa po vrhu, da vidi, ko je mina puna. Tu 
njihovu slabu navadu je videla njihova mat, pa njoj je bilo sila 
teško, da nesrićnoga tako varaju i mu je rekla, neka drugi put jide z 
ruku va minu. I on je tako udelal i prišal na to, da ga brati varaju. 
Teško mu je bilo i zaklel je: »Neka njin Bog da onako, kako pravo 
delaju.« I na to se je zemja strahovito stresla, poje se je kalalo i more 
je va dragu urtalo i potopilo brati zi svin njihovin blagon. Samo sred 
mora je ostal brig zi guvnon, ki je pripadal slipomu. Na njen je on 
sve do svoje smrti molel za duše svojih brati. Ma se oni nisu umirili. 
Kako kavrani još sada lete ozgor mostira. Kad je vele oca vide se 
na dnu mora gromače, s kimi je bilo poje pregrajeno. 


Na južnon kraju se je Mostir držal Prnibe z jenu dugu nn 
Tuda je Mostir hodela nika kneginja Franćipanka, ka je Mostiri crikvu 
zagradila i čudo dobra narodu udelala. Ona je žene napućevala, kako 
te dicu gojit, a kad je umrla, sirotan je pustila sve svoje rubi i ka- 
mižoti. 

Prniba je sada raskopana, ma va staro vrime je sva bila va jenon 
bušku od bori, pa je biškup od Veje do Mostira hodel sve po samon 
hladu. Na pol puta su ga bili napali niki judi. A š njin je bil i jedan 
kapelan rodoma s Punta, pa jih je prepoznal i rekal njin: »Da niste 
mi bratja, bin mislel da ste brbanti.« Oni su se na to posramili i šli 
za biskupon Mostir. On njihov pop jih je popejal do sv. Jerusolima i 
rekal njin je: »Lejte, ove rane još su vavik bolne radi vas.« To je judi 
taknulo i na Punti su stabelili brašćinu za pokoru. 

Kad je vela suša, sv. Jerusolima dvignu za daž, pa ga va prošišijonu 
nose na Punat. A jeno leto su ga bili ponesli va Veju, pa kad su z brodon 
prišli pod kraj, su Vejani molili: »Sveti Jerusolime, ko se ne ćeš smi- 
lovat na nas starijih, smiluj se na naših dičicu.« I kad su počeli dvizat 
križ z broda, popi su molili vele letenije svih svetih, a narod je odgo- 

varal: »Molite za nas!« Va to je pal neki mornar more, ki je poma- 
gal fratru dvignut križ, i svi su mesto: »Molite za nas« počeli kričat: 
»Pal je more, dršte ga«. Ali Veja je bila jako puna šunperbije i 
opačine, pa sv. Jerusolim ni otel ostat va njoj, leho je v noći priko 
Prnibe ušal nazad Mostir. Kuda je hodel, tuda je po stenah krv kapala, 
ku su fratri bosi, z bunbakon hodeli spravjat i sada ju još čuvaju va 
bočicah. 

Na Antonju je velo prošćenje Mostiri. Zi svih stran otoka se tamo 
judi nateču. Dobrinjci pridu s črišnjami, a Bašćanke s kogumicami, da 
moru kuhat kafu po bušku. Navlastito vole za Antonju prit mostir 
divojke, pa se mole sv. Antonu, da njin najde mladoga. Nika se je 
molila: »Sveti Antone, ki jimaš devet gracij, daj meni jenu, ali Nana 
al Stipana!«. I našla je mladoga, s kim se je tako bila stepila, da je 
prija vrimena dobila uteklića. Kako na Antonju judi daju čudo limo- 
zine, fratri se pomoru, pa se reče: »Mostir je guvno Sv. Antona«. 
Mostiri je čovik kako z jenu nogu va raji. Zato su se tamo bogatiji 
zakopivali, a niki siromah da je rekel: »Meni će bit svejeno, kadi ležin, 
kad više ne buden mogal čut on lipi zvon z Mostira.« 


(Kazivao Petar Orlić Jurišić) 


Samostan na Košljunu spominje se prvi put 1186., ali je već naseljen 
u XI. stoljeću. Najprije su na njemu bili benediktinci, a 1447. naseliše 
na njemu Frankopani franjevce, koji su tamo do danas. (O Košljunu 
je iscrpno pisao o. Vl. Brusić u više članaka štampanih u »Bogo- 
slovskoj smotri«, XXII, 1934.) Da se dovrši popravak crkve, ostavila je 
Košljunu 1000 dukata Katarina, kćerka zadnjeg krčkog kneza Ivana 
Frankopana, koji je nesrećom izgubio otok. Bila je udata za mlečanina 
Dandola, kasnije se preudala za plemića Foscola. Ostavila je oporučno, 
da se zakopa na Košljunu uz oca. To je učinjeno (Vjekoslav Klaić: 
Krčki knezovi Frankopani. Zagreb, 1901.). 


U »Parnici« se spominje, da su na Puntu »tre laiche scuole del San- 
tissimo Rosario, e Sant' Antonio di Padova, e Sant Andrea«. Kao ga- 
štald, vjerojatno bratovštine sv. Antona, spominje se u maticama: 
»Rekoh (misu) na s. Antoni, ma jima mi dat gaštalad Bonifacio lir 1.« 
Štovanje sv. Antona na Košljunu naročito je rašireno. (0. VI. 
Brusić: Zvonik i ponutrica crkve sv. Marije na Košljunu. — Bogo- 
slovska smotra, XXII, 1934.) U puntarskim maticama ima nekoliko 
zapisa ukopa ria Košljunu: 1719. ukopana je tamo Margarita, udova 
Filipa Bršca; 1796. Julijana, hći Andreja Adamića od Rike; 1805. 
signor Giorgio Moschin Ueneciano di proffesione mercadende. Inače 
se na Košljunu zakapaju stanovnici Kornića sve do početka XIX. sto- 
ljeća. 

Stari toš. Katušići su nigda bili dobro stojeći. Njihova stara kuća na 
Guvnići, kadi je toš, tako je vela, da ju zovu judi »Mostirina«. Danas 
je već na pol razvajena, pa njoj reču i »hotel propuh«. | 

Tamo se je rodil pop Jure, ki je bil biškup va Pulu. Kad ga je mat 
nosila, ćutela se je sila slabo, pa se je zavićala svetoj Ani i Majki 
božjoj samotretoj, da će, ko srićno rodi sina, dat ga za popa. I rodila 
je sina i dala Majki božjoj svoj najveći prsten. Ma dite njoj je bilo 
jako živo. To njoj je bilo teško, da ona, ka druge žene zna svitovat, 
ne more svomu ditetu dat reda, pa ga je više puti zi šibu tofnula, da se 
umiri. Kad je narasal, dala ga je za popa, kako se zavećala. Tri dni 
se je pirovalo na mladoj misi. Ki su bili na piru, nosili su crikvu janci 
na kolcu i pune kuneštre kolači, da jih blagoslovi mladi pop. To je bilo 
silno veselje va Katušićevon dvoru. Popu Juru ni bilo premca za tancat 
i kantat. Tri dni je jimel pravo, da se sfuga, a za tin, dušu va se i mir. 
Svi su se kolo njega veselili, samo mat Kate ga je tužno gledala. 
Videla ga je lipoga i zdravoga, pa njoj je bilo teško, da će takova 
mlados bit cel život pritišnjena. Mučna je sinu rekla: »Pope moj, more- 
bit san falila, ča san jih dala za popa. Će njin bit teško celi život sa- 
momu!« A pop Jure njoj je na to odgovorel: »Mušte, mušte, mamo, 
i pop na luntaru fali, pa gre naprida. Tako ćemo i mi. Sada je finjeno!« 
I on je postal dobar redovnik i biškup, s kin su se njegovi dičili. Kad 
su mu hodeli va Pul, pokažival je ozgor postije jenu šibu, ku je dal 
pozlatit i govorel je: »Ono je moje matere škola. Da ni bilo nje reda, 
ne bi bilo ni ovoga redovnika.« 
On je mislel na svojih, pa njih je na Guvnići toš zagradil, a bratu 
Matu je kupil vele drmuni va Plaju. Se pravja, da je niki siromah mlel 
ulike va staron tošu Katušićevon. Kad su smleli, tošar mu je rekal: 
»Sveti v ormaru čekaju«. A težak je odgovorel: »Neka čekaju, oni su 
manje od mene potribni.« I šal je z ujen s toša. Bila je škura noć, pa 
je puten spid njega hodela žena z lanternicu i sve mu govorela: »Lejte, 
kuda reste, da ne padete.« I siromahu su se od straha noge indurile, 
zapačil mu je niki kamik i on se našal z noson va tlohu. Kad je videl 
mučan, da mu se je sve uje prolelo, počel je kako munjen beštimat: 
»Prokleti sveti, pojeli su moje i njihovo.« Kad je pop Osip Pavlić čul 
za škodu, kako dilnik od toša, dal je brižnomu pomoć od šoldi, ke je 
bil pustil pop Jure za potribnih i porednih na selu. To se je juden lipo 
učinelo, pa su rekli: »Stari toš od sto deli, srićan ki mu je va deli.« 


(Kazivala moja majka Roža Bonifačić, rođ. Mrakovčić Pavlić) 


Katušić je sada nadimak jedne grane Maračića, ali je prije pri- 
padao jednoj grani Žica. Spominje se u maticama: »1726. preminu 
Margarita, udova pokojnoga Matija Žica, rečenoga Katušina«. 

Iz te obitelji bila je Kate, mati popa Jura, koja je Maračićima do- 
nesla nadimak Katušić. Pop Jure se rodio: »1782. na 14. aprila kerstih 
ja pop Bare Žic kurato, Jivanu Maričiću, sinu Jurjevu, i ženi Kati sina 
Jurja. Kumi Franić Orlić pok. Matija 1 nega žena Kate«. Godine 
1804.—1806. vrši pop Jure u Puntu dužnost vice-kurata. Poslije postaje 
vikar puljske biskupije. 1852. štampao je na hrvatskom i talijanskom 
jeziku molitvenik za »prikrepljenje umirajućih«. 

»Stipendiju« za pomaganje đaka i siromašnih seljaka nije ostavio 
Pop Jure puljski, nego njegov nećak pop Jure, župnik u Novalji, 
koji je 1893. umro u Zadru. 


Jakost i punoća Katušića prešla je u poslovicu, pa se gojaznom| ČO- 
vjeku kaže: »Jima tulo, kako Katulo«. Kako im je Mate često ime u 
porodici, kažu im, da su »Matulinska raca.« 


Puntarske matice spominju Maričiće već 1595. Sve do 18. st. pišu ih 
Maričić, neko vrijeme Marečić, a sada je uobičajeno Maračić. U Puntu 
imaju Maričići nadimke: Princip-Jelenčić, Katušić, Antončić, Žužanić, 
Jurman. Predaja kaže, da su Uskoci, koji su pobjegli iz Dalmacije. 
Narodna pjesma iz Novalje na otoku Pagu, gdje je tradicija, da su 
Maričići iz Hercegovine, pjeva: 

Mili taste, Vide Maričiću, 
Moji svati iz Hercegovine, 
Potegli smo na Boga 1 sriću, 
Baš po tvoju kćercu Liposavu. | 


(Dr. Božidar Širola: Novalja na Pagu. — Zbornik za narodni život 
i običaje, knj. 31/IL, s. 102.) Toš je mlin za masline. Najstariji je u 
Puntu »stari toš od Katušići«. Kažu, da je od »sto deli«, jer u njemu 
imaju dio svi, koji su ženidbama došli u srodstvo s Maračićima-Katu- 
šićima. To su obitelji: Mrakovčić-Pavlić, Orlić-Gudencijov, Bonifačić, 
Orlić-Kovačić, Žic-Frančić, Brusić- Jurić, Galjanić- Susić i Matacota, 
koji dobivaju 16. dio od ulja u tošu. 


Punat ima na otoku najviše maslina. Kad se masline melju, onda - je 
u kući pravo veslje. Taj dan se peku »frite« i meljači se počaste 
gozbom, na kojoj je obligatan bakalar s mladim uljem. U samom tošu 
je uvijek veselo. Tamo djeca u peći peku krumpire. Mladići uvečer 
dolaze, da se ugriju. Naročito je zabavno držanje skupina, koje melju 
jedna za drugom. Dok jedni melju masline, drugi ih tiješte pod prešom. 
Kod stiskanja preše pomažu se među sobom. Da lakše prođe vrijeme, 
osobito duga noć, u tošu se šali i pjeva. U Katušićevom tošu su svi 
meljači, okrećući kameno mlinsko kolo, znali u ritmu koračnice pjevati. 
»Pismu od Oštromana«, vrlo omiljelu na cijelom otoku. Šalama i do- 
skočicama između grupa nikad nema kraja. Kad tko ulazi u toš, mora 
pozdraviti: »Srićno!« Odgovore mu: »Bože daj!« Od onih, koji stoje, 
dobaci netko meljačima: »Tošara van!« Tada meljači počnu trčeći okre- 
tati mlinsko kolo, da bi tošara izbacili iz kruga. Spretan tosšar (poslo- 
vođa) pokaže se u tome, da uprkos brzini uvijek na istom mjestu lopa- 
tom zamiješa paštu masline u velikom kamenom tanjuru pod mlinskim 
kamenom. Ulje je najveće blago Puntarima, pa se kaže: »Ki jima uja, 
Jima suho zlato kući«. Siromašniji u selu, osobito djeca, puletkaju 
masline po maslinicima poslije berbe, da bi nabrali koju pagrišć, pa se 
reče: »Po puletkih ni mejade«. Srednji težak nakupi . jednu »me- 
jadu«, koja ga opskrbi uljem za jednu godinu. ' 

Običaj je, da se u tošu, u jednom zidnom ormaru, drže lonci za 
»svetih«, t.j. za crkve sv. Trojice, sv. Roka i sv. Nikole. ZuEI nakon 
mae daruju svaki lonac s nešto ad 


Purgovica. ženskoj, ka X slloie ne zna ča će, pa dela z glavu 
nervoze moti, reče se: »Ka jena Purgovica«, aš je bila neka Purgovica 
z Veje, oženjena za Puntara, sila.ohola. Muž njoj je bil kapitan. I dok 
je on navigal, gospa se je doma pasla. Najveći del dneva njoj je pasal 
pred zrncalon. Vavik se je načinjala, da bi bila šesna. Kad njoj je niki 
puntarski težak prišal kuću, njoj je rekal: »O, šinjora, ma ste lipa i 
bela«. A ona mu je odgovorela: »A moran bit, kad san šenpre va 
hladu«. Na to, da se je on ćapal doli i rekal: »Oštija, i moje su vavik 


va hladu, pa su črne kako vrag«. (Kazivao Andre Franolić Popić) 


Krčki Purge spominju se u maticama više puta, kao kumovi svojim 
znancima na Puntu. Sinu Jakova Ragužina je »1767 krsni kum Fran- 
cesko Porga od Ueje«; »1803 kuma žena Andreje Purge od Veje«. 


Konjići. Brodi su nikoga pomogle, a nikoga hitile varemengo. Jakov 
Ragužin je prišal z Lošinja kako mornar na Punat. Ovdi se je oženil 
i kako je bil inžinjoz, ćapival se je svakoga posla, samo da žive. Bil je 
od drva udelal nikakove jigrarije, konjići i brodići. Kad je to videl 
niki njegov kum, ki je bil Bnečić, rekel mu je, da bi se to moglo lipo 
prodat va Bnecih. Na to je sve te stvari Jakov pobral va vriću i s prvin 
brodon šal je priko mora. Nikako je udelal, da je prišal do samoga 
principa. Znel je konjići od drva z vriće i položil na pod, neka dica 
principovi vide. Dica su se počeli jigrat i s konjići skakat po kamari, 
pa je princip prišal Ragužinu i rekal mu: »Sve konjići ću zet, ča sam 
van dužan za njih?« A Ragužin je bil šegav čovik, pa mu je rekal, da 
ne jišće niš, da sve dicin pušćuje za regal. Principa je to još više udo- 
brovoljilo, pa je svakako želel Ragužina nadarit. Onda mu je Ragužin 
rekal: »Kad su tako milostivi, onda ću njin reć, da tamo na ižuli vej- 
skoj jiman jenoga konja, a niman ga kadi popejat na pašu. A je blizu 
moga sela jedan drmun, ki se zove Val, sve golo kamenje, kadi nijedan 
ne pase. Ko je moguće, bi mi drago bilo, da se na mene zapiše.« I prneip 
je naredil, da se udela Ragužinu po žeji. 


Tako je dobil s konjići vele drmuni va Valu ozgor Kanajte. Počel 
je drva sić i va Bneci z brodon faši vozit. Malo pomalo se je zamogal 
i kad su šli Puntari crikvu gradit, su njemu dali harte, da za njih dela. 
Nike harte su se bile zgubile i Puntari su Ragužina kriveli, da je on 
kriv, ča su zgubili mesta svetoga Andrija. Po smrti Ragužinovoj su te 
harte njegovi dica našli na dnu škrinje, kamo su jih bili zameli. Šli su 
s hartami kalovnikon i oni su harte zeli za se, aš da to su zapravo 
njihove. Ča je bilo, ča ni, teško je reć. do oak 

de azivao Frane Ragužin) 

Jakov Ragužin pokojnoga Zamarije iz Velikog Lošinja spominje se 
više puta u maticama kao paron, kapetan i sudac. Oženio se 1762 
»združen paron Jakomo Ragužin sin pokojnoga Zamarije od Velikoga 
Lošina z Margaritu hćeru Franića Orlića od moje parokije po meni 
popi Ivanu Žicu kuratu. Na to svedoci pop Frane Žic i sinor_ Alvize 
Petriš od Cresa«. Imao je nadimak »Mustača«. Kao kumovi na krstu, 
krizmi i ženidbi njegovoj djeci spominju se često krčki paroni, s kojima 
je kao pomorac bio u poslovnoj vezi. Jednom njegovom sinu je kum 
Michel Zanoli, koji se 1800. izričito spominje kao Bnečanin. Umro je 
29. X. 1820. 

